
LĂMURIRI 


Problema voevodatului transilvan este încă departe de a 
putea fi definitiv limpezită. Faptul că informaţiunile documen¬ 
tare de cari dispunem se referă numai la funcţiunea acestui 
voevodat în cadrul ierarhiei regatutid ungar, precum şi împreju¬ 
rarea că autonomia transilvană condusă de voevod f a cuprins 
numai corpuri politice privilegiate, din cari elementul româ¬ 
nesc ca obşte etnică cu funcţiune politică era exclus , a deter¬ 
minat pe istoricii vechi să nu vadă nici o asemănare — cu atât 
mai puţin indentitate de caracter şi tendinţe — între voevoda - 
tul Transilvaniei şi voivodatele Ţării Româneşti şi al Moldovei. 
Această identitate a fost pentru întâia oră desprinsă şi lămurită 
de dl prof. I. Lupaş, a cărei comunicare făcută la Academia 
Română asupra Voevodatului Transilvaniei a deschis noui dru¬ 
muri de cercetare şi discuţii în legătură cu caracterul acestei 
instituţii. 

Prin studiul ce urmează am căutat să aducem noui lămu¬ 
riri privitoare la originea şi evoluţia voevodatului transilvan 
până la mijlocul sec. XIV, iar pentru identificarea mai temeinică 
a caracterului acestei instituţii, am analizat evoluţia voevodatu¬ 
lui maramureşan, care trăind sub aceleaşi influenţe politice 
exercitate de regalitatea ungară, este mai în măsură a servi 
drept termen de comparaţie pentru cercetarea instituţiei voe- 
vodale în teritoriul deta Apus de Carpaţi , Deasemenea datele 
analizate în cap. IV al prezentului studiu, cuprinzând infor¬ 
maţii referitoare la sfera de jurisdicţie a voevozilor din Bereg, 
înlesnesc în mare măsură cunoaşterea caracterului instituţiei 
voevodatului de pe teritoriul Transilvaniei şi al Ungariei. 

In cercetarea noastră , am întâmpinat mari dificultăţi din 
cauza împrejurărilor cari de patru ani ne împiedecă să putem 
consulta literatura istorică streină şi internă pentru toate pro¬ 
blemele de amănunt. Ne~am văzut deci nevoiţi să ne sprijinim 
în primul rând pe materialul documentar cunoscut. Acesta , deşi 
este de mult publicat , în cele mai multe cazuri a fost interpretat 
fără o situare a inf or moţiunilor în cadrul istoric şi etnic co¬ 
respunzător şi din acest motiv datele oferite de documente au 
fost utilizate doar pentru a înregistra fapte şi stări izolate , fără 
să se desprindă legătura organică dintre ele. Încercând a îm- 
lini acest hiatus din cercetările de până acum , am subliniat ca 
studiul ce urmează are caracterul de: fapte şi interpretări is¬ 
torice. Fără îndoială că aceste interpretări vor mai avea nevoie 
de cercetări de amănunt , care vor putea fi făcute numai după 
cunoaşterea bogatului material inedit care zace încă în arhivele 
ungare , de multă vreme inaccesibile istoricilor români. In nă¬ 
dejdea că aceste cercetări vor putea fi făcute întrun viitor 
apropiat , publicăm deocamdată resultatele obţinute până acum. 

I. M. 

VOEVODATUL TRANSILVANIEI*), 

— Fapte şi interpretări istorice, — 

de I. MOGA 

I. PĂRERI ROMÂNEŞTI ŞI STREINE. 

Intre resultatele importante obţinute de istoriografia ro¬ 
mână din ultimul sfet de veac, un loc de frunte îî deţine voevo- 
datul Transilvaniei ca instituţie autohtonă românească cu rol 
hotărâtor în evoluţia istorico-politică a acestei provincii, Igno¬ 
rată de istoriografia noastră, greşit interpretaă sau numai par¬ 
ţial evidenţiată de istoricii streini, această instituţie a fost pen¬ 
tru întâia oră prezentată în rostul ei istoric de profesorul Ion 
Lupaş în şedinţa din 20 Mai 1936 a Academiei Române 1 ), Au¬ 
torul arăta cu acel prilej eroarea săvârşită de regretatul Ion 
Bogdan în studiul său Originea voevodatukn Ia Români 2 }, de a 
fi dat atenţie numai voevozilor mărunţi de pe teritoriul fos¬ 
tului regat ungar, trecând cu vederea fiinţa voevodatului tran¬ 
silvan ca cea mai veche organizaţie de acest fel la Românii din 
Nordul Dunării. Analizând apoi amănunţit informaţiile izvoare- 


*) Lecţie de inaugurare a catedrei de Istoria Transilvaniei, rostită în 
ziua de 1 Decemvrie 1942 Ia Facultatea de Filosofie şi Litere din Cluj-Sibiu 
şi întregită cu cercetări ulterioare. 

x ) I. Lupaş, Voevodatul Transilvaniei în secolele XII şi XIII. Analele 
Academiei Române. Mem. Secţ. Istorice. Seria III. Tom. XVIII. Bucureşti, 
1936—1937, p. 83—114. 

2 ) I. Bogdan, Originea voevodatului la Români. Analele Acad. Rom. 
Mem. Secţ. Ist. Seria II. Tom. XXIV, p. 191—207. 


www.dacoromanica.ro 



8 


I. MOGA 


lor istorice f arată caracterul autohton românesc al acestui voe- 
vodat f locul pe care l-a ocupat în ierarhia regatului ungar şi ten¬ 
dinţele separatiste pe cari le-a manifestat faţă de coroana un¬ 
gară, 

Revelatoarea comunicare a istoricului nostru a impresio¬ 
nat lumea ştiinţifică străină, impunând istoricilor maghiari la 
început o rezervă plină de tâlc. Mai târziu apoi, stăruind în pă¬ 
rerea lui Homan Balint — combătută de I. Lupaş — că voe- 
vodatul Transilvaniei ar fi o creaţie a regelui ungar Ştefan I, 
după modelul ,,mărcilor“ de graniţă germane, istoricii maghiari 
evită să discute argumentele academicianului român privitoare 
la caracterul autohton şi românesc al acestui voevodat, mulţu- 
mindu-se să susţină, potrivnic mărturiilor istorice, că despre 
nici una din organizaţiunile politice aflate de Unguri la data 
pătrunderii lor în Transilvania nu se poate dovedi că ar fi cu¬ 
prins în ea element etnic românesc şi că voevodul niciodată 
nu sa afirmat ca exponent al independenţei transilvane, ci a fost 
un funcţionar numit de rege, de obiceiu din rândurile magnaţilor 
din Ungaria 3 ). Acelaş istoric în comentariile ce le face unui do¬ 
cument din volumul Documenta historiam Valachorum in Hun - 
garia illustrantia usque ad annum 1400 4 ), se ocupă de voevoda- 
tul românesc din comitatul Bereg şi din Maramureş şi plecând 
dela constatarea că în regiunea Haţegului şi a Severinului Ro¬ 
mânii nu aveau voevozi, afirmă că aceasta ar constitui un in¬ 
diciu că voevodatul, ca instituţie românească, a fost adus din 
Moldova de către Românii imigraţi în sec, XIV pe pământul 
Transilvaniei. 

O părere interesantă este cea a istoricului german Her- 
bert Schonebaum, care în studiul său Der potitische und kir- 
cliche Auîbau Siebenbiirgens bis zum TartareneinfalP) crede 


8 ) Revista ,, Szăzadok “, Budapest, 1940, p. 234. 

4 ) Curante E. Lukinich adjuvante L. Gal di, ediderunt A. Fekete-Nagy 
et L. Makkai. („£tudes sur l’Europe Centre-OrientaIe“, No. 29), Budapest, 
1941, LXI -|- 636 pp. -|-1 hartă. Cf. p. 177, nota 4. 

5 ) Leipziger Vierteljahrschrijt jur Siidosteuropa . 1 Jahr. No. 1, April 
1937, p. 36—37. 

că este posibil ca titulatura de voevod să o fi adus în Transil¬ 
vania acel ,,Leustachius Voyvoda" care distingându-se în luptele 
purtate în 1176 de oastea împăratului bizantin Manuil I, a pri¬ 
mit din partea acestuia titlul de [36e[3o8o£ cu care bizantinii 
numiau pe conducătorii de oaste maghiari. Deşi istoricul german 
crede această ipoteză verosimilă, admite totuşi că titlul de voe¬ 
vod ar putea fi explicat şi pe altă cale, dar un lucru este sigur 
— susţine Schonebaum — anume că acest titlu nu îşi are ori¬ 
ginea în Transilvania, 

O atitudine mai răspicată a luat în problema instituţiei voe- 
vodatul la Români istoricul sas Georg E, Miiller în studiul său 
Die miUelalterHchen Verfassungs — und Rechtseinrichtungen 
der Rumanen des ehemahligen Ungarii). Autorul face categorică 
deosebire între voevozii conducători ai districtelor româneşti, 
supuşi autorităţii comiţilor judeţeni şi f ,guvernatorii Transilva¬ 
niei numiţi de rege, purtători ai titlului de voevod". Pentru 
primii, prezintă în mare măsură materialul utilizat de Bogdan, 
observând doar că sfera lor de autoritate este în decadenţă. In 
ce priveşte voevodatul transilvan, însă, autorul — potrivnic ce¬ 
lor susţinute de L Lupaş — formulează următoarele păreri: 

a) De vreme ce organizaţia politică-administrativă a regiu¬ 
nii Severinului, locuită mai ales de Români, poartă numirea de 
Banat şi nu de Voevodat, ’ înseamnă că numirea de Voevodat 
na avut nici o legătură cu prezenţa unei populaţii româneşti 
sau cu amintirea ei istorică, 

b) Voevozii Ţârii Româneşti şi ai Moldovei au fest Domni¬ 
tori independenţi, în timp ce voevozii Transilvaniei, ca locţii¬ 
tori ai regelui, erau numiţi sau destituiţi de rege. încercarea 
voevodului Ladislau, dela sfârşitul veacului 13 şi începutul ce¬ 
lui următor, de a-şi crea din Transilvania un principat autonom, 
nu se lega de vre-o tradiţie sau tendinţă mai veche de indepen¬ 
denţă, ci a fost prilejuită de luptele pentru trecerea stăpâni- 
rei regatului ungar dela dinastia Arpadiană la dinastia Ange- 


c ) Siebenbiirgische Vierteljahrsehrift. 61 Jahrg. Ianuar-Iuni 1938, Heft 
1—2, pp. 1—47. 

vină. Această încercare a guvernatorului transilvan a rămas 
însă fără urmări, deoarece regalitatea medievală ungară a fost 
destul de puternică pentru a zădărnici reuşita eventualelor ten¬ 
dinţe de independenţă ale guvernatorilor transilvani. 

c) Voevodatul Transilvaniei, asemenea Banatului Severi¬ 
nean şi Banatul Croaţiei şi Sloveniei, probabil trebuie consi¬ 
derat ca o organizaţie periferică, ,,marcă** de graniţă (Mark- 
grafscbaft) adusă de regii Ungariei din Germania odată cu or¬ 
ganizaţia comitatensă franconiană şi transpusă asupra guver- 
nămintelor periferice ale regatului. 

d) Cum se poate constata din cea mai veche pomenire a 
voevadatului transilvan la 117$, — deci pe vremea (regelui 
Bela III — întrebuinţarea titulaturei de ,,Voevod" pentru gu¬ 
vernatorul Transilvaniei în locul vechei numiri de ,,Principe“ 
ieşită din uz, trebuie să fi fost ordonată chiar de regele Bela 

III 7 ). 

Faţă de asemenea afirmaţii, în care nesocotirea mărturiilor 
documentare este înlocuită cu suficienţa unei certitudini isvo- 
râtă dintr'un fel străin de a privi realităţile etnice şi istorice 
din Transilvania medievală, se impune o nouă cercetare a in¬ 
stituţiei voevodatului, aşa cum s*a manifestat ea politiceşte pe 
teritoriul dela Apus de Carpaţi. 


II. VOEVODATUL TRANSILVANIEI. 

1. Originea Voevodatului . 

După informaţiunile documentare cunoscute până acum, cel 
dintâiu demnitar numit de rege la conducerea Transilvaniei este 
„Mercurius principes ultrasivanus” amintit în anii 1103 şi 
1113 8 ). Am arătat în altă parte 0 ) că nu avem nici un motiv a 


7 ) Georg E Miiller, op. c. p. 31—32. 
s ) I. Lupaş, o. c. p. 94. 

®) I. Moga, Românii în Transilvania medievală , în Rev. Transilvania , 
An. 1941, No. 3, p. 193 şi urm. 

crede că acest (.princips" ar fi condus efectiv destinele Trans 1- 
vaniei şi că a rămas doar ca simplu demnitar la curtea regala, 

Dela 1113 până la 1176 documentele nu mai cunosc nici un 
asemenea demnitar; la aceasta din urmă dată, apare în sclvmb 
„Leustachius Wayvoda Transilvaniae“ 10 ). 

Tăcerea de peste 6 decenii a izvoarelor istorice privitor 
la conducătorii provinciei noastre nu poate fi întâmplătoare. 
Ea ni se pare cu atât mai semnificativă, cu cât regii Ungariei nu 
sau putut desinteresa de conducerea politică a Transilvaniei, 
de vreme ce tocmai în acest răstimp ei colonizează pe Secui şi 
pe Saşi în această provincie. 

Apariţia lui Leustachius cu titlul de voevod şi nu cu cel de 
principe, cum l-a avut Mercurius, este şi el un fapt hotărâtor 
în evoluţia politică a acestei provincii. S’a arătat părerea ros¬ 
tită de H. Schonebaum că acest titlu de voevod l-a putut aduce 
Leustachius dela Bizantini ai căror cronicari numiau pe condu¬ 
cătorii de oaste unguri cu terminul de [56 s[3g8gs şi că chiar dacă 
acest titlu ar putea fi explicat pe altă cale, e sigur ,,Das der 
Titel nicht aus Siebenburgen selbst stammt". Părerea lui H. 
Schonebaum nu ese nouă. Vechii istorici ungari plecând dela 
faptul că Constantin Porfirogenitul numeşte pe căpetenia Un¬ 
gurilor cu titlul de voevod 11 ) şi făcând legătură cu instituţia 
voevodatului transilvan,, au continuat să numească pe ducii un¬ 
guri în scrierile lor drept voevozi. La această tendinţă sa re¬ 
nunţat însă, de când critica istorică a recunoscut caracterul slav 
al termenului voevod şi că acest termen, folosit pentru ducii 
unguri de Constantin Porfirogenitul, poate constitui fie dovada 
că împăratul şi-a cules ştirile prin mijlocirea unui izvor slav 12 ), 


10 ) Wentzel G., Codex Diplomaticus Arpadianus Continuatus. Tom. VI, 
Pest, 1868, p. 486. 

11 ) De Administrando Imperio, Cap. 38. 

12 ) Szabo Kâroly, Biborban sziiletet Konstantin czâszâr munkâi mag ar 
tlirteneti szempontbol ismertetve. (Operele împăratului Constantin Porfiro¬ 
genitul, cunoscute din punct de vedere istoric maghiar). Magyar Akademiai 
firtesito, 1860, p. 162—163. 

fie că termenii slavi se întrebuinţau curent în limba bizantină 13 ). 
Termenul de voevod nu are deci nimic comun cu vechea or¬ 
ganizaţie politică a Ungurilor, iar originea lui slavă — ca şi 
evoluţia acestei instituţii la Români într’o formă proprie faţă 
de cea a Slavilor, dovedită de I, Bogdan 14 ) — arată că H. Scho- 
nebaum numai din necunoaşterea realităţilor a putut formula 
părerea pe cât de categorică pe atât de greşită că acest ter¬ 
men nu este băştinaş în Transilvania. 

In urma acestor precizări ni se pare lămurit că părăsirea 
titlului de principe pe care Mercurius La purtat timp de 12 ani 
şi acceptarea de către regele ungar a titlului de voevod pentru 
conducătorul politic al Transilvaniei , a însemnat nu numai o 
schimbare de titulatură , ci renunţarea ta o intenţie şi acceptarea 
de nevoie a unei realităţi date . 

Dacă ţinem seama de faptul că tocmai în vremea când Mer¬ 
curius purta titlul de principe al Transilvaniei, se introducea 
în Ungaria organizarea comitatului după model german, sun¬ 
tem în drept a presupune că după acelaş model german s'a în¬ 
cercat a se organiza pentru Transilvania o marcă de graniţă prin 
acest Mercurius. Iar dacă la 1176 Leustachius purta titlul de 
voevod şi nu de principe şi după el continuă cu rare întreruperi 
seria voevozilor transilvani, aceasta constitue dovada că or¬ 
ganizarea unei mărci după model german în Transilvania s f a 
lovit de existenţa adânc înrădăcinată a voevodatului, care nu 
a putut fi desfiinţat şi nici înlocuit . 

Fără îndoială că şi în timpul dela 1113 până la 1176 au 
existat voevozi în Transilvania. Faptul însă că ei nu sunt amin¬ 
tiţi printre demnitarii regali, poate servi drept indicaţie că au¬ 
toritatea regală încă nu dispunea de ei, sau că nu avea încre¬ 
dere în aceşti conducători băştinaş ai Transilvaniei, până ce a 
reuşit să-şi impună în fruntea voevodatului un om de încredere 


13 ) Marczali Henrik, Bizanci tdrtenptirok. (Istoriografi bizantini), în 
Pauler-Szilagyi, A magyar honfoglalâs kutfoi (Izvoarele istorice ale descăleca¬ 
tului unguresc), Budapest, 1900, p. 98. 

14 ) I. Bogdan, o. c. p. 203 şi urm. 

în persoana, lui Leustachius, Deasemenea suntem îndreptăţiţi a 
bănui că până la 1176 aceşti voevozi băştinaşi şi-au păstrat atri- 
buţiunile administrative şi judecătoreşti precum şi dorinţa de 
suveranitate deplină, stăruind a le apăra faţă de măsurile de 
instaurare a autorităţii regale şi a reprezntanţilor ei în Tran¬ 
silvania. 

Dacă voevodatul transilvan ar fi fost o creaţie regală după 
modelul mărcii germane, el ar fi reprezentat o ordine de drept 
în care coloniştii Saşţi şi-ar fi aflat posibilitatea unei perfecte 
încadrări. Corniţele lor ’âr fi stat sub controlul Markgrafului 
(Voevodului) transilvan, ca reprezentant al regelui. Deasemenea, 
dacă acest voevodat şi-ar trage originea dela ipoteticul stăpâ* 
tor al Transilvaniei Gyula de pe vremea regelui Ştefan I — cum 
încearcă a susţine unii istori unguri — tot atât de firesc ar fi 
fost ca Secuii să-şi fi aflat în acest voevodat ordinea juridică 
specifică seminţiei lor, păstrându-1 ca pe o instituţie proprie ( 
aşa cum şi-au păstrat vechea lor organizare politcă-sociala de 
dinaintea colonizării lor în Transilvania. 

Faptul însă că atât Saşii cât şi Secuii — departe de a avea 
instituţia voevodatului — au primit dela rege autonomia lor^ad, 
ministrativă şi juridică dându-li-se drept conducător câte un 
comite numit direct de rege şi anume în aşa fel ca numiţii co¬ 
lonişti să nu fie supuşi autorităţii voevodului transilvan, ci nu¬ 
mai regelui, constitue dovada că până la 1176 acesta nu dis¬ 
punea încă de instituţia voevodatului ca de un organ executiv 
al puterii regale şi că Voevodatul transilvan reprezenta o ordi¬ 
ne juridică deosebită de cea adusă de Saşi şi de cea moştenită 
de Secui , deci ordinea juridică autohtonă slavo-română lB ). 


15 ) Se ştie că „Voevoda 44 la Slavi însemna „belii dux 44 . Ungurii pentru 
această demnitate au termenul de „vezer 44 , identic cu „vizirul 44 turcesc. Deo¬ 
sebit de acest vizir ungur pe care Constantin PorfirogenituJ îl desemnează 
când cu termenul de voevod, când cil cel de arhonte, împăratul bizantin mai 
cunoaşte la Unguri încă două demnităţi: „giilas 44 şi „carhas 44 , despre cari 
precizează că nu sunt nume de persoane, ci demnităţi şi anume judecători, 
dintre cari „gulas“ este superior lui „carhas 44 . (D^ adm. imp. cap. 40). Se 
cunosc de asemenea străduinţele regelui Ştefan I şi a urmaşilor lui de a 

Neîncrederea regelui faţă de această instituţie este şi mai 
vădită dacă ţinem seama că şi după ce voevodatul transilvan 
ajunge subordonat coroanei ungare, regele se fereşte să nu¬ 
mească în fruntea voevodatului vreun transilvănean şi aşează 
în această demnitate numai personalităţi de seamă din viaţa 
publică a regatului ungar, de obiceiu oameni cu experienţă câş¬ 
tigată în conducerea comitatelor de graniţă şi în Banatul Sla¬ 
voniei 10 ). 

Acest fapt să-l atribuim oare împrejurănrii că regele avea 
nevoie de oameni cu experienţă câştigată — cum n'ar fi aflat 
în Transilvania — pentru ca printr'o strădanie lungă şi încor¬ 
dată să organizeze voevodatul corespunzător nevoilor regatului 
ungar? In acest caz, pare cel puţin curios faptul că din cei 16 
voievozi, câţi sau succedat în timpul dela 1176 până la 1241, 
nici unul na ajuns să stăpânească în Transilvania mai mult de 
1—3 ani, cu excepţia lui Poşa, care în cel de al doilea voevo- 
dat a stat 6 ani, căzând în luptă cu Tătarii. 

Desele schimbări în fruntea voevodatului constitue mai de 
grabă o indicaţie că regele evita să creeze dinastii voevodale 
pentru ca nu cumva cu timpul acestea să poate deveni rivale 
ale puterii regale în Transilvania. Cu atât mai mult deci tre¬ 
buia să se ferească a numi voevod pe vreun localnic care, prin 
legături familiare şi prin sporirea de proprietăţi, ar fi fost mai 
curând îndemnat să facă din voevodatul transilvan o stăpânire 
proprie. 


desfiinţa toate aceste reminiscenţe ale organizaţiei ungureşti din vremea 
păgână şi a le înlocui cu forme apusene. Dacă voevodatul ar fi corespuns 
vreuneia din aceste demnităţi, sau dacă el ar fi supravieţuit vreuneia din 
ele, atunci firesc ar fi fost ca regii ungari să fi înlocuit odată cu instituţia 
şi numirea de voevod cu una corespunzătoare apuseană. Menţinerea titlului 
de voevod pentru supremul conducător al Transilvaniei dovedeşte însă ca 
această instituţie nu corespundea nici uneia dintre cele avute de Unguri, 
că ea nu este o creaţie a regilor ungari, fiindcă atunci nu i-ar fi dat o nu¬ 
mire slavă căriea nu i-a găsit corespondentul apusean nici în limba diplo¬ 
matică, ci era o instituţie autohtonă creştină pe care regii ungari n’au pu¬ 
tut-o desrădăcina din solul Transilvaniei. 

10 ) H. Schonebaum, o. c. p. 36—38. 

Aceste consideraţiuni le credem cu atât mai mult cores¬ 
punzătoare preocupărilor regale de atunci, cu cât înşişi regii 
Ungariei vedeau în voevodatul transilvan posibilitatea unei stă¬ 
pâniri deosebite. 


2. Regnum Ţransilvanum . 

Se ştie anume că încă din 1226 Bela, fiul lui Andrei III a 
obţinut stăpânirea Transilvaniei pe care a guvernat-o deosebit 
în calitate de ,,rex primogenitus regis Hungariae" cu depline 
puteri, având o curte proprie 17 )^ După ce a ajuns însă rege al 
Ungariei, deşi năvălirea Tătarilor produsese mari distrugeri în 
Transilvania cari cereau prezenţa permanentă a unui conducă¬ 
tor cu depline puteri, Bela IV totuşi nu dă asemenea puteri 
discreţionale voevodului 18 ), ci păstrează Transilvania sub ex¬ 
clusiva sa autoritate, până la 1257 când, îji urma stăruinţelor 
fiului său Ştefan, tânăr de 18 ani, îi dă această provincie, Şte¬ 
fan apoi, folosind titlul de ,,rex primogenitus illustris Ungariae 
et dux Transilvanus* împlineşte atribuţiuni regale pe teritoriul 
Transilvaniei 19 ). Spre deosebire de tatăl său însă, Ştefan nu 
s'a mulţumit să guverneze Transilvania în numele regelui Un¬ 
gariei, c] să domnească întocmai ca într'o ţară cu suveranitate 
deplină. El pretinde tatălui său să-i cedeze întreg teritoriul 
dela Răsărit de Tisa fără nici un amestec al autoritari regale 
ungare şi reuşeşte să impună această stăpânire deosebită cu 


* 7 ) Cfr. Teutsch-Firnhaber, Lfrkunderbuch zur Geschichte Siehenbiir - 
gens Wien, 1837, p. 49. 

18) Părerea obicinuit acceptata că Bela IV ar fi dat voevodului Lau- 
renţiu depline puteri în Transilvania ca „ea quae sibi viderentnr in terra 
illa nobis et regno utilia, vice nostra auctoritate ordinarei, este greşită, 
de vreme ce documentul din 27 Februarie 1243 care cuprinde acest text e 
fals (Cfr. Karăcsonyi I. A hamis , hibăskeUii es keltezetlen oklevelek jegyzeke 
1400-ig (Catalogul documentelor false, cu dată greşită şi nedatr^ână la 
1400). Budapest, 1902, p. 14. 

19 ) Confirmă privilegii acordate de regii înaintaşi. Cfr. Zimmermann- 
Werner, Urkunderbuch zur Geschicte der Deutschen in Siebenbiirgen. Bând 
I. Hermannsladt, 1892, p. 82. 

forţa armelor. Pacea aparentă încheiată în 1262 la Bratislava 
între Bela IV şi fiul său Ştefan se rupe la 1264, când Bela por¬ 
neşte cu oastea să restabilească autoritatea regalităţii ungare 
în Transilvania. Nevoit să se retragă întâiu până la Codlea, 
Ştefan reuşeşte să alunge oştile lui Bela din Transilvania şi să 
le înfrângă apoi aproape de Pesta» Pacea definitivă dintre tată 
şi fiu se încheie abia la 1269 când Bela recunoaşte deplina stă¬ 
pânire a lui Ştefan asupra teritoriilor dela răsărit de Tisa/După 
victoria din 1265, Ştefan ca ,,iunior rex Ungariae, dux Transil- 
vanus et Dominus Cumanorum“, dă acterle adevărat suveran 20 ). 

\Acest regnum Transilvanum a lui Ştefan se suprapunea 
voevodului transilvan, care având aceleaşi tendinţe spre suve¬ 
ranitate proprie nesocotea privilegiile regale acordate oaspe¬ 
ţilor colonizaţi în aceste regiuni/Astfel Saşii din Cricău şi Ighiu 
se plâng lui Ştefan că suferă mari greutăţi din pricina deselor 
descinderi a voevodului sau a oamenilor lui în mijlocul lor şi 
prin faptul că îi supune pe nedrept judecăţii vioejudecătorului 
voevodal şi le pretinde slujbe grele. Din acest motiv Ştefan 
opreşte pe voevod să facă descinderi în mijlocul Saşilor şi în 
nici un fel să nu îndrăsnească să-i judece voevodul sau judecă¬ 
torul său 21 ). In scaunul voevodal apoi, Ştefan după ce prin moar¬ 
tea tatălui său ajunge la 1270 rege al Ungariei, aşează numai 
oameni de încredere cari judecă şi iau măsuri în numele lui 
„illustris Stephanus rex Ungariae, dominus noster naturalis** 22 ). 
Ca rege al Ungariei Ştefan V nu mai foloseşte titulatura de 
„dux Transilvanus**^ iar voevodul Transilvaniei este amintit prin¬ 
tre demnitarii regali, după banul Slavoniei şi înaintea celui de 
Severin. Deasemenea este semnificativ faptul că Ştefan recon¬ 
firmă acum în calitate de rege privilegii pe care le acordase 
„tempore ducatus noştri Transilvani** 23 ). înlăturând titlul de 
dux Transilvanus şi socotind ca nedeplin valabile actele să- 


20 ) Zimmermann-Werner, o. c. I, p. 97. 

21 ) Idem, ibîdem. 

w ) Zimmermann-Werner, o. c. I, p. 111—112. 
23 ) Zimmermann-Werner, o. c. I, p. 116—117. 

vârşite de el în această calitate, Ştefan mărturiseşte voinţa de a 
anula tot ce constituia fiinţa lui ,,regmim Transilvanie' 1 . Te¬ 
meiurile acestui regnum însă erau mai adânci, în autonomia voe- 
vodatului transilvan şi în tendinţele spre suveranitate a voe- 
vozilor. Orice eclipsă a puterii regale, deslănţuia aceste forţe 
înrădăcinate în pământul Transilvaniei. 

Timpul potrivit pentru realizarea acestei suveranităţi voe- 
vodale pe care Ştefan oi împiedeca suprapunându-i-se ca dux 
Transilvanus sa ivit în vremea domniei aventurierului rege La- 
dislau IV Cumanul 272—1290), când Ungaria a fost teatrul 
unui necontenit războiu civil. Autoritatea şi puterea voevodului 
creşte 21 ), dar instabilitatea voevozilor determinată de fluctua- 
ţiunile vieţii politice din Ungaria, a întârziat procesul de înche¬ 
gare a statului transilvan. Anume, prin viaţa-i desfrânată în 
mijlocul Cumanilor, regele Ladislau ridicase împotriva sa toate 
categoriile politice şi bisericeşti din Ungaria, dând prilejul unor 
violente lupte de partid. Desele schimbări de voevozi din anii 
1278—1284 sunt consecinţa acestor lupte, fiecare voevod re¬ 
prezentând partidul politic biruitor în anarhia internă a Unga¬ 
riei. Unii dm ei se socoteau exponenţi ai puterii regale în Tran¬ 
silvania, alţii o ignorau, exercitându-şi autoritatea şi atribuţiile 
cu dela sine putere. 

3. Voevodatul Iui Roland Borş. 

1284—1294. 

Un asemenea voevod dornic de a exercita puteri depline în 
Transilvania, a fost Roland Borş (1284—1294) 25 ). 


24 ) Matei Csâk, credinciosul voevod alui Ladislau IV, judecă, anulează 
sentinţe vechi şi dă altele noui ca un adevărat suveran al Transilvaniei, (Cfr, 
Teutsch-Firnhaber, o. c. p, 102—103), Deaseroenea vicevoevodul Nicolae dâ 
sentinţe în probleme grele la 1282, sentinţe pe cari abia la 1283 le confirmă 
regele (Cfr, Teutsch-Firnhaber, o. c, p, 129—130), Voevodul Finta ares¬ 
tează la 1279 pe rege, mai târziu se impune ca palatin şi apoi din nou ca 
rebel contra regelui, 

25 ) Roland Borş ajunge în scaunul de voevod al Transilvaniei ca ur- 

2 

Deşi oficial recunoştea pe Ladislau Cumanul ca pe ,,domimi6 
noster. .. inclitus rex Hungariae", voevodul Roland Borş sa 
impus ca un stăpân care putea nesocoti autoritatea regelui un¬ 
gar în Transilvania 20 ), De fapt opera realizată de el pentru or¬ 
ganizarea puterii voevodale în Transilvania este identică cu cea 
săvârşită de Ladislau Cumanul pentru întărirea puterii sale re¬ 
gale în Ungaria. încă din vremea lui Bela IV şi Ştefan V, faţă 
de tendinţele rivale puterii regale ale marilor magnaţi oligarhi, 
regele sprijineşte nobilimea mijlocie ridicându-o la factor poli¬ 
tic în conducerea regatului, încât dela 1277 începând ea parti¬ 
cipă la „Congregatio generalis regni" care de acum înlocueşte 
vechile adunări legislative restrânse. Şi în Transilvania se for¬ 
mase o asemenea nobilime mijlocie mai cu seamă după năvăli¬ 
rea Tătarilor, când numeroşi nobili din Ungaria, văzând că avutul 
lor nu poate fi apărat în câmpie, s'au mutat în regiunile periferi¬ 
ce ale regatului şi mai cu seamă în cetatea de munţi a Transilva¬ 
niei, unde au pus stăpânire cu, dar mai cu seamă fără voia rege¬ 
lui, pe numeroase moşii. Luptele dintre Bela IV şi fiul său Şte_ 


mare a alianţei încheiate îutre familia Borş care avea vaste moşii în jude¬ 
ţul Bihor, cu familiile puternice KoszegiGutkeled cari deţineau, îndeosebi 
cea dintâi, banatul Slavoniei ca pe un fief politic propriu. Partidul aces¬ 
tor familii reuşeşte să-şi impună guvernarea în Ungaria în urma victoriei 
militare obţinute împotriva regelui Ladislau Cumanul deţinând sub exclu¬ 
sivă stăpânire politică atât Slavonia cât şi Transilvania. 

26 ) Saşii din Dej, cu toate că privilegiile lor obţinute pe vremea „ba- 
nului“ transilvan Irineu, le aveau confirmate de Ştefan ca „rex primo- 
genitus illustris regis Hungariae et dux Transilvanus” (Zimmermann- Wer- 
ner, o. c. I, p. 86), apoi de acelaş Ştefan V ca rege, precum şi de actualul 
rege Ladislau Cumanul, se grăbesc a cere confirmarea acestor privilegii şi 
dela noul voe\od Rolaud Borş (Zimmermann-Werner, o. c. .p 147) cum o 
ceruseră şi dela înaintaşul acestuia (Zimmerman-Werner, o. c. p. 146) măr¬ 
turie >ădită că aceşti oaspeţi ştiau că cei doi vocvozi puteau nesocoti obli- 
gativitate*! decretelor regale pe teritoriul Transilvaniei. In actul de confir¬ 
mare dat de Roland Borş se cuprinde formula necunoscută la voevozii înain¬ 
taşi şi obicinuită numai în decrete regale: „quod comes de Zonuk qui pro 
tempore per nos fuerit constitus 4f arătând că noul voevod transilvan nu se 
mulţumea ca în calitate de comite titular al Soluocului să numească un vice 
comite ci substituindu-se atribuţiilor regale numia pe comiţii de Solnoc. 

îan V, precum şi anarhia din vremea lui Ladislau Cumanul au 
dat prilej acestei nobilimi să obţină numeroase danii de pro¬ 
prietăţi, dar totodată şi să pună stăpânire în mod abuziv pe 
pământurile regale şi eclesiastice, De aceste împrejurări se fo¬ 
losi Roland Borş, care a tras toate concluziile ce se desprindeau 
din slăbiciunea puterii regale şi din individualitatea politica şi 
geografică a Transilvaniei, deosebită de cea a regatului ungar, 
pentru a închega statul transilvan cu deplină suveranitate. 

Mărturia realizării acestui stat transilvan o avem în do¬ 
cumentul din 8 Iunie 1288, în care „Ladislaus vice voyvodaTran- 
silvanus" dimpreună cu trei comiţi ca ,, iudices per regnum 
Transilvanum constituti ei eidem Ladislai vicevoyvode in asses - 
ores“, dând urmare ordinului voevodului Roland Borş, potrivit 
hotărirei luate ,in generali convocatione nobilium regni Transil¬ 
vani“ privitor la litigiul dintre episcopul de Alba Iulia şi Ke- 
meny şi Ioan, fiii lui Micula, se deplasează pe teren pentru a 
aşeza pe numitul episcop în posesiunea unor proprietăţi ,,/uxta 
sententiam ejusdem Rorandi vayvode “ 27 ), 

Din acest document reiese deci limpede că la 1288 era în 
îiinţă un U regnum Transilvanum“ deosebit de regnum Hunga- 
riae . In fruntea lui era Roland Borş ff vayvoda Transilvanus et 
comes dp Zonuk“ cu puteri de adevărat suveran, Vicevoivodul 
Ladislau avea atribuţiunile pe cari în Ungaria le îndeplinea pa¬ 
latinul , anume era locţiitorul voevodului ca şef al puterii jude¬ 
cătoreşti, fiind ajutat în exercitarea atribuţiilor de trei comiţi 
ca ,,judices per regnum Transilvanum constituti'*. 

Voevodul, sau în locul lui vicevoevodul, întrunea şi prezida 
o u Congregatio generalis nobilium regni Transilvani ", deci o 
dietă a ţării; prima cunoscută în Transilvania, 

Se ştie că voevozii Transilvaniei în toate timpurile au în¬ 
deplinit atribuţiuni judecătoreşti şi la fel au exercitat această 
sarcină şi vicevoevozii. Dar nici unul na ajuns să poată realiza 
un regnum Transilvanum cu dietă proprie deosebită de cea a 


2T ) Teutsch-Firhaber, o. c. p. 144—145. 

regatului ungar, aşa cum a reuşit să realizeze voevodul Ro- 
land Borş, 

Acest regnum transilvan nu se poate compara cu cel stă¬ 
pânit de Ştefan V când era rex primogenitus ilustris regis Hun- 
gariae et dux Transilvanus. Regnum Transilvanum a lui Ştefan 
sa constituit la început prin recunoaşterea fiinţei politice deo¬ 
sebite a Transilvaniei, peste voevodatul căreia a suprapus insti¬ 
tuţia superioară a ducatului, ca singură compatibilă unui fiu 
de rege 28 ), pentru ca în această ultimă calitate Ştefan să-şi 
extindă puterea şi asupra părţilor exterioare ale Transilvaniei 
aparţinătoare regatului ungar până la Dunăre 20 ), Dacă, cu toată 
această depăşire a graniţelor transilvane, în documente Ştefan 
stăruie să vorbească de regnum transilvanum sau du ca turn tran¬ 
silvanum, o face fiindcă acesta era temeiul stăpânirii lui în lup¬ 
ta pentru cucerirea Coroanei ungare, Recunoaştera fiiinţei Tran¬ 
silvaniei ca individualitate politică deosebită este însă numai 
provizorie. 

Ştefan nu face nimic pentru afirmarea suveranităţii transil¬ 
vane; din vremea lui nu cunoaştem nici o dietă transilvană, iar 
curtea şi-o organizează nu în calitate de dux Transilvanus, ci 
ca rex junior Hungariae, Odată ajuns rege, Ştefan V nu vrea să 
ştie de existenţa unui regnum Transilvanum şi nici să menţină 
titlul de dux Transilvanus, ci voevodului transilvan îi lasă doar 
rolul de a administra această provincie în numel regelui. Faţă 
de acest caracter al stăpânirei lui Ştefan, regnum Transilvanum 
al voevodului Roland Borş este un stat autonom cu rădăcini în 
instituţia voevodatului transilvan ca o expresie a tendinţelor 
acesteia spre suveranitate deplină . 


28 ) Timon Akos, Magyar alkotmâny- es jogtdrtenet (Istoria constituţio^ 
nală şi juridică maghiară). Budapest, 1906, p. 116—117. 

29 ) împărţirea aceasta în două a regatului ungar o va menţine dia 
punct de vedere legislativ Ştefan V şi după ce va ajunge rege; la 1271 et 
ţine o „Conventio et congregatio omnium nobilium exisţentium a parte Da¬ 
nului versus orientem . . . pro stătu Regni noştri reformando et justitiam 
cuique reddendo 4 * (Cf. M. G. Kovachich, Supplementum ad Vestigia Comitio^ 
rum apud Hungaros. Budae, 1798, p. 31). 

Această tendinţă a voevodului Roland Borş era firesc să 
îie sprijinită de nobilime care participa la Congregatio genera- 
lis nobilium regni Transilvaniae şi anume în primul rând de pro¬ 
prietarii unguri, poate şi de unii Secui, dar fără îndoială şi de 
acei ,,Saxones praedia tenentes ac more nobilium se gerentes‘\ 
pe cari îi vom întâlni în documentele de mai târziu. 

Situaţie mai nelămurită faţă de regnum transilvanum a lui 
Ronald Borş o aveau însă Secuii şi mai cu seamă Saşii. Privile¬ 
giile colective obţinute prin diploma andreană din 1224 — în 
temeiul cărora erau scoşi de sub autoritatea voevodală şi puşi în 
directă subordonare faţă de rege — nu le puteau apăra faţă de 
tendinţa spre depline puteri suverane a lui Roland Borş, decât 
cu ajutorul regelui. Ladislau Cumanul însă era cu autoritatea 
lotal compromisă şi atât Saşii cât şi Secuii erau îndemnaţi de 
factorii politici şi bisericeşti din Ungaria fie să dea sprijin voe¬ 
vodului Roland, fie cu forţele proprii să activeze împotriva 
regelui 30 ). 

In asemenea împrejurări, se pare că Saşii căutau să-şi fău¬ 
rească o autonomie naţională, fără un control -direct al regelui. 
Din acest motiv între anii 1280—1290 nu mai găsim amintit nici 
un comes Cibiniensis, care obicinuit era numait de rege, ceeace 
constitue un indiciu că voiau să obţină dreptul de a-şi alege sin¬ 
guri corniţele. Care era atitudinea lui Roland Borş faţă de o 
asemenea autonomie naţională săsească, nu o putem şti; cre¬ 
dem însă că veleităţile de suveranitate deplină a voevodului 
n'ar fi putut admite asemenea autonomii. Fapt este că nici dela 
Ladislau Cumanul şi nici dela voevodul Roland Borş, Saşii n'au 


30 ) La 1282 un document regal vorbeşte despre „Saxoncs Transilvanos 
qui contra nostram procedcre nitebantur majestatem 11 (Wenzcl G. Cod. Ar- 
pad. IX, p. 330), iar la 1285 Secuii ajuta pe Roland Borş să alunge pe 
Tătarii aliaţi ai regelui din Transilvania. Mai târziu, la 1288, când Ladislau 
Cumanul trimise din nou după ajutorul Tătarilor, arhiepiscopului Ladomir 
ee adresează „universis nobilibus Ungarornm, Saxonibus, Siculis et Volachis 
de Cibitiiensi et Burcia comitatibus Transilvania 14 să împiedece pe rege să 
intre în legătură cu Tătarii (Karăcsonyi I., in Szâzadok, an 1910, p. 8 şi 
urm). 

obţinut nici un act prin care să li se recunoască privilegiile din 
1224, Voevodul le nesocotea. 

Pentru regnum transilvanum a lui Roland Borş cel dintâiu 
moment critic s’a produs în iama anului 1288—1289 şi în lunile 
August—Septemvrie ale anului 1289, când regele se afla în 
Transilvania, Intâiu venise gonit de armata întregului regat, 
aflând ocrotire în Ţara Bârsei la corniţele Braşovului 31 ), instituit 
— se pare — de el aici ca un punct de razim al puterii regale 
faţă de pornirile ostile ale Sacilor şi Secuilor. De aici caută să 
se împace cu episcopia de Alba Iulia 32 ), al cărei sprijin era 
preţios. Scăpat de strâmtorare, în Maiu 1289 regele se reîntoarce 
la Buda unde se împacă din nou cu clerul ungar, dar cu toată 
iertarea obţinută, el nu fu lăsat să îndepărteze dela guvern par¬ 
tida Koszegi—Borş. Revenirea lui în Transilvania în August 1289 
pare a fi avut scopul de a sdruncina situaţia, lui Roland Borş, 
un stâlp al guvernării acestui partid. De această prezenţă a re* 
gelui au căutat să profite în primul rând Capitlul de Alba Iulia 33 ) 
apoi Saşii din Cricău 34 ) şi Secuii de pe Arieş 35 ), Reconfirmările 
de privilegii făcute cu acest prilej opresc pe voevod să mai 
calce privilegiile Capillului de Alba Iulia, Verificarea acestor 
drepturi Ladislau Cumanul a făcut-o prin mărturia a ,,univer- 
sos viros religiosos, nobiles Ungaros, Saxones et Siculos partis 
Transilvaniae'* 30 ), Documentul nu precizează că toţi aceştia ar 
fi fost întruniţi într'o congregatio generalis; este însă neîndoiel¬ 
nică prezenţa lor la solemnitatea închinărei pe care regele o 
făcu în catedrala episcopală din capitala Transilvaniei, Prin 
acest act de devoţiune regele a căutat să-şi recâştige încrederea. 


31 ) E. Lukinich, o. c. p. 41. 

32 ) Zimmerman-Werner, o. c. I, p. 159. 

33 ) Zimmermann-Wiener, o. c. I, p. 161 şi 163. Teutsch-Firnhaber, o. c*. 
p. 153, 

3l1 ) Zimmerinann-Werner, o. c. I, p. 162. 

35 ) Teutsch-Firnhabpr, o. c. p. 147. 

30 ) Zimmermann-Werner, o. c. p. 161. 

factorilor politici şi bisericeşti din Transilvania, în dauna auto¬ 
rităţii voevodale a lui Roland Borş, 

Cu toată dorinţa lui Ladislau Cumanul de a îngrădi puterea 
voevodală, autoritatea lui Roland Borş a rămas neatinsa; el era 
stăpânul necontestat al acestei provincii . Din acest motiv peste 
un an, la 10 August 1290, când Papa solicita din nou sprijinul 
Transilvaniei împotriva lui Ladislau Cumanul recăzut în cunos- 
cuta-i rătăcire, nu se mai adresează nobililor unguri, Saşilor, 
Secuilor şi Românilor, cum a făcut-o la 1288 arhiepiscopul La- 
domir, ci ,.nobili viro Rolando Voivode UHrasilvano, ejusque 
fratritms" 37 ), cu unui potentat de neînvins. 

Mai grea siiuaţie pentru regnum Transilvanum a lui 
Roland Borş s'a ivit însă odată cu moartea lui Ladislau Cumanul 
şi urcarea pe tronul Ungariei a lui Andrei III. 

Sătui de anarhie, clerul şi nobilimea regatului sau strâns 
în jurul tânărului rege, care după ce fu încoronat 1a 13 Iulie 
1290, în Septemvrie al aceluiaşi an întruni dieta ţării la Buda, 
luând toate măsurile pentru refacerea prestigiului Coroanei, re¬ 
cuperarea posesiunilor regale înstrăinate în timpul lui Ladislau 
Cumanul şi reorganizarea stării clerului şi nobilirpei, cari primi- 
miră drepturi sporite 3S ), 

In Ianuarie 1291 Andrei III vine în Transilvania şi la 22 
Februarie 1291 dă diploma prin care extinde hotărîrile dietei 
din Buda şi asupra acestei provincii 39 ), Din acest important 
document semnalăm unele puncte cari au o legătură directa cu 
regnum Transilvanum a lui Roland Borş, Anume se precizează 
că în cazul când ţara va fi atacată de duşman, nobilimea rega- 


37 ) Wenzel G. Cod. Arpad . IV, p. 368. 

3S ) „Conscriptis libertatibus nobilimii regni Hnngariae anliquis, inser- 
tis etiam quibusdam articulis de novo concesis“ (Zimmermann-Wcrner, o. c. 
I, !>. 190). 

30 ) Zi mmerm an n-Werner, o. c. I, p. 173 şi urm. Greşit s’a susţinut că 
regele ar fi întrunit la 12 Februarie 1291 o dietă la Alba-Iulia. (Cfr. A. 
Decei, in Revue de Transylvanie , Tome ~VI, p. 217 precum şi autorii Kereszi, 
Vass, Trausch, citaţi de autor). „Alba 11 din document nu e Alba Iulia, ei 
Szekesfehervâr-ul din Ungaria, locul de încoronare unde s’a stabilit, într’o 
dieta, punctele cuprinse în document. 

tului şi Saşii din Transilvania cari deţin predii cu drept nobi¬ 
litar 40 ), sunt datori să meargă în ajutorul oastei regale. Apoi 
se subliniază că voevodul Transilvaniei nu are dreptul de a face 
popas (descensus) la nobilii din această provincie şi nici la Saşii 
din categoria menţionată, precum nici banul Slavoniei nu poate 
face popas la nobilimea din părţile Dravei. Deasemenea se pre¬ 
vede ca atunci, când palatinul pleacă în cuprinsul regatului să 
ţină judecată, trebue să fie asistat în fiecare provincie de patru 
judecători aleşi şi de corniţele parohial. Dacă palatinul ar da 
o sentinţă nedreaptă, cei patru judecători în frunte cu corniţele 
parohial se vor opune şi vor refera regelui. Despre voevod, ca 
reprezentat al puterii regale şi deci având cel puţin atribuţiile 
judecătoreşti ale palatinului în Transilvania, nu se face nici o 
amintire .Dimpotrivă prin diploma din 22 Februarie 1291 nobi¬ 
limea din Transilvania şi Saşii deţinători de predii cu drept 
nobilitar au fost scoşi prin dispoziţiile amintite de sub orice ju¬ 
risdicţie şi autoritate a voevodului transilvan / 

Mai erau însă în această provincie colectivităţile etnice- 
politice ale Saşilor şi Secuilor, precum şi Românii, despre cari 
diploma din 22 Februarie 1291 nu aminteşte, nici cel puţin ca 
având obligaţia de a veni în sprijinul oastei regatului, aşa cum 
au făcut-o în trecut. Drepturile şi datoriile acestora faţă de Co¬ 
roană au fost stabilite într'o dietă specială (congregatio) la 
11 Martie 1291 1 pe care Andrei III o ţinu ,,universis nobilibus, 
Saxonis, Siculis et Olachis in partibus Transilvanis apud Albam 
Iulae pro reformatione status eorundem" 41 ). Cu acest prilej re¬ 
gele reuşi să aducă pe Saşi Secui la necondiţionată supunere 
faţă de Coroană, acordându-le drepturi politice-naţionale co¬ 
lective 42 ). Astfel dela 1291 începând apar din nou comiţii Si¬ 
biului şi ai Secuilor numiţi de rege, iar la dietele regatului ţi- 


40 ) „Saxones Transilvani praedia tenentes et more nobilium se ge- 
xentes 44 . 

41 ) Zimmermann-Werner, o. c., I, p. 177. 

42 ) Rostul prezenţei Românilor la această dietă îl vom lămuri într’un 
alt studiu cu titlul: „Dieta transilvană din 1291 şi descălecatul Ţării Ro¬ 
mâneşti 44 . 

nute m Iulie 1292 la Buda 43 ) şi August 1298 la Pesta 14 ), parti¬ 
cipă reprezentanţii tuturor Saşilor şi Secuilor, alături de clerul, 
nobilimea şi de reprezentanţii Cumanilor din regatul ungar. 

Reintegrarea Saşilor şi Secuilor din Transilvania in corpu¬ 
rile politice ale regatului ungar şi scoaterea nobilimei transil¬ 
vane şi a Saşilor nobili din această provincie de sub orice juris¬ 
dicţie şi autoritate a voevodatului, însemna desfiinţarea lui reg- 
num Transilvanum a lui Roland Borş. 

Temându-se de reacţiunea acestuia, regele îi oferi drept 
recompensă funcţiunea de palatin asupra întregului teritoriu stă¬ 
pânit de Ştefan V ca rex junior, dela Dunăre până la Carpaţi 
şi astfel în dieta ungară din Iulie 1292 Roland Borş apare ca 
„palatinus Ultradanubialis", în timp ce reprezentant politic al 
Transilvaniei era fostul vicevoevod, acum ,,Ladislaus vayvoda 
Transilvanus" 45 ), 

In Octomvrie 1293 însă Roland Borş se afla din nou în 
Transilvania, dar nu în calitate de ,.palatinus Ultradanubialis" 
ci cu vechia-i demnitate de „vayvoda Transilvanus et comes de 
Zonuk", impunându-şi autoritatea-i temută. Oaspeţii din Dej 
se şi grăbesc să solicite lui Roland Borş întărirea dreptului ob¬ 
ţinut dela regii LadisLau Cumanul şi Andrei III de a ţine târg 
liber scutiţi de orice jurisdicţie a slujbaşilor voevodali, iar Ro¬ 
land le confirmă acest privilegiu, dar în termeni de adevărat 
autocrat (,,hanc gratiam duximus conferendam benivole et fa- 
vore" etc, 40 ), 

N Scopul revenirii lui Roland Borş în fruntea voevodatului a 
'fost fără îndoială reorganizarea lui regnum Transilvanum care 
| şi după măsurile luate de Andrei III continua să existe ca o 
[realitate politică înrădăcinată în conştiinţa publică 47 ). Pe te- 


43 ) Zimmermann-Werner, o. c. I, p. 192—193. 

44 ) Zimmermann-Werner, o. c. I. p. 211. 

45 ) Zimmermann-Werner, o. c. I. p. 192. 

40 ) Zimmermann-Werner, o. c. I. p. 194. 

47 ) însuşi Andrei III în diploma din 22 II 1291 vorbeşte de „nobiles 
Tegni noştri et predicti Saxones regni Transilvaniae (Zimmermann-^ ern^r, 
o. c. I, p. 174 rândul 17—18); la 8 Mai 1291, deci după măsurile cunoscute 

meiul acestui regnum autoritarul voevod transilvan înţelegea să 
susţină lupta deslănţuitâ de numeroşii magnaţi din regat îm¬ 
potriva acţiunii de revizuire a averilor ordonată de rege, v In 
adevăr controlu T sever asupra felului cum sau achiziţionat pro¬ 
prietăţile deţinute de nobilime, insistenţa pusă de reprezentan¬ 
ţii coroanei pentru recuperarea drepturilor, proprietăţilor şi 
veniturilor regale înstreinate prin abuz, precum şi hofărîrea die¬ 
tei de a dărâma toate cetăţile nobililor devenite cuiburi de 
atacuri banditeşti şi de rezistenţă împotriva puterii regale, a 
stârnit o generală nemulţumire în iumea acestor potentaţif Mai 
cu seamă acei magnaţi oligarhi, cari au ajuns să stăpânească 
judeţe întregi, nu înţelegeau să renunţe la atotputernicia lor şi 
revoltându-se împotriva dispoziţiilor regale, continuau să des- 
lănţue pretutindeni actele lor de violenţă, atacând în deosebi 
proprietăţile episcopilor şi ale mănăstirilor. 

Seria acestor revolte a deschis-o voevodul transilvan Ro- 
land Borş, care împreună cu fraţii săi stăpâneau o imensă avere 
strânsă pe cale legală şi ilegală în judeţele Bihor, Solnoc şi 
Dobâca, precum şi numeroase cetăţi clădite de ei sau uzurpate 
dela alţii, Voevodul atacă posesiunile episcopiei de Oradea, con¬ 
strânge pe magistrul Iacob, fratele episcopului, să se retragă cu 
oastea în cetatea Feneş, dar află între timp că regie însuşi plecă 
cu armata împotriva lui, semn că Andrei III considera ca cea 
mai periculoasă şi plină de urmări politice revolta fraţilor Borş, 
Roland se grăbi atunci să acorde magistrului Iacob la 23 
Mai 1294 un armistiţiu de 15 zile, în care timp acesta putea să 
se retragă cu oastea la Oradea, făgăduindu-i că îi va apăra re¬ 
tragerea ,,atât de Unguri, cât şi de Românii, fie de-ai noştri, 
fie de-ai episcopiei, aflători în interiorul sau în afara hotarelor 
Şoimuşului, cari în timpul acestor conflicte s’au sustras sau nu 


ale regelui pentru desfiinţarea acestui regnum sunt pomeniţi „comites per 
regnum Transilvanum judices " (Teutsch-Firnhaber, o. c. p. 169), iar la 24 
Iunie 1291 arhiepiscopul de Calocea, cancelarul regelui, se adresează' „sacer- 
dobitus universis in duentu Transilvano constitutis f< (Teutsch-Firnhaber, o. 
c. p. 171) evidentă mărturie a fiinţei politice a Transilvaniei distinctă de 
cca a regatului ungar. 

de sub autoritatea episcopiei** 48 ). Curând însă regele aparu în 
fruntea oastei, ocupă cetăţile lui Roland Borş, care se retrase 
în cetatea Adorian, dar şi aceasta căzu la 6—7 Septemvrie 1294 
în mâna regelui. Andrei III destitui pe Roland din voevodatul 
Transilvaniei, acordândiui în schimb alte demnităţi pentru a îm¬ 
păca pe acest temut oligarh şi a-1 avea de sprijin într’o vreme 
când revoltele cuprinseră întregul regat. 

4. Voevodatul lui Ladislau Borş . 

1924—1315. 

In locul lui Roland, în fruntea voevodatului transilvan, dela 
1294 începând se afla fostul vicevoevod, Ladislau, din familia 
Borş, care a ridicat puterea voevodală la un prestigiu neatins 
până atunci, făurind din regnum Transilvanum o putere ce de- 
păşia pe cea a regatului ungar. 

Ascensiunea politică şi activitatea noului voevod este cu¬ 
noscută istoriografiei române 49 ). Din ea se desprinde personali¬ 
tatea dominantă a lui Ladislau Borş, care înfruntând voinţa 
Papei şi a tuturor factorilor politici din regatul ungar, s'a im¬ 
pus ca ,,arbitru al situaţiei politice din acest regat". De fapt 
Ladislau stăpânea regnum Transilvanum cu puterea unui su¬ 
veran deplin. Tot; ce se afla pe teritoriul Transilvaniei, cetăţi, 
oraşe, domenii regale, saline etc., erau în stăpânirea lui, şi 
voinţa-i autoritară căuta să şi-o impună şi la conducerea bise¬ 
ricii catolice şi în autonomia corpurilor privilegiate cari stă¬ 
teau în directă dependenţă faţă de rege, cum erau Saşii. Astfel 
după moartea episcopului Petru din Alba Iulia întâmplată la 
27 Noemvrie 1307, Ladislau ocupă toate moşiile şi bunurile epis- 


48 ) Wentzel G., Cod. Arpad. X, Budapest, 1873, p. 153. 

40 ) Por Antal, Lâszlo erdely vajda 1291 1315 (Ladislau voevorlul tran¬ 

silvan 1291—1315) în rev. Erdely Muzeum , 1891; I. Lupaş, Un voevod al 
Transilvaniei în luptă cu regatul ungar. Voevodul Ladislau (1291 1315) în 
voi. omagial Fraţilor Alexandru şi loan Lapedatu. Bucureşti, 1936 şi în I. 
Lupaş, Studii , Conferinţe şi Comunicări istorice , voi. II, Cluj, 1940. p. 3* 
şi urm. 

copiei. Spre marea indignare a clerului aşează în palat oameni 
de-ai lui şi impune candidatura fiuiui său la seimul episcopesc 
veant 50 ). Ca stăpân al Episcopiei, apără M tamquam caput mem¬ 
bra sua“ interesele ei în procesul cu Saşii 51 ), acestea fiind şi in¬ 
teresele fiului său candidat la vlădicie. Cum însă aceasta can¬ 
didatură întâmpina rezistenţa înverşunată a clerului, arestează 
pe canonici, pe cari îi eliberează numai pentru ca strângându-i 
în sinod la 7 Ianuarie 1308, să-i silească a primi şi semna actul 
de alegere şi numire a fiului său ca episcop, act cetit de însuşi 
voevodul Lodislau în şedinţă 52 ). Stăpân, acum, şi pe biserică; 
Ladislau Borş avea putere nelimitată în voevodatul său. Ţine 
diete (,,congregatio generalis ... cum nobilibus regni ad nos per- 
tinentibus 11 ) 53 ) şi are o adevărată curte de suveran 51 ) în cetatea 
sa dela Deva. 

Prestigiul unic şi putera politică a voevodului Ladislau ies 
însă In evidenţă din atitudinea lui faţă de luptele cari sau dat 
după moartea lui Andrei III (14 Ianuarie 1301), pentru succe¬ 
siunea la tronul Ungariei. Se ştie anume că Venceslav (1301— 
1305) renunţând la tronul Ungariei, a cedat drepturile lui în 
favoarea lui Otto de Bavaria (1305—1307) care, după ce fu ales 
şi încoronat rege, îşi văzu stăpânirea zădărnicită de sentinţa 
Papei, potrivit căreia coroana fu atribuită candidatului Carol 
de Anjou, oprind pe Otto să poarte titlul de rege şi deslegând 
pe supuşii lui de jurământul de credinţă făcut. In această si¬ 
tuaţie critică Otto vine în Transilvania, la Bistriţa. Scopul că¬ 
lătoriei era cererea în căsătorie a ficei voevodului Ladislau, cu 
sprijinul căruia Otto era sigur că îşi va putea păstra tronul Un¬ 
gariei, cu toate ameninţările Papei. Fără a ţine seama de oferta 

50 ) Temesvâry I., Erdely kdzepkori piispokei (Episcopii Transilvaniei din 
Evul Mediu), Cluj, 1922, p. 112. 

51 ) Zimmermann-Werner, o. c., I, p. 249, 278. 

62 ) Temesvâry I., o. c., p. 113. 

63 ) Codex diplomaticus domus senioris comitum Zichy. Tom. I, Pest. 
1871, p 118. 

54 ) Cf. „Nos comes Iohannes, Judex Curiae Ladislai Wayvode Tran¬ 
silvani “ şi „magister Petrus, dapiferus domini Wayvode“ (Cod. Zichy, I, p. 
122 ). 

lui Otto, Ladislau refuză mâna ficei sale, arestă pe regele peţi¬ 
tor şi luă la sine coroana Ungariei. Prin aceasta voevodul tran¬ 
silvan îndepărtă un puternic rival în persoana lui Otto din calea 
lui Carol de Anjou, dar sechestrarea coroanei, arată limpede 
că nu sprijinirea candidatului pontifical a fost planul urmărit 
de Ladislau Borş. Căsătorindu-şi la 1308 fica cu Ştefan Uroş al 
Serbiei, vcevoâul transilvan preconiza o alianţă îndreptată îm¬ 
potriva lui Carol Robert şi a planurilor pontificale privitoare la 
regatul ungar. 

Papa interveni, grăbindu-se să trimită pe cardinalul Gen¬ 
tile în Ungaria pentru a consolida situaţia lui Carol Robert. 
La 27 Noemvrie 1308 acesta a şi fost ales rege, dar încoronarea 
nu sWputut face din pricină că Ladislau Borş refuza să restitue 
coroana sechestrată dela Otto. Gentile trimite delegaţi la voe~ 
vodul transilvan, dar nici rugăminţile, nici ameninţările aces¬ 
tora nu-1 putură îndupleca. In consecinţă Carol Robert fu în¬ 
coronat cu o coroană nouă, sfinţită, dar actul a fost socotit 
ca nevalabil dacă n’a fost săvârşit cu coroana regelui Ştefan I. 
Rezistenţa voevodului transilvan trebuia deci înfrântă cu aju¬ 
torul factorilor politici ostili voevodului. Delegaţii cardinalului 
porniră să împace pe Saşi 55 ) cu Episcopia din Alba Iulia 50 ) şi 


55 ) Saşii nemulţumiţi de perspectiva pierderii procesului lor cu epis¬ 
copia, la conducerea căreia se afla fiul voevodului şi pierzându-şi prin ares¬ 
tarea lui Otto sprijinul nădăjduit, în Februarie 1308 atacară Capitlul din Alba- 
Iulia devastând şi terorizând pe preoţi (Zimmermann-Werner, o. c. I, p. 
256, 288, 291), după ce mai nainte distruseră castelele nobililor sprijinitori 
ai voevodului aflători în regiunile lor. (Zimmermann-Werner, o. c. I, p. 277). 

50 ) Cu acest prilej Saşii acuzară pe voevod că prin teroare i-au împic- 
r^cat să-şi revendice drepturile lor faţă de Episcopie şi să ia contact cu de¬ 
legaţii cardinalului (Zimmermann-Werner, o. c. I, p. 249, 278), iar la rin- 
dul lor Saşii au fost acuzaţi — în afară de violenţa săvârşită împotriva Ca- 
pitlului de Alba-Iulia şi de faptul că au jurat credinţă Iui Otto, — că au 
participat la oastea acestuia strânsă la Buda şi apoi la Seghedin, că au tri¬ 
mis dela Sibiu delegaţi la Otto, când se afla la Rodna şi la Bistriţa, decla¬ 
rând că sunt gata să-l sprijine ca rege al Ungariei, chemându-1 să vină în 
această calitate la ei, nesocotind textul excomunicării pontificale rostită îm¬ 
potriva acestuia. (Zimmermann-Werner, o. c. I, p. 273 274). Rezultatul cer¬ 

cetării fu trimis apoi Cardinalului Gentile. 

au ajuns să netezească terenul în acest scop. Ladislau, la rândul 
sau, convins că nu va putea obţine confirmarea pontificală pen¬ 
tru fiul său în scaunul vlădicesc, renunţă la alegerea silnică 
făcuta şi dădu libertate pentru o nouă alegere, cu condiţ : a să 
fie ales un prieten al lui, altcum nu va restitui moşiile episco¬ 
pale 57 ). Capitlul a ales pe candidatul indicat de voevod, pe 
Benedict (1309—1319). 

Noul episcop, din ordinul cardinalului făcu mari stăruinţe 
pe lângă voevod să restitue coroana sechestrată, dar Ladislau 
Borş refuză orice compromis în această privinţă. Faţă de in- 
transingenţa voevodului, cardinalul recurse la ultima armă: ex¬ 
comunicarea. 

La 25 Decemvrie 1309 actul de excomunicare fu semnat la 
Bratislava. Cardinalul arată că misiunea lui este de a păstra şi 
întări curăţenia credinţei catolice, ferindu-o de amestecul cu 
alte credinţe mai cu seamă în regiunile la cari se referă dele¬ 
gaţia sa pontificală. A aflat însă că între voevodul transilvan 
şi regele Ştefan al Serbiei sa încheiat contract pentru căsăto¬ 
ria ficei voevodului, născută din părinţii catolici, cu fiul rege¬ 
lui amintit, care este rătăcit dela dreapta credinţă. Deşi cardi¬ 
nalul i-a trimis repeţite scrisori şi emisari, prin care l-a rugat 
să renunţe la această căsătorie, Ladislau ,,cu încăpăţinare a 
refuzat să-l asculte şi cu o dispreţuitoare şi trufaşe nesupunere 
i-a întors spatele*' încheind acea căsătorie şi refuzând să resti¬ 
tue în termenul prescris bunurile regale pe cari hoţeşte le de¬ 
ţine. Aceste fapte — spune cardinalul — trebuesc pedepsite 
pentru că altcum ,,infama impunitate" a voevodului ar îndemna 
la nesupunere şi pe alţi nobili din regat şi ar răspândi la vii¬ 
toarele generaţii asemenea porniri spre îngâmfată înfdrăsneală. 

Din motivele de mai sus deci cardinalul pronunţă excomu¬ 
nicare asupra voevodului Ladislau şi asupra vasalilor, comiţi¬ 
lor, castelanilor, juzilor şi iobagilor, cari îl vor mai susţine, 
lipsindu-i de înmormântare bisericească.^ 

Din pricina căsătoriei amintite, împotriva lui Ladislau se va 


5T ) Temesvary I., o. c., p. 116. 

proceda ca împotriva unui sprijinitor al ereticilor şi duşman al 
credinţei şi întreg teritoriul supus lui. ca şi cel al aderenţilor, 
sprijinitorilor şi a celor ce i se vor supune sau îi vor da aju¬ 
tor, sfat sau înlesnire, ,, atât dincolo cât şi dincoace de pădure", 
va fi supus interdicţiei bisericeşti. Deasemenea, de oarece car¬ 
dinalul adese ori l-a avertizat pe voevod să restitue coroana 
regatului ungar — ceeace Ladislau până acum a refuzat sa facă 
— îi pune în vedere să o predea până la data de 2 Februarie 
1310, altfel va suporta pedepsele prevăzute de legile ţarii. 

Cardinalul ordonă clerului de toate categoriile să citească 
actul de excomunicare în biserici în sunet de clopote şi cu can¬ 
delele aprinse, până ce voevodul şi supuşii lui nu se vor în¬ 
toarce la datorită supunere. Totodată pune în vedere voevo- 
dului Ladislau că, dacă se va supune Bisericei şi va da satis¬ 
facţie pentru tot ce a făcut, va fi iertat nu numai de pedepsele 
arătate, ci va fi şi răsplătit cu favoruri din partea cardina¬ 
lului 38 ). 

Actul de excomunicare a produs efectul dorit. Deşi mai 
erau preoţi în Transilvania cari nu voiau să respecte excomuni¬ 
carea 59 ), Ladislau Borş, cunoscând din cazurile lui Venceslav 
şi Otto consecinţele unei atari anateme, a cedat şi în ziua de 
8 Aprilie 1310 a semnat la Seghedin actul prin care declară 
că ,,ab hora et die an tea, dcminum Karolum Dei gratia regem 
Hungariae recognoscimus et recipimus în dominum nostrum na- 
turalem et legitimum" , ,. Va restitui deci regelui coroana până 
la 1 Iulie 1310, precum şi minele de argint din Rodna, apoi co¬ 
mitatele Bistriţa, Sibiu şi cel al Secuilor precum şi oraşele Dej, 
Cluj şi Szek cu oficiile camerale. Restituirea Coroanei o va face 
însă cu condiţia ca în acea zi, cererile pe care le va înainta să 
fie respectate şi bogat răsplătite, aşa cum se cuvine din par¬ 
tea maiestăţii regale 00 ). 

58 ) Hurmuzaki, Documente privitoare Ia istoria Românilor. Voi I, p. 
568—571, Cf. şi I. Lupaş, o. c., în Studii, Conferinţe şi Comunicări istorice , 
II, p. 37. 

50 ) Temesvâry I., o. c., p. 130. 

00 ) Zimraermann-Werner, o. c., I, p. 295 296. 

Ce anume pretenţiuni va fi ridicat voevodul Ladislau, nu 
se poate preciza. E sigur însă că ele n’au fost satisfăcute de 
rege. Dovada o avem atât în atitudinea voevodului faţă de Ga- 
rol Robert, cât şi a regelui faţă de Ladislau Borş. Anume, cu 
toate că semnase actul din 8 Aprilie 1310, voevodul transilvan 
lipsea din oastea pe care regele o pregătea în 1311 împotriva lui 
Matei Csâk, deşi în ea se aflau toţi demnitarii regatului 01 ) / .Re¬ 
gele, la rândul său, căuta să-şi asigure credincioşi în interiorul 
Transilvaniei împotriva voevodului transilvan. Intr’un document 
de mai târziu, Garol Robert mărturiseşte că, fiind constrâns 
de turburările din regat, sa văzut nevoit să dea ascultare ce¬ 
rerilor făcute de unii ardeleni, scoţându-i de sub jurisdicţia 
voevodului 02 ), fapt care — după cum însuşi regele recunoaşte 
— constituia o micşorare a autorităţii voevodale. Motivarea re¬ 
gelui că a acordat asemenea scutiri numai constrâns de mişcă¬ 
rile din regat, este menită doar să justifice revenirea asupra 
acestor măsuri, mai târziu. 'De fapt Carol Robert după 8 Apri¬ 
lie 1310 a urmărit statornic reducerea autorităţii voevodale şi 
prin aceasta nimicirea puterii pe care o exercitase Ladislau 
Borş. In răstimpul dela 1310, până la 1315 când Ladislau fu¬ 
sese destituit din voevodat, nu mai avem nici o urmă de acti¬ 
vitatea lui de voevod; nici o dietă ţinută, nici un act dat de el, 
toate actele fiind date fie de rege fie de Capitlul de Alba-Iulia* 
Toate acestea constituesc dovada că prin actul din 8 Aprilie 
1310 , Ladislau Borş a semnat desfiinţarea puterii lui voevo¬ 
dale neţărmurite în regnum transilvanum . 7 

Voevodul transilvan, fireşte nu se împăca cu situaţia data 
şi când regele voi să aşeze garnizoane proprii în cetăţile tran¬ 
silvane, Ladislau sa împotrivit, fapt care i-a dat prilej regelui 
să-l destitue în 1315 din voevodat 63 ). Carol Robert se grăbi acum 
să desfiinţeze măsurile luate de Ladislau Borş prin abuz de 
putere, sau prin nesocotirea privilegiilor regale preexistente. 

01 ) Homan-Szekfii, Magyar tdrttnet (Istorie maghiară), voi. II, p. 262* 
k 2 ) Nagy I., Codex diplomaticus hungaricus Andegavensis. Tom. II, Bu* 
dapest, 1881, p. 118. 

° 3 ) Homan-Szekfii, o. c., II, p. 263—264. 

Astfel restitue Abaţiei din Egreş unele sate cari f ,odinioară au 
fost ocupate de voevodul Ladislau 1164 ), apoi dă dreptul Saşilor 
din Mediaş, Şeica şi Biertan să se reunească cu cei din Sibiu, de 
oarece ,,prin volnicia lui Ladislau, fostul voevod Transilvania, au 
fost separaţi de comunitatea Saşilor din Sibiu şi ocupaţi, şi 
cari de fiul său, tot cu numele Ladislau, voevodul transilvan, 
potrivnic libertăţii lor, au fost până acum stăpâniţi*' 65 ), Dea- 
semenea, noul voevod, Nicola Pok, opreşte pe iobagii celor doi 
foşti voevozi Ladislau dela folosinţa moşiilor Babuş şi Beud, 
cari sunt ale comitelui Iacob fiul lui Apa GG ), iar regele restitue 
magistrului Doja moşia Pănad din judeţul Bihor care ,,de La¬ 
dislau fostul voevod silnic fusese ocupată" 07 ), 

Revolta împotriva regelui era acum unicul gând al lui La¬ 
dislau Borş, El se afla în strânse legături cu fostul palatin Iacob 
Kopasz din familia Borş, destituit şi el din aceleaşi motive din 
demnitatea ce o ocupa, stăpânul unui întreg ţinut compus din 
judeţele Bihor, Sabolci, Sătmar, Crasna şi Solnocul Interior, 
având la Nord-Est graniţă Someşul, la Nord-Vest Tisa, la Sud 
Bereteul, iar la Răsărit întinzându-se până la Baia Mare şi 
Almaş. Acesta organiza revolta intrând în legătură cu puterni¬ 
cele familii Koszegi şi Gutkeled, cu Matei Csâk, precum şi cu 
Moiş, fiul lui Moiş din Transilvania. In cazul când revolta va 
da rezultatele dorite, ei aveau candidat la tronul Ungariei pe 
Andrei, principele de Halici. In acelaş scop şi-au asigurat spri¬ 
jinul regelui sârb Ştefan Uros II şi, — se pare — aşteptau aju¬ 
tor şi dela Basarab, domnul ^âni Româneşti. 

Răscoala începu în primăvara anului 1317. Regele căută 
să-şi asigure aliaţi în regiunile unde stăpânirea lui era mai pe¬ 
riclitată/ Şi precum în lupta împotriva lui Matei Csâk avusese 
cel mai statornic ajutor dela Saşii din Zips, la fel caută să-şi 
consolideze situaţia în Sudul Transilvaniei, acordând la 25 Mai 


â4 ) Zimmermann-Werner, o. c., I, p. 301. 

Zimmermann-Werner, o. c., I, p. 315—316. 

GG ) Zimmermann-Werner, o. c., I, p. 317. 

67 ) Nagy I., Cod Andeg. I, p. 380. 

1317 Saşilor, ceea ce timp de opt decenii n’au reuşit să obţină 
dela regii Ungariei, anume confirmarea drepturilor cuprinse în 
diploma andreeană din 1224 68 ), 

Sigur de Saşi, Carol Robert trimite pe credinciosul său Doja 
împotriva lui Iacob Kopasz, ca te încă în acelaş an, 1317, fu în¬ 
frânt la Debreţin/ Palatinul se refugie în cetatea Solyomko un¬ 
de fu asediat; Moiş îi vine în ajutor din Transilvania dar fără 
rezultat şi în cele din urmă Kopasz fu prins şi ucis 09 ). Anul 
următor acelaş Doja sdrobeşte răscoala lui Moiş, fiul lui Moiş 
din Transilvania, 

Regele răsplăteşte acum pe cei ce l-au servit cu credinţă, 
între alţii pe Dionisie Elefant, care şi-a lăsat familia în captivi* 
tatea lui Matei Csâk pentru a-1 servi pe rege, a ajuns în prinsoa¬ 
re, de unde scăpând a cucerit cetatea Valcău a lui Ştefan şi 
cetatea Dergench a lui Bekch predându-le regelui, Acelaş Dio¬ 
nisie a mai înfrânt pe alţi rebeli şi a cucerit din mâna lui Iacob 
Kopasz cetatea Adrian, proprietatea familiară în care la 1294 
se refugiase şi Rcland Borş, Pentru toate aceste merite Dionisie 
primeşte moşiile unor rebeli cari au luptat alături de Moiş, fiul 
lui Moiş, moşii pe cari le deţineau prin abuz încă din vremea 
voevodului Ladislau 70 ), Deasemenea regele dă magistrului To- 
ma, comite de Sirmiu, Bâcs şi Arad, drept recompensă pentru 
meritele câştigate în luptă contra lui Matei Csâk, 22 de moşii 
in Transilvania, foste ale lui Andrei fiul lui Ipoci şi sechestrate 
din cauză că s'a alăturat acţiunii lui ,,Ladislau, fost voevod, 
principal rival şi necredincios împotriva majestăţii noastre re¬ 
gale" 71 ) Doja de Debreţin, vcevod al Transilvaniei şi comite 
de Solnoc, pentru luptele victorioase purtate împotriva lui Ko- 
-pasz şi Moiş, primeşte cetatea Uioara dimpreună cu 13 sate 
aparţinătoare, care fusese sechestrată dela fraţii Ioan, Nicolae 
şi Iacob, vinovaţi de rebeliune 72 ). Autoritatea lui fusese apoi 

G8 ) Zimmermann-Werner, o. c., I, p. 322—323. 

° 9 ) Nagy I-, Cod . Andeg. II, p. 217 218. 

70 ) Nagy I., Cod. Andeg. I, p. 521—522. 

71 ) Zimmermann-Werner, o. c., I, p. 340—341. 

72 ) Codex dipl. comitum Zichy. I, p. 171—172. 

extinsă şi asupra celor cinci comitate stăpânite odinioară de 
palatinul Iacob Kopasz 73 ), 

Răsculaţii, înfrânţi, nu se mai pot menţine în Transilvania 
de cât în cetăţile Ciceu şi Deva, iar în Bihor în cetatea Leta, 
In primăvara anului 1321 voevodul Doja pregătea, din ordinul 
regelui, campania împotriva lor 71 ). Castelanul Ciceului trecuse 
de partea regelui, fiind iertat şi chiar răsplătit pentru acea¬ 
sta 75 ), iar corniţele Nicolae, fiul lui Petru Gerend, a predat re¬ 
gelui cetatea Leta pe care o deţineau ,,fiii lui Ladislau, fostul 
voevod, necredinciosul nostru '\ fiind pentru aceasta iertat de 
toate samavolniciile săvârşite în timpul cât a stat alături de fiii 
lui Ladislau, până la predarea cetăţii 76 ). 

Situaţia fiilor lui Ladislau devenise critică, Regele, printr'o 
expediţie personal condusă, înfrânse pe Ştefan Uroş II, cuceri 
Belgradul şi banatele Maciva, Şo şi Ozora, adică Nordul Serbiei 
dela Dunăre până la râul Bosna 77 ), Deasemenea regele smulse 
cetatea Mehadiei, din mâna răsvrătitului Ioan, fiul banului se. 
verinean Teodor 78 ), In acelaş timp, Ştefan Uroş II muri la 1321, 
iar fiul său Ştefan Uroş III (1322—1331) schimbase orientarea 
politică a tatălui său, căutând alianţa cu Carol Robert, 

Pierzând orice nădejde de ajutor din Serbia, fiii lui Ladis¬ 
lau, rămaşi stăpâni doar în Deva, nu mai aveau altă posibilitate 
•de ajutor decât la- Basarab, domnul Ţării Româneşti, Ocuparea 
cetăţii Mehadiei de către ostile regale însemna întreruperea ori¬ 
căror legături posibile ale fiilor lui Ladislau, prin banatul seve¬ 
rinean, cu domnul Ţării Româneşti, Ei se pare că au căutat alte 
puncte de legătură prin Carpaţii Meridionali, 

Numai în cadrul unor asemenea tendinţe ne putem explica 
textul documentului din 5 August 1322, prin care regele arata că 
în timpul când ,,Ladislau, fiul fostului voevod transilvan Ladis. 


73 ) Nagy I., Cod. Andeg . I, p. 604, 611—612, 631 632. 

74 ) Nagy I., Cod. Andeg. I, p. 612. 

75 ) Zimmermann-Werner, o. c. I, p. 354—355. 

70 ) Nagy I., Cod. Andeg. II, p. 124—126. 

77 ) Homaii-Szekfii, Magyar Tortenet , II, p. 265—266. 

7S ) Nagy I., Cod. Andeg. II, p. 151. 

Iau, împreună cu fraţii săi, răpiţi de îngâmfare, cu îndrăsneala 
temerară şi cunoscuta ^necredinţă, în chip rebel sau ridicat îm^ 
potriva majestăţii noastre, atacând regiuni din părţile Transil¬ 
vaniei pe cari cu păgubitoare incursiuni şi tiranice devastări în 
numeroase rânduri le-au pustiit, ridicând numeroase piedeci în 
calea străduinţelor noastre' 1 .... Nicolae fiul lui Conrad de Tăl- 
maciu a dat dovezi de neclintită credinţă pentru „înfrângerea, 
umilirea şi exterminarea pomeniţilor necredincioşi ai noştri* 1 şi 
mai cu seamă numitul Nicolae, mărturisindu-şi statornicia în 
sincera credinţă şi curăţenia gândurilor, a restituit regelui ce¬ 
tatea Salgo, pe care o deţinea împreună cu nouă sate şi anume 
Cunţa, Amnaş, Săcel şi Orlat cu alte cinci sate româneşti" (Să- 
lişte, Galeş, Vale, Cacova şi Sibiel), fapt de pe urma căruia 
— după cum însuşi regele mărturiseşte — ,,a rezultat, în afară 
de sporirea stăpânirei noastre, toată odihna şi liniştea dorită de 
credincioşii noştri în aceste părţi, împotriva incursiunilor sau 
atacurilor neprevăzute ale adversarilor noştri" 79 )^ Raportul di¬ 
rect între activitatea desfăşurată de Nicolae de Tălmaciu împo¬ 
triva acţiunii rebele a fiilor lui Ladislau şi restituirea cetăţii 
Salgo cu cele 9 sate în mâna regelui este evident. Faptul că 
această cetate, ale cărei ruine se văd şi azi pe Vârful Zidului, 
deasupra Sibielului 80 ), închidea una din cele mai importante tre^ 
cători folosite pentru incursiuni militare peste Carpaţi 81 ), arată 
că „incursiunile sau atacurile neprevăzute ale adversarilor" des¬ 
pre cari pomeneşte regele, nu trebuesc raportate numai la ac¬ 
ţiunea revoluţionară a fiilor lui Ladislau, în interiorul Transil¬ 
vaniei, ci înainte de toate la incursiunile pe cari Basarab le-a 
făcut, sau populaţia locală şi regele se temea că le va face peste 
Carpaţi în sprijinul fiilor lui Ladislau, Asemenea incursiuni erau 
aşteptate de vreme ce regele între anii 1321—1323 a trimis la 
Basarab în repeţite rânlduri pe Martin fiul lui Bugar care şi-a 


70 ) Zimmermann-Werner, o. c. I, p. 365—366. 

80 ) A. Decei, Cetatea Salgo dela Sibiel (jud . Sibu) în Anuarul Institui 
tului de Istorie Naţională , VIII (1939—1942), Sibiu, 1942, p. 299—342. 

81 ) I. Moga, Marginea , Ducatul Âmlaşului şi Scaunul Săliştei în „Oma* 
giu profesorului loan Lupaş Bucureşti, 1943, p. 577—578. 

£ împlinit ,,cu credinţă şi în chip lăudabil** însărcinările primi¬ 
te 82 ), Se pare că rezultatul obţinut de Martin a fost recunoaşte¬ 
rea de către Basarab a suzeranităţii ungare, cu preţul păstrării 
•banatului severinean pe care îl revendica domnul român. 

5. Voeuodul Toma Szecheny. 

Neintervenţiunea lui Basarab în favoarea acţiunii fiilor lui 
Uadislau era cu atât mai preţioasă pentru Carol Robert cu cât 
noul voevod transilvan Toma de Szecheny, om de verificată în¬ 
credere a regelui, stârnise o generală nemulţumire în Transil¬ 
vania. Nu voia să rămână, în ce priveşte autoritatea lui voevo- 
dală, mai prejos decât Roland şi Ladislau Borş. Chiar dacă nu 
putea pretinde o suveranitate deplină, voia ca puterea lui voe- 
vodală să nu aibă nici o îngrădire în cuprinsul Transilvaniei. 
Curând după venirea lui în Transilvania, Toma convoacă la 18 
Aprilie 1322 dieta ţării (congregatio generalis) la Turda cu cle¬ 
rul, nobilimea, Saşii şi Secuii unde ţine judecată dând sentinţe 
în diferite procese 83 ). Cum însă în scutinţele acordate de rege 
între anii 1310—1322 diferitelor persoane sau comunităţi din 
Transilvania, sccţându-i de sub jurisdicţia voevodală şi punân- 
•du-i în directă spunere faţă de rege, Toma îşi vedea limitată au¬ 
toritatea în voevodat, la 25 Aprilie 1324 obţinu dela rege un im¬ 
portant act, prin care Carol Robert , revocând toate aceste scu- 
tinţe, reaşeză pe Toma şi pe voevozii ce- i vor urma în deplina 
lor jurisdicţie , având dreptul să judece în toate pricinile , t pre - 
xum judecau vechii voevozi din vremea înaintaşilor noştri iluştri 
regi ai Ungariei" t rezervând! pe seama judecăţii regale numai ca¬ 
rurile referitoare la proprietăţile sechestrate pentru acte de înal¬ 
tă trădare şi nedreptăţile săvârşite de oameni din Ungaria în 
pretenţiile lor băneşti asupra celor din Transilvania, sau de 
aceştia împotriva celor din regatul ungar 84 ). Actul obţinut avea 


82 ) Nagy I., Cod . Andeg. II, p. 151. 

83 ) Zimmermann-Werner, o. c., I. p. 361—364. 

84 ) Zimmermann-Werner, o. c., I, p. 32—383. 

repercusiuni mai mari decât textul documentului lasă să se va¬ 
dă, de oarece Toma încă din Ianuarie 1324 reuşi să obţină şi 
demnitatea de comite al Sibiului 8 ' 1 ), extinzându-şi astfel auto¬ 
ritatea şi asupra Saşilor. Iar pentru ca nemulţumirea mai ve¬ 
che a acestora să poată fi stăpânită şi să nu poată primi vreun 
sprijin dela Domnul Ţării Româneşti, voevoduţ— la 11 Aprilie 
1324 — obţinu dela rege stăpânirea cetăţii Salgo cu satele care-i 
aparţineau 80 ). 

Saşii, înspăimântaţi de puterea nelimitată a lui Toma de 
Szecheny, care le nesocotea privilegiile de curând (1317) con¬ 
firmate de rege, s au răsculat sub conducerea greavului Henning 
din Sânpetru. Regele veni în vara aceluiaş an în Transilvania şi 
chemă pe Cumani în ajutorul voevodului Toma. In Iunie 1324 re¬ 
gele era lângă cetatea Deva 87 ), de unde Toma isgonise pe rebeli* 
fii ai lui Ladislau, cucerind cetatea; în luna următoare era pe 
Târnave, iar în August la Sibiu, apoi la Orăştie 88 ). Intre timp 
sosind Cumanii, vcevodul Toma atacă oastea săsească a lui Hen¬ 
ning la Rupea, o sdrobeşte, iar greavul revoluţionar căzu în lup¬ 
tă. Liniştea fu restabilită în Transilvania, iar pentru ca Saşii să 
nu mai aibă motive de nemulţumiri, lui Toma i s’a luat demnitatea 
de comite al Sibiului, dându-i-se în schimb numeroase moşii în 
diferitele judeţe ale Ungariei. 

Despre fiii lui Ladislau nu se mai face amintire documen¬ 
tară decât la 1329. N Anume regele, continuând politica urmată 
până acum de a împroprietări în Transilvania cât mai mulţi 
nobili din Ungaria cari s’au distins în lupteR'contra răsculaţilor, 
mai cu seamă cei cari au luptat împotriva lui Matei Csâk, la 
10 Aprilie 1329 face schimb, primind dela Ştefan Pogâny pro¬ 
prietăţile acestuia din judeţul Trencin din Ungaria de Nord, 
dându-i în schimb alte moşii din judeţele Dobâca şi Cluj, se¬ 
chestrate pentru înaltă trădare dela Moiş fiul lui Moiş şi dela 


85 ) Zimmermann-Werner, o. c., I, p. 379, 381, 388. 
80 ) Zimmermann-Werner, o. c., I, p. 383—384. 

87 ) Zimmermann-Werner, o. c., I, p. 385. 

88 ) Zimmermann-Werner, o. c., I. p. 386—387. 

fostul voevod Ladislau şi fiii lui. Despre aceştia din urma 
documentul spune că satele şi moşiile le-au fost sechestrate 
t ,din pricina nefastei necredinţe cunoscute, la care fusese con¬ 
vertit acel Ladislau voevod care trăeşte şi acum, iar fiii sai, 
urmăndu-l în stricăciunea necredinţei, totdeauna sau învrajmaşit 
contra majestăţii noastre şi şi acum, întovărăşiţi cu alţi necredin¬ 
cioşi şi rivali ai regelui, uneltesc spre aceeaşi necredinţă a tră¬ 
dării şi, făcând incursiuni în posesiunile regale, nu se înfri¬ 
coşează a provoca vaste incendii şi atâta distrugere şi depo- 
pulare încât abia se poate spune prin uorhe" 80 ). 

Documentul este în adevăr revelator. Bătrânul voevod La¬ 
dislau era încă în viaţă. Unde sa putut refugia după înfrânge¬ 
rea răscoalei? In Serbia, din cauza împrejurărilor cunoscute nu, 
deci numai la Basarab, Intr'un document din 9 Decemvrie 1330 
regele pomeneşte de Domnul Ţării Româneşti ca de „cunos¬ 
cutul rival rebel al nostru'* 90 ), cu care se luptase la Posada, El 
trebue să fi fost şi „rivalul" cu care — după cum mărturiseşte 
regele în documentul din 10 Aprilie 1329 — fiii lui Ladislau 
unelteau trădarea şi devastau posesiunile regale, 

In mod curent se arată drept cauză a expediţiei lui Ca- 
rol Robert împotriva lui Basarab, ocuparea Banatului severi¬ 
nean de către Domnul Ţării Româneşti, I, Lupaş a arătat însă 
că acel care a stăruit la Carol Robert să pornească campania 
împotriva lui Basarab, a fost în primul rând Toma de Szecheny 
voevodul Transilvaniei, Anume Cronicon Pictum Vindobonense, 
precizează că „după ce Regele strânsese oştire numeroasă . .. 
el însuşi la îndemânul voevodului transilvan Toma şi alui Dio - 
nisie, fiul lui lancha, s'a dus în luna Septemvrie prin Severin, în 
ţara lui Basarab,-voevodul Valahilor,,, ca regele să alunge din 
ţara aceasta pe însuşi Basarab, sau ţara lui să o dea cel puţin 
în stăpânirea unuia din apropiaţii săi, cu toate că însuşi prin- 


80 ) Na<ry I., Cod. Andeg. II, p. 391. 

0(î ) I. Lupaş, Atacul lui Carol Robert , regele Ungariei , contra lui Ba sa- 
rab cel Mare , Domnul Ţării Româneşti , în Studii, conferinţe şi comunicări 
istorice , II, p, 54. 


www.dacoromanica.ro 



40 


I, MOGA 


cipele “plătise totdeauna cu credinţă darea cuvenită Măriei Sale 
Regelui. îndată ce Regele a cuprins Severinul şi castrul aces¬ 
tuia, toate cele amintite le-a predat lui Dionisie împreună cu 
demnitatea de Ban 01 ). După cum cu dreptate sa afirmat, cei 
doi instigatori âi acestei campanii nenorocite pentru oştile re¬ 
gale urmăreau fiecare câte o stăpânire peste munţi: Dionisie 
banatul severinean, iar voevodul Toma domnia Ţării Româ¬ 
neşti 02 ). 

Dionisie era mare demnitar, stolnicul regelui 93 ) şi bun cu¬ 
noscător al împrejurărilor din Severin. După ce regele smul¬ 
sese la 1321 cetatea Mebadiei din mâna rebelului Ioan, fiul ba¬ 
nului Teodor, aşează aici castelan pe Dionisie 04 ), pentru a su¬ 
praveghea atitudinea lui Basarab. In acelaş scop, am văzut, dă¬ 
duse regele şi cetatea Salgo, voevodului Toma," 

Odată precizate aceste fapte, textul documentului din 10 
Aprilie 1329, în care Carol Robert se plânge că fiii lui Ladislau 
întovărăşiţi cu rivali de-ai regelui fac incursiuni, incendiază, 
distrug şi depopulează posesiuni regale, nu se poate referi la 
banatul Severinului, de oarece Basarab nu avea moitiv să pra- 
deze un teritoriu care îi aparţinea. 'Aceste atacuri nu s’au putut 
produce decât în regiunea românească a castelului Salgo — 
ducatul Almaşului de mai târziu — şi în ţinutul plin de cnezi 
români ai cetăţii Mehadiei, Din aceste două importante puncte 
strategice trebuia îndepărtată puterea regală, pentru a înlesni 
acţiuni mai mari în Transilvania. 

Aceste atacuri periclitau atât veleităţile lui Dionisie, cât • 
mai cu seamă voevodatul lui Totna de Szecheny. Bătrânul La¬ 
dislau Borş, refugiat la curtea lui Basarab, nu se mai gândea la 
o revenire în scaunul voevodal al Transilvaniei. El sprijinea pe 
fiul său, tot Ladislau, care purta titlul de voevod transilvan, 
demnitate pe care o socotea ca o dreaptă moştenire din care în 

01 ) I. Lupaş, o. c., p. 50. 

02 ) C. C. Giurescu, Istoria Românilor. Ed. III. Bucureşti, 1938, p. 364. 

03 ) Nagy I., Cod. Andeg. II ,p. 467, 629. 

04 ) Turchâu\i T. Krasso-Szdreny megye tortenete (Istoria judeţului 
Caraş-Severin), Lugoj, 1906, p. 198. 

mod abuziv fusese îndepărtat de rege. Basarab, prin numeroasele 
incursiuni făcute peste munţi, arăta o hotărâtă voinţă de a ajuta 
pe tânărul Ladislau să se reîntoarcă în scaunul voevadal al 
Transilvaniei, ceeace primejduia voevodatul lui Toma de Sze¬ 
cheny. Din acest motiv deci, voevodul transilvan stăruia ca re¬ 
gele să pornească cât mai neîntârziat campania împotriva lui 
Basarab pentru a îndepărta primejdia unei coaliţii între Ţara 
Românească şi Transilvania condusă de tânărul Ladislau Borş. 
Numai în lumina acestor fapte ne putem explica de ce regele 
fixă drept scop al expediţiei nu numai constrângerea lui Ba¬ 
sarab de a se supune autorităţii coroanei ungare — ceeace dună 
cum arată Cronicon Pictum Vindobonense, Domnul Ţării Ro¬ 
mâneşti a şi acceptat — ci îndepărtarea lui din domnie, pu¬ 
nând banatul Severinului sub conducerea lui Dionisie, iar Ţara 
Românească sub cea a lui Toma de Szecheny. 

Nu ştim dacă aceasta, odată ajuns domn al Ţării Româ¬ 
neşti, mai intenţiona sau nu să-şi păstreze şi voevodatul Tran¬ 
silvaniei. Probabil că nici regele n'ar fi admis acest cumul şi 
nici Toma de Szecheny nu l-ar fi dorit, Ţinând seama de stă¬ 
ruinţa cu care a impus regelui să reaşeze autoritatea voevodală 
în deplinele ei atribuţiuni, apoi de felul arbitrar cum acest 
voevod a înţeles să se folosească de puterea lui judecătoreas¬ 
că 05 ), precum şi de dorinţa de a-şi extinde autoritatea şi asu¬ 
pra autonomiei săseşti, tot atâtea fapte cari ţinteau la făurirea 
unei stăpâniri nelimitate în Transilvania, suntem în drept să 
afirmăm că Toma Szecheny prin alungarea lui Basarab din scau¬ 
nul de domnie al Ţării Româneşti, urmărea să ajungă la o 
stăpânire cu toate atributele suveranităţii, pe care în Transil¬ 
vania nu o putea realiza. 

Biruinţa lui Basarab la Posada în anul 1330 asupra oştilor 
regale a pus capăt acestor proiecte. Ele rămân totuşi ca pre¬ 
ţioase* mărturii despre tendinţele voevozilor transilvani spre 
suveranitate, tendinţe pe cari regii angevini au reuşit să le ză-/ 
dărnioească. 


95 ) N-agy I, Cod. Andeg. IT, p. 617—618. 

6, Concluzizuni privitoare la voevodatul transilvan medieval. 

Din cele expuse cu privire la voevodatul transilvan în sec. 
XII—XIV, se pot desprinde unele constatări menite a lămuri 
caracterul şi tendinţele acestei instituţii, 

înainte de toate, primele mărturii documentare idespre voe- 
vozii transilvani şi atitudinea pe care regele a avut-o faţă de 
instituţie ne îndreptăţeşte să afirmăm câ voevodatul , departe 
de a fi o creaţie a regilor unguri , este o realitate politică stră¬ 
veche autohtonă în Transilvania , reprezentând la originea lui o 
ordine de drept şi o formă politică de stat romăno-slavă, pe 
care regii s'au străduit a o modifica după nevoile statului un¬ 
gar, dar n au putut-o desrărdăcina din pământul acestei pro¬ 
vincii. 

Prin scoaterea colectivităţilor politice privilegiate, precum 
şi a unor particulari din Transilvania, de sub autoritatea voe- 
vodului , N regii Ungariei totdeauna au mărturisit dorinţa de a mic¬ 
şora puterea voevodală, preocuparea lor de căpetenie fiind — 
mai cu seamă pe vremea lui Ştefan V, Ladislau Cumanul, An¬ 
drei III şi Carol Robert — de a împiedeca constituirea statului 
transilvan deosebit de cel al regatului ungar / 

In schimb, voevodatul Transilvaniei a tins spre suverani¬ 
tate proprie t voevozii afirmându-şi această tenldinţă, la început 
uneori prin nesocotirea privilegiilor acordate de regi diferite¬ 
lor persoane sau colectivităţi din Transilvania, apoi prin exerci¬ 
tarea atribuţiunilor judecătoreşti cu depline puteri şi mai cu 
seamă prin constituirea lui Regnum Transilvanum cu dietă pro¬ 
prie, iar mai târziu cu o constituţie proprie, până la afirmarea 
independenţei totale faţă de regatul ungar. 


In lumina acestor precizări, afirmaţia lui G, E, Miiller că 
încercarea voevodului Ladislau Borş de a-şi crea în Transilva¬ 
nia un principat autonom nu avea rădăcini în vreo tradiţie sau 
tendinţă mai veche de independenţă, fiind prilejuită doar de 

luptele pentru trecerea stăpânirei regatului ungar dela dinas¬ 
tia arpadiană la cea angevină, precum şi aserţiunea ca această 
încercare a „guvernatorului transilvan'* Ladislau a ramas fără 
urmări, se dovedesc a fi lipsite de orice temeiu. Tendinţele 
spre suveranitate ale voivodatului transilvan sunt mai vechi de¬ 
cât voevodatul lui Ladislau Borş; acesta a avut precursor pe 
Roland Borş şi urmaş pe Toma de Szecheny, rivalul sau. Reg- 
num Transilvanum al lui Ladislau Borş na fost deci o apariţie 
spontană şi ocazională, ci desăvârşirea unu proces mai vechiu. 

S'ar putea, fireşte, ridica obiecţia, că acest Regnum Tran¬ 
silvanum al lui Roland şi Ladislau Borş, spre realizarea caruia 
tindea şi Toma de Szecheny, a fost creaţia izvorâtă din dorinţa 
nestăpânită de putere a unor oligarhi, fără vreo legătură cu 
instituţia voevodatului transilvan. Fără îndoială că anarhia care 
a bântuit regatul Ungariei în a doua jumătate a secolului XIII 
şi începutul celui următor, a înlesnit în primul rând posibilitatea 
pentru Roland şi Ladislau Borş, de a organiza acest Regnum 
Transilvanum deosebit de cel al Ungariei. După cum se ştie, 
ei nu sunt singurii cari au deţinut asemenea stăpâniri potriv¬ 
nic drepturilor coroanei ungare. Făcând însă comparaţie între 
Regnum Transilvanum şi celelalte stăpâniri oligarhice, se con¬ 
stată că acestea din urmă au dispărut odată cu înfrângerea mi¬ 
litară sau moartea celor cari le-au creat. Stăpânirea lui Iacob 
Kopasz a dispărut fiindcă nu se sprijinea pe mai vechi tendinţe 
de autonomie şi mai cu seamă fiindcă nu avea la temelia ei o 
individualitate geografică şi politică închegată şi distinctă de 
cea a regatului ungar; „regatul" lui Matei Csâk n'a putut su¬ 
pravieţui fiindcă, deşi avea o individualitate geografică proprie, 
nu se sprijinea pe o instituţie politică autohtonă — asemenea 
voevodatului transilvan şi al banatului slavon — care sa fi su¬ 
pravieţuit în cadrul regatului ungar. 

Regnum Transilvanum în schimb, cu toate înfrângerile po¬ 
litice şi militare suferite de exponenţii lui principali, Roland şi 
Ladislau Borş, a supravieţuit nu numai prin tendinţele simi¬ 
lare, nerealizate, ale lui Toma de Szecheny, dar prin toata evo- 

luţia ulterioară a voievodatului transilvan. Păstrarea dietelor 
transilvane ca for judecătoresc şi legislativ propriu şi organi¬ 
zarea unei ordine sociale şi politice cuprinse într'o constituţie 
transilvană deosebită de cea a regatului ungar, sunt etapele 
prin care vcevodatul Transilvaniei a ajuns să exercite atribu¬ 
ţiile suveranităţii interne, până când prin sdrobirea puterii mi¬ 
litari a Ungariei în bătălia dela Mohâcs, a fost în măsură să-şi 
impună şi suveranitatea externă, rupându-se de coroana ungară 
şi devenind stat independent. La temelia acestei evoluţii nu stă 
deci o creaţiune improvizată — cum greşit a fost socotit regnum 
transilvanum al lui Ladislau Borş — ci însăşi instituţia voevo- 
datului. 


Cu aceste concluziuni am putea socoti terminată expu¬ 
nerea noastră asupra voevodatului transilvan. 

Totuşi, fiindcă în fruntea acestui voevodat, dela 1176 în¬ 
coace au stat, cu unele excepţii, personalităţi maghiare, iar au¬ 
tonomia transilvană sa alcătuit din uniunea corpurilor politice 
privilegiate, din rândul cărora colectivitatea etnică românească 
a fost exclusă, uşor s’ar putea susţine că voevodatul transil¬ 
van şi-a pierdut caracterul lui originar românesc şi deci că 
tendinţele lui spre autonomie şi suveranitate n'au nimic comun 
cu instituţia voevodatului românesc aşa cum este ea cunoscută 
ca trăind în diferitele regiuni ale Transilvaniei sau ale Unga¬ 
riei. 

In adevăr, dacă am încerca să desprindem caracterul şi 
sensul evoluţiei voevodatului românesc pe baza informaţiuni- 
lor oferite de documentele medievale ungare, lesne am cădea în 
eroarea lui I. Bogdan şi G. E. Mfiller, de a judeca această in¬ 
stituţie numai după cum apare sporadic în faza ei de decadenţă, 
în regiuni unde feudalismul reuşise să reducă atribuţiile voevo- 
dului la simplul rol de cnez sătesc,sau în cel mai favorabil caz, 
să facă din voevodul român un subaltern al comitelui judeţean. 
La aceşti voevozi. evident că numai în rare cazuri putem între- 

vedea tendinţe spre păstrarea autonomiei româneşti; în. nici un 
caz ei nu se pot ridica până la afirmarea unor tendinţe spre su¬ 
veranitate. Din acest motiv, caracterul, evoluţia şi tendinţele voe- 
vadatului românesc nu le putem urmări decât în acele regiuni 
periferice ale regatului ungar, unde organizarea feudală a pă¬ 
truns târziu şi unde instituţia voevodală sa putut menţine în 
vechile ei atribuţiuni, apărându-se viguros împotriva ordinei feu¬ 
dale, O asemenea regiune este Maramureşul, Studierea evolu¬ 
ţiei voevodatului maramureşan în raport cu politica regală dusă 
faţă de această instituţie, va înlesni posibilitatea de a lămuri 
caracterul şi tendinţele voevodatului românesc şi măsura în care 
acest caracter şi tendinţe sunt identice sau nu cu ale voevoda¬ 
tului transilvan. 


III. VOEVODATUL MARAMUREŞ4N. 

1, Coloniştii în Maramureş . 

Maramureşul este amintit documentar întâia oră la 1199 
ca pădure regală 06 ), iar la 1231 ca domeniu regal 07 ), La 1272 
sunt amintiţi coloniştii streini Lhospistes") cari au înaintat pe 
valea Tisei dela Vest spre Răsărit până la prisădle („indagi- 
nes") Maramureşului 08 ), iar în următoarele trei decenii aceşti 
oaspeţi pătrund în Maramureş, încât documentele ne pot aminti 
la 1300 de ,,populi seu hospites noştri în terra Maramaros 
congregati" 00 ). La începutul aceluiaş an, Conventul din Alba 
Iulia arată că făcuse plângere la Scaunul Apostolic împotriva 
episcopului de Agria, care ,,deşi cunoaşte sfintele canoane, to¬ 
tuşi nesocotindu-le , ., a solicitat şi obţinut dela rege dreptul de 


0O ) G. Fejer, Codex diplomaticus Hungariae ecclesiasticus ac civilis- 
l 0 , Butîae, 1829, p. 384. 

® 7 ) Wenzel G., Codex diplomaticus Arpadianus continuatus. I. XI, Bu- 
dapeet, 1873, p. 231. 

° 8 ) G. Fejer, o. c., V, p. 210 şi 176. 

ee ) I. Mihâlyi, Diplome Maramureşene din secolul XI V şi XV. Maramu- 
reş-Sighet. 1900, p, 4. 

dijmă şi jurisdicţiunea spirituală în Maramureş care este parte 
a diecezei Transilvane.,/* 100 ). La această dată (deci încă nu 
era definitiv precizat căreia dintre cele două autorităţi bise¬ 
riceşti urmează să se supună nouii colonişti, ceeace constitue o 
indicaţie pentru recenta lor provenienţă/ 

Abia după sosirea acestor oaspeţi începe organizarea poli¬ 
tică şi administrativă a acestui ţinut. întâia oră la 1300 avem 
amintit pe ,,Nicolaus vayvoda",, , în calitate de „comes de 
Ugocha et Maramarusio” 101 ) care apoi la 1319 este numai ,,co- 
mes de Maramarusio'* 102 , Urmaşul lui Nicolae este fiul său Şte¬ 
fan, amintit documentar la 1326 şi 1327 în calitate de comite 
ai Maramureşului 10 *), In aceste prime trei decenii ale secolului 
XIV fusese organizat comitatul maramureşan^ şi drept conse¬ 
cinţă firească pentru oaspeţii colonişti, li s*a fixat situaţia şi 
drepturile prin documentul din 26 Aprilie 1329. Anume regele 
acordă oaspeţilor Saşi şi Unguri din Maramureş, grupaţi în 
oraşele Vişc, Hust, Teceu şi Câmpulung dreptul ca, în numitele 
oraşe orice om liber să se poată aşeza şi locui dimpreună cu 
averea lui, după ce mai nainte şi-a plătit darea şi a primit au- 


10 °) I. Mihălyi, o. c., p. 1. 

lf)1 ) Fejer G., o. c., VIII, p. 147. Titlul de voevod nu se referă la 
Maramureş, ci la demnitatea de voevod al Transilvaniei purtată de Nicolae 
îu anii 1272 şi 1312—1315. Părerea d-lui A. Decei (Cf. Une. opinion tendan - 
ricuse rie Vhistoriographie hongroise în Revue de Transylvanie, Tome V, 
Nr. 3, i). 308), că Mauriciu , fatal lui Nicolae, ar fi fost primul voevod ro¬ 
mân al Maramureşului înainte de 1299, nu poate fi menţinută. Aceeaşi pă¬ 
rere o susţine gr&t şi D. Onciul: „Din documentele ungureşti aflăm că co¬ 
mitatele Ugocea şi Maramureş formau sub regii ungureşti un voivodat ro¬ 
mân autohton, ale căfui începuturi sunt necunoscute. Prima menţiune de 
un asemenea voevod se află în documentele ajunse până la noi la anul 
1299, cu numele Nicolau, care se mai află numit şi la anul 1303“. (Cf. D. 
Onciul, Dragoş şi Bogdan , fundatorii principatului moldovenesc . Convorbiri 
Literare, Anul 1884, p. 306. 

102 ) Nagy I., Codex diplomaticus hungaricus Andcgavensis , Tom. I, Bu- 
dapest, 1878, p. 505. 

103 ) Zimmermann-Werner, Urckuudetibuch zur Geschichte der Deutschen 
in Siebenburgen , I, Baud., Hermannstadt, 1892, p. 407 şi Fejer G., o. c., Vilii, 

p. 212. 

torizaţic deia primarul său. Oaspeţii (coloniştii amintiţi) nu vor 
fi supuşi judecăţii nici unui comite, ci numai judelui destinat 
lor de rege, sau judelui ales de ei. Au dreptul sa-şi aleaga li¬ 
ber judele şi să primească pe preotul sau protopopul pe care-1 
doresc ei. Toate pricinile ivite, sau cele cari se vor ivi în viitor 
între ei, vor fi judecate de primarul şi bătrânii lor, în afara de 
cazurile de omucidere, violenţă, furt şi incendiu, cari vor fi ju¬ 
decate de judele regesc dimpreună cu primarul, iar din pedep¬ 
sele încasate două treimi vor reveni judelui regesc, iar o treime 
primarului. Regele acordă apoi numiţilor oaspeţi dreptul de a 
merge cu mărfurile lor ori unde, în deplină libertate, precum 
şi dreptul de a ţine târguri, la zile fixe, în oraşele amintite, 
fără să plătească nici o dare. Totodată opreşte ca vreunul din 
demnitarii regali să poată face cu sila sălaş strângând dajdie 
printre oaspeţi. „Mai hotărâm — spune regele în punctul 10 al 
actului privilegial — ca pământurile lor pe cari după cum de¬ 
clară ei prin defrişeri le-au luat în stăpânire ... să nu poată fi 
înstrăinate din mâna lor de nimeni , oricărui graiu sau neam ar 
aparţine". Oaspeţii vor plăti în schimb regelui drept terragium 
pentru fiecare pământ câte o jumătate de şoim în ziua de Sf. 
Martin a fiecărui an. Dacă vor să întemeieze aşezări noui, sunt 
liberi să o facă, dar pentru fiecare curte sau pământuri fără 
arătură să plătească drept teragiu numai trei mărci. In schimb 
regele scuteşte total pe oaspeţi de dijmă, de darea porcilor, a 
fructelor şi de plocoanele obicinuite, aceasta din cauza lipsei 
cerealelor. 

Drept justificare a acestor numeroase scutiri, regele arată 
în textul documentului motivele invocate de colonişti: ,,quia 
ipsa terra Maramurusiensis multum sterilis esse dicitur 
,,quod terra Maramurusiensis infertilis, laboriosa et gravis ad 
residendum fore dignoscitur". Această mărturie a oaspeţilor are 
o valoare deosebită; ea rezumă experienţa făcută de aceşti stre¬ 
ini în decurs de peste 4 decenii, cari deşi s au aşezat în cea 
mai fertilă regiune a Maramureşului, în valea Tisei, totuşi o 
găseau neproductivă şi greu de locuit. Ei nu erau deci în stare să 
valorifice bogăţiile acestei regiuni şi să asigure veniturile cu- 

venite regelui, dimpotrivă, pentru menţinerea Iqr în Maramureş 
regele le acordă alt isvor 'de venit şi anume libertatea de a ţine 
târguri şi de a face comerţ scutit de dări. 

Toate aceste scutiri şi privilegii regele le acordă cu un sin¬ 
gur scop: ca numărul supuşilor credincioşi să sporească, iar pu¬ 
terea regală să se extindă cât mai departe, (quod numerus .. * 
fidelium subiectorum. .. augeatur et regalis potentia latius ex- 
tendatur). Consolidarea poziţiei acestor colonişti în Maramureş, 
în afară de latura ei secundară economică, avea o impor¬ 
tanţă înainte de toate politică; ei erau un sprijin al puterii re* 
gale în aceste părţi. Din acest motiv regele îi apăra împotriva 
dreptului de stăpânire al locuitorilor de altă limbă, precizând 
că pământurile pe cari oaspeţii le-au defrişat să nu poată fi 
luate din mâna acestora de nimeni, de orice graiu sau neam ar 
fi el (,,terras eorum, quas ipsi stirpando praeocupasse dicun- 
tur. .. nullis idiomatis vel nationis homines ipsos terras ab ipsis 
auferendi habeant facultatem“). 

Acest al 10-lea punct din documentul privilegial are o sem¬ 
nificaţie de mare valoare. EI presupune existenţa unor drepturi 
mai vechi de proprietate a locuitorilor de altă limbă şi naţio¬ 
nalitate — sau cel puţin pretenţia acestora de a fi stăpânit — 
în regiunea din Valea Tisei, unde în decurs de patru decenii colo¬ 
niştii au săvârşit defrişeri de păduri pentru a câştiga teren de 
agricultură. 

Un alt fapt deosebit de caracteristic este absenţa comite¬ 
lui din actul privilegial. Atribuţiunile lui, între altele, aceea 
de a judeca în numele regelui în procesele de violenţă, furt şi 
omucidere, nu le îndeplineşte un comite, ci un jude anume în¬ 
sărcinat de rege. De veniturile comitelui nu se pomeneşte nimic, 
nici în forma de scutire acordată Oaspeţilor/" Dar certitudinea 
absenţei comitelui o avem nu numai din aceste consideraţiuni, 
ci înainte de toa'te din faptul că în acest timp, vreme de două 
decenii , între anii 1328 — 1348 , nu mai este amintit documentar 
nici un comite în Maramureş 104 ). 


104 ) Dr. Wertner M., Adalekok a XIV szăzadbeli magyar vilăgarchon* 

Această vacanţă în demnitatea supremă de conducere a co¬ 
mitatului maramureşan este cu atât mai vrednică de a fi subli¬ 
niată, cu cât' tocmai în acest răstimp şi anume pentru vremea 
anterioară anului 1343 documentele pomenesc de existenţa unui 
voevod al Maramureşului . Anume în cunoscutul document din 
21 Octomvrie 1343 regele pomeneşte de ,,Boghdan, quondam 
woyvoda de Maramarosio, noster infidelis 1 ' 105 ). De vreme ce la 
1343 Bogdan era ,,fost voevod", rezultă că el şi-a îndeplinit 
această demnitate înainte de anul amintit, fără să se poata pre¬ 
ciza de când şi dacă regele l-a recunoscut în această demnitate 
ca pe o autoritate oficială în Maramureş, sau voevodul funcţiona 
fără încuviinţarea regală. Deocamdată reţinem că înainte de 
1343, în timpul când nu este amintită existenţa vreunui comite 
în Maramureş, exista un voevod al acestui ţinut, care — fără 
îndoială — era conducătorul acelei populaţii de alt graiu şi 
neam decât coloniştii Saşi şi Unguri, despre care se vorbeşte în 
pundtul 10 al documentului privilegial din 26 Aprilie 1329. 

2. Vechimea voevodatului maramureşan. 

Odată stabilit acest fapt, se impune întrebarea: de când 
există instituţia voevodatului românesc în Maramureş? 

Răspunsul isoricilor unguri — după cum sa arăat la înce¬ 
putul acestui studiu — este că instituţia voevodatului a fost adu¬ 
să aici de Românii cari au imigrat din Moldova în sec. XIV pe 
pământul Maramureşului, mai precis: ,,de către anumite fa¬ 
milii române de rang superior, cari după imigrarea lor voiau să 
scoată în evidenţă prin titlul de voevod starea lor mai aleasă 
în societatea vremii" 100 ). 

Pentru verificarea ipotezei de mai sus, precizăm că docu¬ 
mentar pentru întâia oră este pomenit un Român în Maramureş 


tologiăhoz. (Contribuţiuni Ia arhontologia laică maghiară din veacul XIV) 
în rev. Tertenelmi Tar, an. 1907, p. 24. 

305 ) î. Mihălyi, o. c., p. 17. 

10G ) E. Luchinich, o. c,, p. 177, nota nr. 4. 

la 1317, anume Dragomir, fiul lui Dragoş, care primise la acea 
dată nu ştim în ce condiţiuni, moşiile Gluleşti şi Valea Mare 
(Nireş) 107 ), apoi la 1326 cneazul Stanislau fiul lui Stan, care 
primeşte moşia Strâmtura 108 ) , N la 1336, fraţii Drag şi Dragoş în 
favoarea cărora se delimitează moşia Bedeu 109 ) şi în sfârşit tot 
din vremea domniei lui Garol Robert (1310—1342) fără să pre¬ 
cizeze anul, voevodul Silvestru (Erdeu) şi fratele său Stan, cari 
primesc cneziatul din Sarasău 110 ). Admiţând, deci, că vreunul 
din aceşti Români ar fi adus cu ei din Moldova titlul de voevod, 
putea acest fapt să ducă la constituirea unui ,,voevodat al Ma¬ 
ramureşului"? Fiindcă, trebue subliniat, că Bogdan nu era un 
,,voevod'* orecare, ca Silvestru de exemplu, ci regele precizează 
că era ,,vayvoda de Maramarosio“, deci voevodul întregului ţi¬ 
nut. Şi mai cu seamă putea admite regele să se constitue un 
asemenea voevodat, când exista organizat încă din anii 1303— 
1327 un comitat al Maramureşului? 

In logica susţinătorilor teoriei imigrării româneşti sar pu¬ 
tea obiecta că regele putea admite constituirea voevodatului 
maramureşan tocmai pentru a sprijini imigrarea Românilor în 
acest ţinut, acordându-le în acest scop autonomia obiceiurilor 
proprii cuprinse în jus valahicum şi în instituţia voevodatului. 

O asemenea obiecţiune însă nu poate fi susţinută cu nici o 
dovadă ştiinţifică. Dimpotrivă, dacă ea ar corespunde realităţii 
istorice, atunci în mod firesc pentru anii 1303—1327, când sunt 
pomeniţi comiţi maramureşeni, ar trebui să avem amintiţi şi 
voevozi, ca subalterni sau colaboratori ai lor. Iar dacă voevo- 
datul s'ar fi organizat numai după 1327, regele n’ar fi putut 
admite constituirea acestei forme de autonomie românească în 
detrimentul şi chiar cu preţul desfiinţării comitatului, de vreme 
ce corniţele era reprezentantul puterii şi al intereselor regale în 
acest ţinut/ 


107 ) I. Mihâlyi, o. c., p. 27 nola nr. 5, 

10S ) I. Mihâlyi, o. c., p. 6. 

309 ) I. Mihâlyi, o. c., p. 13. 

lt0 ) I. Mihâlyi, o. c., p. 20. 1 

Dar toate consideraţiunile de mai sus devin inutile în faţa 
faptului documentar controlabil că voevodatul maramureşan exi¬ 
sta mult înainte ca vreun izvor istoric să poată dovedi fiinţa unui 
voevodat al Moldovei . Acest fapt singur arată câta lipsa de te- 
meiu stă La baza teoriei formulată de istoricii maghiari ca in¬ 
stituţia voevodatului ar fi fost importată din Moldova în Ma¬ 
ramureş, şi încă târziu, în sec. XIV. 

Autorul acestei ipoteze pleacă dela premiza falsa ca Ro¬ 
mânii Maramureşeni ar fi imigraţi din Moldova. Aceasta ipo¬ 
teză însă — pe care istoriografia ungurească de mult o prezintă 
drept certitudine — nu se sprijină pe nici o dovadă istorica, ci 
exclusiv pe repetarea până la exasperare a acestei aserţiuni. 
Insuşimdu-şi această ipoteză ca pe un fapt real, dl. L. Makkai 
intenţionat nesocoteşte faptul ctj, acele familii — la cari se re¬ 
feră şi al căror număr, după cum s'a arătat este atât de redus 
— nici una nu este de provenienţă moldoveană; despre nici 
unul din Românii amintiţi documentele nu arată că sunt ,,vene- 
tici“ (advenae), cum se obicinuia în asemenea cazuri 111 ). Dim¬ 
potrivă, când se face aluzie la prezenţa acestei populaţii mara¬ 
mureşene băştinaşe în punctul 10 al documentului privilegial 
acordat la 26 Aprilie 1329 coloniştilor Saşi şi Unguri de pe va¬ 
lea Tisei, se întrevăd pe seama acestei populaţii drepturi de 
proprietate mai vechi decât ale coloniştilor, regele fiind nevoit 
să ia apărarea acestora, faţă de pretenţiile ei nesprijinite pe 
anterioare danii sau încuviinţări regale, ci pe conştiinţa stăpâ¬ 
nirii din strămoşi a pământului maramureşan. 

Aceasta fiind realitatea, regele nu putea organiza aici co¬ 
mitatul pentru a-1 sacrifica în faţa unei instituţii importate din 
Moldova încă neîncadrată în ierarhia politică-administrativă a 
regatului ungar.'Dimpotrivă, rostul înfiinţării comitatului a fost 
tocmai supunerea acestei populaţii băştinaşe La legile regatului 
şi deci a desfiinţării vcevodatului existent, chiar dacă docu¬ 
mentele nu pomenesc de el. 

111 ) I. Moga, Les Roumains de Transylvanie au Moyen Agc. Bihliothoca 
Kerum Transilvaniae, VI. Sihiu, 1944, p. 89—91. Cf. şi E» Lukinich, o. c., 

p. 168. 

Tot ceeaoe putem afla din documente în perioada mult mai 
bogată în informaţii de după anul 1343, confirmă acest punct de 
vedere în ce priveşte raporturile dintre comitat şi voevodat, 

3, Politica regală ungară faţă de voevodatul maramureşan. 

In lumina acestor constatări, puţinele documente anterioare 
anului 1342 primesc un înţeles cu totul diferit de cel care li sa 
atribuit până acum, O atenţie deoisebită merită în această pri¬ 
vinţă documentul din 22 Septemvrie 1326, Regele Carol Robert 
,,ţinând seama de dovezile de credinţă şi de serviciile vrednice 
ale cneazului Stanislau, fiul lui Stan", şi mai cu seamă de ,,sta- 
tornicia fidelităţii lui şi de sincera devoţiune pe care totdeauna 
a avut-o faţă de Noi şi faţă de Sacra Coroană şi de cari dă do¬ 
vadă în prezent şi credem că va da şi în viitor'*, , . dă posesiu¬ 
nea regală Strâmtura (Surduc) din Maramureş numitului cneaz 
Stanislau şi prin el moştenitorilor lui şi urmaşilor acestora ,,iure 
perpetuo et irrevocabiliter ac hereditarie poss^dendam, tenen- 
dam et habendam, eximendo et excipiendo eandem ab omni /u- 
risdictione , judicio et collecta qualibet regali , per nos vel offi - 
ciales nostros quoslibet exercenda, exigenda pro tempore quan - 
do cumque , et dijnissimus eidem Kenesio et suis heredibus, om- 
nem ipsius terrae seu populorum in eandem commorancium de- 
bitum et collectam, more et lege nobilium regni precipiendam. 
Nulii ergo omnino hominum Uceat presentem paginam infringere,- 
aut ei ausu temerario contraire et nullus sit, qui super populos 
diete terre Zurduky collectam aliquam exigere presumpmat, quod 
si quis facere presumpserit, Regiam indignationem incurant" 112 ) * 

Textul de mai sus a suferit mai târziu un amendament. 
Anume la 1346, când urmaşii lui Stanislau, fiii săi Micu, Neagu, 
Manea şi Radu, reconfirmară actul de danie primit de tatăl 
lor, regele Ludovic, după transcrierea integrală a documentului 
din 22 Septemvrie 1326 mai adaugă: „Quendam autem articu- 
lum in pretacto privilegio patemo, scilicet de exemptione, ob- 


112 ) I, Mihâlyi, o. c., p. 6—7. 

scurum positum, clarius specificamus. Ita ut idem Mik et fra- 
tres sui et ipsOrum heredes, ad instar aliorum nobilium Regni 
noştri, judicio et jurisdictioni regali, necnon aliorum judicum or- 
dinariorum Regni debeant et teneantur subiacere ,,m ). Acest 
amendament, care abia acum, cu prilejul reconfirmării actului 
obţinut la 1326 de Stanislau, s'a simţit nevoia a fi adăogat, drept 
interpretare a 'textului subliniat de noi din documenul privile¬ 
giat originar, arată atât sensul în care a fost redactat, cât şi 
felul cum a fost aplicat textul daniei din 1326, în înţelesul ca 
nu numai moşia Strâmtura şi locuitorii ei, ci chiar şi cneazul 
Stanislau şi urmaşii lui sunt scutiţi de jurisdicţia şi judecata 
regelui şi a slujbaşilor lui, precum şi de orice dare regală. Aşa 
s'a aplicat ‘textul arătat până în 1346 şi se pare că nimeni nu s'a 
opus, de vreme ce abia în acest an, când în urma pierderii pe- 
ceţii de pe actul originar urmaşii lui Stanislau se văd nevoiţi a-1 
reconfirma, i se idă textului amintit o interpretare mai restrânsă. 
Această din urmă interpretare corespunde însă situaţiei poli¬ 
tice din 1346, când regele era biruitor în Moldova şi stăpânea 
în Maramureş, iar nici decum celei anterioare cu două decenii. 

Drepturile acordate la 1326 sunt neobicinuit de mari, şi 
ele sunt semnificative pentru politica urmată de rege în acest 
timp în Maramureş. Comparându-le cu cele obicinuite a fi con¬ 
ferite nobililor cari au prestat servicii mari regalităţii, în deo¬ 
sebi prin fapte de arme, cele obţinute de cneazul Stanislau de¬ 
păşesc orice uzanţă în această privinţă. Avem anume unicul 
caz când un cneaz român obţine ca: 

ct) moşia şi locuitorii ei şi cneazul însuşi să nu fie supuşi ju¬ 
risdicţiei şi judecăţii regelui şi nici a subalternilor lui; 

b) cneazul să aibă dreptul a strânge impozite feudale (lege 
et more nobilium) fiind în acelaş timp scutit atât el cât şi popu¬ 
laţia moşiei de impoziele regale. 

Pentru a înţelege rostul acestei neobicinuite danii, se cer 
reîmprospătate unele evenimente premergătoare. Am arătat că 
în primăvara anului 1317 izbucnise răscoala palatinului Iacob 


113 ) I. Mihâlyi, o. c., p. 21. 

Kopasz, a cărui stăpânire se întindea până la Baia Mare în ve¬ 
cinătatea Maramureşului» 

Această răscoală n'a rămas fără răsunet între Românii 
maramureşeni. O indicaţie în această privinţă ne-o oferă faptul 
că în aoelaş an 1317 regele dă lui Dragomir, fiul lui Dragoş, 
moşiile Giuleşti şi Valea Mare. Asemenea danii nu se făceau 
însă de cât pentru a răsplăti servicii sau dovezi de credinţă aduse 
în împrejurări grele regelui şi deci suntem în drept să bănuim că 
Dragomir, pentru a-şi merita dania obţinută, a sprijinit acţiunea 
de înfrângere a răscoalei lui Iacob Kopasz/ poate chiar a par¬ 
ticipat la învingerea din acelaş an 1317 a palatinului rebel la 
Dobriţin. Cum însă o danie similară, sau orice alt act de re¬ 
compensă a serviciilor prestate, regele na mai dat nici unui alt 
român maramureşan în acest timp, e logic să presupunem că 
cnezii şi mulţimea românilor din acest ţinut a avut altă atitu¬ 
dine de cât Dragomir, poate chiar una de insubordonare, de 
revoltă împotriva autorităţii regale. O atare mişcare era cu atât 
mai îndreptăţită, cu cât cu sprijinul acestei autorităţi se infil¬ 
traseră coloniştii streini în cea mai fertilă regiune a Maramure¬ 
şului, în valea Tisei, unde Românii se vedeau pe rând expro¬ 
priaţi. 

Revolta lui Iacob Kopasz şi a lui Moiş fiul lui Moiş consti¬ 
tuiau un prilej bine venit pentru Românii maramureşeni să se 
ridice împotriva acestor intruşi şi a sprijinitorului lor corniţele. 
Se pare că o asemenea mişcare nu numai că s'a produs, dar a 
continuat şi după înfrângerea în anii 1317—1318 a celor doi re¬ 
voluţionari amintiţi. Numai admiţând această ipoteză se poate 
explica de ce printre măsurile luate de rege la începutul anului 
1319 împotriva revoluţionarilor din Vestul Transilvaniei con¬ 
duşi de fiii lui Ladislau, a fost nu numai înlocuirea voevodului 
transilvan Nicolae Pok, cu luptătorul neînfricat împotriva rebe¬ 
lilor, Doja de Debreţin, ci şi trimiterea lui Nicolae în Maramu¬ 
reş, unde mai îndeplinise funcţiunea de comite. Rostul lui Ni¬ 
colae era deci să aducă pe Românii maramureşeni în credinţă 
faţă de rege» 

Ţinând seama de aceste antecedente, dania obţinută de cneazul 

Stanislau primeşte semnificaţia unui act ce depăşeşte caracterul 
său individual, 'Timpul când a fost dată, corespunde epocei în 
care regele răsplătia din plin pe toţi cei ce au contribuit prin 
atitudinea sau faptele lor la înfrângerea rebelilor, După cum s’a 
arătat, în aceste acte de răsplată în mod curent se precizează 
faptele de arme săvârşite în slujba regelui. In actul de danie 
din 22 Sept, 1326 acordat lui Stanislau nu se face însă nici o 
pomenire de asemenea fapte de arme, ci se subliniază ca un 
merit deosebit al cneazului român ,,neclintita credinţă şi sin¬ 
cera supunere" faţă de rege şi Sacra Coroană, atitudine pe care 
regele nădăjdueşte că Stanislau o va menţine şi în viitor. Acum 
se pune în mod firesc întrebarea dacă o asemenea atitudine izo¬ 
lată a unui cneaz român din Maramureş putea reprezenta pen¬ 
tru rege o importanţă suficientă a justifica dania şi libertăţile 
excepţionale acordate prin actul amintit? Fără îndoială că da, 
însă numai în cazul când cneazul avea suficientă trecere printre 
mulţimea Românilor maramureşeni cari au avut atitudine po¬ 
trivnică celei dovedite de Stanislau, fiind ostili autorităţii regale 
şi deci şi reprezentantului ei în Maramureş, corniţele. 

Putea exista o asemenea nemulţumire împotriva comitelui? 
Fără îndoială că da; insăşi fiinţa comitatului Maramureşan ve¬ 
nea să introducă o altă ordine de drept decât cea autohtonă ro¬ 
mânească: ordinea şi justiţia feudală. Din acest motiv cneazul 
care accepta această ordine, deţinând puterea lui din mâna re¬ 
gelui şi sub controlul comitelui, dacă ar fi încercat să impună 
dreptul şi fiscalitatea feudală chiar şi în satele pe cari le de¬ 
ţinea dela rege — cum era cazul Strâmturei —, risca să întâm¬ 
pine rezistenţa poporului 114 ). Din acest motiv Stanislau obţinu 
dela rege ca măsură de prevedere: 

a) neobligatdvitatea de a primi şi a se supune atât el, cât 
şi locuitorii Strâmturei justiţiei şi fiscaliăţii feudale şi 


ll4 ) Cf., în această privinţă ordinul sever dat de rege Românilor din 
Lipce şi Hernice de a se supune cnezilor impuşi de el, poruncindu-Ie ca 
altfel să nu îndrăznească a face. (I. Mihâlyi, o. c., p. 29—30). 

b) scutirea de impozitele regale, cari, în cazul când înca¬ 
sarea dărilor feudale nu s'ar putea efectua, să poată fi reţinute 
drept recompensă pentru el. 

Aceste neobicinuite libertăţi acordate cneazului Stanislau 
dovedesc că organizarea ordinei feudale prin comitat în Ma¬ 
ramureş întâmpina mari rezistenţe printre Români ^şi lasă să 
întrevadă că meritele dovedite de cneazul Stanislau prin ne¬ 
clintita sa credinţă faţă de coroana ungară nu se reduc numai 
la neparticiparea eventuală la vre-o răscoală, ci mai cu seamă 
la atitudinea binevoitoare, poate chiar la sprijinul efectiv dat 
pentru consolidarea comitatului regal în Maramureş. 

In lumina acestor consideraţiuni, documentul din 22 Sept. 
1326 constitue o formă de compromis între voinţa regelui de a 
introduce în Maramureş ordinea feudală prin mijlocirea comita¬ 
tului şi între ordinea băştinaşe cuprinsă în jus valachicum exer¬ 
citată de cnezi şi voevozi , ordine de care era nevoit să ţină sea¬ 
ma. Acest compromis constituia cea mai ispititoare tentaţie ofe¬ 
rită de rege cnezilor maramureşeni pentru a-i câştiga la credinţa 
faţă de coroana ungară. 

In vremea când Stanislau primise dania amintită, exista un 
comite în fruntea Maramureşului. 'Scurta prezenţă a acestuia în¬ 
să (1326—1327) şi absenţa următoare timp de două deceni 
(1328—1348) a comiţilor maramureşeni, ne determină să cre¬ 
dem că instituţia comitatului în aceste regiuni la 1326 era in¬ 
trată în grea criză; altfel regele n'ar fi oferit lui Stanislau acea 
formulă de compromis cu ajutorul căreia credea că va mai putea 
converti şi pe alţii pentru salvarea şi consolidarea acestei insti¬ 
tuţii ca organ al puterii regale în Maramureş. Adăogând la ace¬ 
ste constatări faptul că anii următori, Ia 1329, regele ia măsuri 
pentru asigurarea rezultatelor obţinute de coloniştii Saşi şi Un¬ 
guri în valea Tisei, acordându-le cunoscutele privilegii şi apă- 
rându-le — într'o vreme când în Maramureş nu era comite — 
pământurile defrişate de ei faţă de pretenţiile de mai vechi 
proprietari ale populaţiei băştinaşe, avem întrezărită adevărata 
situaţie politică din această regiune. 

De fapt, prezenţa coloniştilor Saşi şi Unguri în oraşele Vişc, 

Hust, Tcceu şi Câmpulung, constituia singurul rcazim de nă¬ 
dejde ăl puterii regale în Maramureş. Aşezările lor, toate dea- 
lungul văii Tisei — care pentru ei era încă tot o regiune ,.nepro¬ 
ductivă şi greu de locuit“ — străjuiau singura cale de pătrun¬ 
dere dinspre Ungaria în acest ţinut. Din acest motiv credem ca 
nu numai prin simplă întâmplare, în rarele cazuri când se în¬ 
tâmpla ca regele să câştige pentru scopurile lui politice oameni 
mai de seamă dintre Români, le dădea moşii tot pe valea Tisei, 
în apropierea coloniştilor amintiţi, căutând oarecum să-i soli¬ 
darizeze cu aceşti oaspeţi în susţinerea comună a unui regim, pe 
care poporul din Regiunea dealurilor şi dela munte îl priveau cu 
ostilitate. Astfel, moşia Bedeu a cărei delimitare nouă se face 
la 1336 în favoarea lui Dragoş şi Drag — amândoi pomeniţi ca 
.j^vientes regiii“, deci ca nobili în slujba regelui — se află între 
Teceu şi Câmpulung, iar Sarasăul, al cărui cneziat tot dela Ca- 
rol Robert îl primise voevodul Silvestru şi fratele său Stan, este, 
aşezat între Câmpulung şi Sighet. 

Alte documente privitoare la Români şi Ia Maramureş în 
general de pe vremea lui Carol Robert (1310—1342) nu sunt 
cunoscute. Se pare că numai la aceste patru familii (Dragomir 
din Giuleşti, Dragoş şi Drag din Bedeu, cneazul Stanislau şi 
voevodul Silvestru cu fratele său) sa redus succesul re¬ 
gelui de a câştiga oameni credincioşi, dispuşi a primi or¬ 
dinea feudală şi supunerea necondiţionată faţă de Coroană, Re¬ 
zultatul nu era de dispreţuit, ţinând seamă că cei doi fraţi, Dra- 
goş şi Drag, vor fi mai târziu campionii politicei regale în Mol¬ 
dova, înainte de descălecatul lui Bogdan, 

Carol Robert n f a ajuns să se bucure de roadele acestor 
convertiri. Faptul că dela 1328 până la sfârşitul domniei (1342), 
deci timp de un deceniu şi jumătate, na numit nici un comite în 
Maramureş, dovedeşte că preznţa unui asemenea demnitar se 
lovea de rezistenţa unor factori puternici, cari nu puteau fi nici 
cele câteva familii româneşti amintite şi cu atât mai puţin co¬ 
loniştii privilegiaţi, ci massa populaţiei băştinaşe în frunte cu 
cnezii şi voevodul ei. Fără această rezistenţă puternică nu poa¬ 
te fi explicată absenţa comiţilor maramureşeni în acest timp, 

cum nu poate fi motivat nici caracterul vădit politic al drep¬ 
turilor şi libertăţilor neobicinuit de mari date cneazului Sta^ 
nislau, precum nici momentul acordării privilegiilor speciale co¬ 
loniştilor Saşi şi Unguri de pe valea Tisei. 

4. Răscoala lui Bogdan . 

Această rezistenţă colectivă condusă de voevod o vedem 
confirmată documentar de faptul că la 21 Oct. 1343, când pen¬ 
tru întâia oră se rupe tăcerea, pomenind despre fostul voevod 
al Maramureşului în persoana lui Bogdan, acesta este amintit 
ca rebel: ,,noster infidelis", cum precizează regele. De când 
data acţiunea de nesupunere a lui Bogdan nu se poate pre¬ 
ciza. Faptul însă, care nu poate fi contestat, că Bogdan a înde¬ 
plinit funcţiunea de voevod încă de pe vremea lui Carol Robert 
şi că nici un izvor contimporan nu arată că nesupunerea lui 
Bogdan s'ar fi produs şi în vremea acestui rege, ne îndreptă¬ 
ţeşte să bănuim fie că regele între anii 1328—1342 a sacrificat 
comitatul recunoscând voevodatul românesc în deplina lui au¬ 
tonomie, fie că — şi această ipoteză ne pare mai verosimilă — 
aceşti ani constitue o perioadă de negocieri şi concesiuni din 
partea regelui, care suspendând numirea de comiţi în Maramu¬ 
reş, căuta să obţină dela voevodul român modalitatea accepta¬ 
bilă prin care autonomia românească sar fi putut încadra în 
ierarhia regatului ungar. 

N Şi într'un caz şi într altul, rezultă că acţiunea revoluţiona¬ 
ră a lui Bogdan a început după moartea lui Carol Robert şi 
urcarea pe tronul Ungariei a regelui Ludovic Angevinul (21 
Iulie 1342), fapt care dovedeşte că noul rege a luat altă at ? tu- 
dine de cât tatăl său în chestiunea voevodatului, sau poate s'a 
grăbit să ia măsuri pentru a pune capăt unei acţiuni mai vechi 
de insubordonare a lui Bogdan, destituindu-1 din voevodat. Da¬ 
că o asemenea schimbare radicală în raporturile dintre voievo¬ 
dat şi regalitate nu sar fi produs, documentele ar fi ignorat 
total, în orice caz ar fi mai întârziat încă să pomenească de 
voevodatul Maramureşului, 

Despre acţiunea revoluţionară a lui Bogdan în acest timp, 
izvoarele nu dau indicaţiuni de cât incidental. Anume docu¬ 
mentul din 21 Oct. 1343 arată că Ioan, fiul lui Dionisie Kolcsei 
a dat în judecată pe Crăciun de Bilke, voevodul Românilor din 
Bereg, acuzându-1 că a sprijinit pe fostul voevod al Maramure¬ 
şului, Bogdan, necredinciosul regelui, în lupta pe care voevodul 
rebel a purtat-o împotriva fraţilor Kolcsei în iama din 1342— 
1343 şi pe care intenţiona să o reia din nou. Regele convingân- 
du-se de nevinovăţia lui Crăciun, îl scuteşte să se prezinte în 
proces 115 ). 

Despre aceşti fraţi Kolcsei se ştie că moşiile lor aflătoare 
în judeţul Sătmar, fuseseră sechestrate de Carol Robert în fa¬ 
voarea Coroanei, fapt care determină pe numiţii fraţi să poarte 
un lung proces pentru recunoaşterea dreptului de proprietate 
asupra moşiilor pierdute. Ei au obţinut reintegrarea în posesiu¬ 
ne abia la 1 Iulie 1344, drept recompensă a meritelor câştigate 
în luptele pe care le-au purtat cu voevodul revoluţ.onar Bog~ 
dan 116 ). Acuzaţia lui Ioan Kolcsei împotriva vo 2 vodului de Be¬ 
reg, Crăciun, că ar fi sprijinit pe Bogdan în aceste lupte, chiar 
dacă sa dovedit nedreaptă în ce priveşte persoana lui Crăciun 
şi a fiilor săi, nu putea fi formulată, dacă acţiunea revoluţio¬ 
nară a lui Bogdan n'ar fi adat răsunet şi printre Românii din 
Bereg. Nu este exclus ca voevodul maramureşan să fi aşteptat 
ajutorul lui Crăciun, sau să fi dus negocieri prealabile cu el în 
acest sens, dar voevodul de Bereg, ţinând mai mult la siguranţa 
situaţiei lui şi a fiilor săi, precum şi la beneficiile 117 ) pe cari le 
avea de pe urma atitudinei credincioase faţă de rege să se fi 
răsgândit, evitând să treacă de partea lui Bogdan, 

Ludovic avea motiv să aprecieze luptele fraţilor Kolcsei îm~ 


115 ) I. Mihâlyi, o. c., p. 17. 

110 ) Dr. Karâcsonyi I., A magyar nemzetsegek a XIV szdzad kdzepeig. 
(Seminţiile maghiare până la mijlocul sec. XIV). Voi. III. Budapest, 1901, p. 70. 

117 ) Moşia Bilke se află în colţul Nord-Estic al comitatului Bereg, îit 
apropierea imediată a Maramureşului. Crăciun o avea de mult; la 1339 se 
face o nouă delimitare a ei în favoarea lui Crăciun. (Cfr. E. Lukinich, o. c. r 
p. 93—94). 


www.dacoromanica.ro 



60 


I. MOGA 


potriva voevodului maramureşan cu atât mai mult, cu cât ac¬ 
ţiunea revoluţionară a acestuia se deslănţuise tocmai când re¬ 
gele începuse pregătiri în vedrea campaniei împotriva Tătarilor 
din Moldova, Ceruse anume, dela papa Clement VI deslegarea 
păcatelor pentru el şi luptătorii lui în cazul că vor cădea ,,pentru 
apărarea credinţei catolice în războiul sau lupta contra schis¬ 
maticilor, Tătarilor, păgânilor şi a altor neamuri necredincioa- 
se“ şi Ludovic obţinu această iertare prin rescriptul pontifical 
din 6 Martie 1343 118 ), Campania fu amânată — se pare din cau¬ 
za acţiunii lui Bogdan; expediţia s'a desfăşurat apoi în anii ur¬ 
mători, 1345—1346, condusă fiind de Andrei Lackfi, corniţele 
Secuilor 110 ), In urma succeselor obţinute, Ludovic, pentru con¬ 
solidarea puterii regale în Moldova eliberată de Tătari, la 1347 
reînfiinţă episcopia catolică din Milcov. 

Curând după aceste campanii din Moldova, avem noui ştiri 
despre acţiunea desfăşurată în Maramureş de revoluţionarul 
Bogdan, Anume, un document din 15 Septemvrie 1349 arată că 
Ştefan, fiul lui Iuga şi nepot al lui Bogdan ,,nuperrime notam 
infidelitatis Bogdano quondam vayvoda patruo suo, nostra et 
regni noştri infideli notorio adherendo incidit” şi a alungat pe 
Giula fiul lui Dragoş şi pe fraţii aceluia, anume Dragoş, Şte¬ 
fan, Tatar, Dragomir, Costea şi Miroslav de pe moşiile lor Giu- 


118 ) Documentul, copiat din arhiva Vaticanului se află în posesiunea 
d-lui Dr. Şt. Pascu, căruia îi mulţumesc pentrucă mi l-a semnalat. 

110 ) Pentru această calitate a lui Andrei Lackfi cfr. Wertncr M., o_, c., 
în Tortenelmi Tar , 1907, p. 63. Documentul din 1343 care aminteşte pe An¬ 
drei Lackfi ca voevod al Transilvaniei e fals (Cfr. Dr. Karâcsonyi I., A 
hamis , hibăskeltii es keltezetlen oklevelek kritikai jegyzeke. (Catalogul cri¬ 
tic al documentelor false, greşit datate şi nedatate). Budapest, 1902, p. 36) 
$i deci şi concluziile Iui D. Onciul (cfr., Originele Principatelor Române. Bu¬ 
cureşti, 1899, p. 247), trase din acest document fals privitoare la data ex¬ 
pediţiei din Moldova în anul 1343 rămân greşite. Ordinea în care croni 
carul Ioan Kiikullo povesteşte această expediţie, după călătoria reginei Eli- 
sabeta în Italia (1343—1345) şi înainte de campania din Croaţia (1344—1345), 
nu poate servi drept indicaţie că expediţia din Moldova a fost la 1343. Ea 
s’a putut săvârşi şi în anii când regele era ocupat în alte părţi, de vreme 
ce nu el o conducea. Mai degrabă sunt exacte datele stabilite de Podhracki, 
anume anii 1345, 1346, combătute de Onciul. 

Ieşti şi Valea Mare (Nireş) primite dela Carol Robert, arzân- 
du-le şi casele, din pricina că Giula şi fiii săi ,,a via fidelitatis 
divertere et suo (scilicet Sthepani) ac ipsius Bogdan quondam 
voyvodae, noştri infidelis notorii, contubemio et societăţi jun- 
gere nequivissent*' 120 ). Dim. Onciul 121 ), considerând pe ,,nuper- 
rime“ din textul de mai sus ca referindu-se la o acţiune recentă 
a lui Bogdan o pune în legătură cu descălecatul acestuia în 
Moldova, care s'ar fi săvârşit în anul 1349. Textul însă ni se 
pare destul ide clar: ,,nuperrime'‘ se referă la recenta aderarea 
a lui Ştefan ia acţiunea unchiului său Bogdan şi la devastarea 
moşiilor lui Giula şi deci cronologia lui Onciul bazată pe inter¬ 
pretarea semnalată mai sus este greşit datată cu un deceniu mai 
de vreme decât cea arătată de cronicele moldovene. 

Documentul de mai sus arată atitudinea lui Bogdan faţă de 
rezultatele obţinute de rege în campaniile din Moldova, Voevo- 
aul maramureşan reia acţiunea revoluţionară împotriva regelui 
şi a Coroanei, folosindu-se — probabil — pe lângă motivele 
vechi şi de argumente mai noui: ameninţarea catolicismului în 
Moldova şi Maramureş 122 ) deopotrivă, contra ortodoxiei, în¬ 
cearcă să determine pe Giula fiul lui Dragoş şi pe fiii sai să 
adere la mişcare, dar aceştia, înfeudaţi prin dreptul de pro¬ 
prietate deţinut dela rege asupra moşiilor lor, rămân neclintiţi 
alături de Coroană. Bogdan reuşeşte în schimb să convingă pe 
nepotul său Ştefan, fiul lui Iuga, care porneşte acţiunea de răz¬ 
bunare împotriva Dragoşizilor din Maramureş, alungându-i din 
moşiile Giuleşti şi Valea Mare şi arzându-le casele. Faptul s’a 
petrecut curând ,,nuprrime“, înainte de 15 Sept, 1349, 

Aoelaş document mai precizează apoi că la data de 15 
Sept, 1349 în fruntea voevodatului maramureşan stătea fratele 
lui Ştefan, ,,Johannes, filius Ige, voyvoda Olachorum nostro- 


120 ) I. Mihâlyi, o. c., p. 27. 

121 ) D. Onciul, o. c., p. 100, 244. 

122 ) La 1346 protopopul catolic din Sighet face jurământ în calitate de 
„Vicarius in Maramorosia“ al episcopului din Agria, dovadă a unui program 
sporit de activitate a catolicismului în Maramureş (I. Mihâly, o. c., p. 
2?—24). 

rum Maramarusio“, cum îl numeşte regele.'El nu era însă unica 
autoritate în Maramureş; tot la data de 15 Sept. 1349 apare în 
calitate de comite al «ţeesui judeţ până la 31 Martie 1350, An¬ 
drei Lackfi, care nu mai este acum numai comite al Secuilor, ci, 
pe lângă demnitatea de comite al Maramureşului, mai deţinea 
şi pe cea de comite al Braşovului şi al Sătmarului 12 **). 

Această primă apariţie documentară a unui voevod oficial 
recunoscut în Maramureş, concomitent cu corniţele sub controlul 
căruia era aşezat, impune în mod firesc întrebarea, cine a exer¬ 
citat puterea voevodajă în Maramureş în răstimpul dela 1343 
până Ia 1349? 

Dl. C. C, Giurescu crede că Dragoş 121 ). Nici un document 
nu pomeneşte de Dragoş în calitatea lui de voevod al Maramu ■ 
reşului, iar în împrejurările de atunci, numirea şi funcţionarea 
acestui ,,serviens regius" ca voevod maramureşan nu putea să 
rămână trecută sub tăcere de documente. Titlul de voevod al 
Maramureşului atribuit de tradiţie 125 ) lui Dragoş, provine fără 
îndoială din calitatea mai târzie de voevod al Moldovei, dem¬ 
nitate pe care făuritorii tradiţiei nu puteau să nu o acorde 


12:i ) M. Wertner, o. c., în Tortenelmi Tar , 1907, p. 24. 

12 *) Istoria Românilor. Ed. III, voi. I, Bucureşti, 1938, p 386. Cfr. şi 
N. Iorga, Istoria Românilor. Yol. III. Ctitorii. Bucureşti, 1937, p. 204, unde 
vorbind despre unirea Sătmarului, Maramureşului, a Secuimei şi Braşovului 
sub conducerea lui Andrei Lackfi, scrie: „In legătură eu aceasta sau şi îndată, 
dincolo de acestea, nefiind întindere să se facă un Banat, cum se va încerca 
la Yidin pentru Bulgaria, s’a dat o simplă delegaţie fără titlu unuia din 
rnnlţii voevozi maramureşeni, lui Dragoş**. 

125 ) Cf. Letopiseţul dela Bistriţa şi cel dela Putna la D. Onciul, o. c., 
p. 71. Variantă mai bogată a tradiţiei, din cronica anonimă nu admite un 
\oevcdat maramureşan a lui Dragoş. Acesta este doar „un bărbat cuminte şi 
viteaz** care împreună cu tovarăşii săi, după ce au ucis zimbrul cu prilejul 
vânătoarei din Moldova „s’au întors îndărăt**. „Şi s’au rugat de craiul un¬ 
guresc Vladislav să le dea drumul, iar craiul cu mare milostivire i-au lăsat 
să plece**. Aşa au revenit cu toţii apoi în Moldova şi —abia acum şi aici! — 
, şi-au ales pe Dragoş domn şi voevod. Şi de atunci s’au început cu voia lui 
Dumnezeu ţeara Moldovei**. . . (Apud D. Onciul, o. c., p. 73—74). Această 
parte a tradiţiei, aşa cum se cuprinde în croniea anonimă, cuprinde mai mult 
adevăr istoric. 

unui descălecător de ţară şi pentru timpul şi locul lui de pro¬ 
venienţă. 

S’a emis şi părerea că în răstimpul amintit voevod al Ma¬ 
ramureşului ar fi fost tot Bogdan 120 ), Documentele însă, atât la 
1343 cât şi la 1349, îl pomenesc stăruitor ca ,,fost voevod al 
Maramureşului" şi ca „rebel" împotriva regelui. Sigur este deci 
numai voevodatul lui Bogdan înainte de 1343, pe vremea lui 
Carol Robert 127 ); în primii 6 ani de domnie a lui Ludovic, nu. 
Ţinând seama apoi de faptul că regele în aceşti ani poarta pri¬ 
mele campanii în Moldova şi deci că este puţin verosimil ca sa 
fi pornit la o asemenea intreprindere fără să aibă asigurata li¬ 
niştea în Maramureş, pare cu atât mai greu de admis să fi 
lăsat soarta acestei provincii în mâna revoluţionarului Bogdan, 
fără să o fi 'dat în grija unui comite, căruia să-i fi lăsat sufi¬ 
ciente forţe militare pentru a înfrâna pe voevodul rebel. In acest 
timp însă nu avem amintit nici un comite în Maramureş şi 
deci suntem în drept să bănuim că regele avea aici un om de 
încredere printre Români, care se bucura de suficientă autori¬ 
tate. Acest om credem că a fost Iuga. Ca frate a lui Bogdan, el 
aducea prestigiul ce se lega de membrii familiei voevodale şi 
printr’o atitudine rezervată faţă -de activitatea voevodului rebel, 
el putea potoli pe Românii maramureşeni, făcându-i să aştepte 
soluţionarea problemelor ridicate de Bogdan dela rezultatul 
campaniilor militare din Moldova. Faptul că Iuga nu este amin¬ 
tit de documente ca voevod sau ca fost voevod al Maramure¬ 
şului, nu exclude ca el să fi îndeplinit rolul indicat mai sus, 
cu atât mai mult cu cât o numire a lui de către rege ca voevod 
ar fi stricat scopului urmărit, provocând conflictul şi ruptura, 
cu fratele său Bogdan, popularul voevod al Maramureşului. 


12fî ) Dl. L. Makkai, în comentarul pe care-1 face documentului din 21 
Oct. 1343 (Cf. E. Lukinich, o. c., p. 101), în arborele genealogic al Bogdă- 
neştilor, consideră pe Bogdan voevod al Maramureşului între anii 1343 1365. 

Pentru timpul anterior anului 1343 dl. L. Makkai aşează voevod 
în Maramureş pe Iuga, deşi cum s’a arătat, în acest timp e sigur voevodatul 
lui Bogdan. Singurul timp când Iuga a putut împlini neoficial dar efectiv 
această sarcină sunt anii 1343—1348. 

In perspectiva acestor consideraţiuni, numirea lui Ioan, fiul 
lui Iuga, ca voevod al Maramureşului, în preajma sau chiar în 
anul 1349, — fără ca documentele să pomenească în prealabil 
de vreun serviciu făcut de acesta regelui — apare ca o dreaptă 
răsplată a serviciilor reale dar tăcute ale tatălui său. 

Punerea voevodului Ioan sub controlul comitelui de Mara¬ 
mureş în persoana puternicului şi temutului Andrei Lâkfi, sa 
făcut din cauza neprevăzutei defecţiuni a lui Ştefan, fratele 
voevodului. Hotărârea s’a luat la Bistriţa unde la mijlocul lu~ 
nei Septemvrie 1349 venise regele pentru a verifica situaţia 
din Moldova şi pentru a lua măsuri cuvenite în Maramureş, în- 
nainte de a pleca, însoţit de Andrei Ladfi, în campania din 
Italia. 

Aici, la Bistriţa, se afla atunci şi Ioan, voevodul Maramu¬ 
reşului, chemat de rege pentru a raporta asupra situaţiei create 
de mişcarea lui Bogdan şi defecţiunea lui Ştefan, Această de¬ 
fecţiune a trezit neîncrederea regelui şi faţă de voevodul frate, 
bănuit probabil că lasă mână liberă unchiului său Bogdan. 
Faptul că na putut împiedeca pe fratele său Ştefan să alunge 
pe Dragoşeştii din Maramureş de pe moşiile lor Giuleşti şi 
Valea Mare, apăsa greu pe umerii voevodului Ioan. Din acest 
motiv regele decise punerea voevodului sub controlul lui An¬ 
drei Lackfi, a cărui putere se întindea dealungul întregei gra¬ 
niţe de Nord-Est a ţării, din Sătmar, peste Maramureş şi Se¬ 
cuime până în Braşov şi în Moldova pe care el o apăra de 
Tătari. In ziua de 15 Sept. 1349, voevodul Ioan, însoţit acum 
de un om de încredere af lui Andrei Lackfi (,,Nicolaus filius 
Petri, proximus et fidelis magistri Andreae Lack' 1 ) fu trimis 
de rege dela Bistriţa în Maramureş, cu ordin la mână ca fără 
întârziere să reaşeze în posesiunea moşiilor Giuleşti şi Valea 
Mare pe Giula şi fiii săi, iar peste câteva zile, la 21 Sept. 1349, 
voevodul Ioan raporta din Sighet regelui că a executat ordi¬ 
nul, de faţă fiind toţi cnejii maramureşeni şi vecinii moşiei 128 ). 

Tot ca o măsură de asigurare a ordinei în Maramureş tre- 


128 ) I. Mihâlyi, o. c., p, 27—29. 

bue considerat şi documentul dela 1 Apiilie 1350 în care regele 
dăruieşte cneziatul satelor româneşti d n Maramureş Lipce şi 
Hemiceşti (Zeleumezeu) lui Seracin, Nicolae, Valentin şi Lu- 
caciu, fii lui Crăciun de Bilke, voevodul din comitatul Bereg. 
Caracteristic pentru acest act de danie este ordinul energic for¬ 
mulat al regelui către populaţia acelor sate, să primească pe 
fraţii amintiţi ca pe cnezi şi stăpâni ai lor (tamquam Kenesios et 
seniores vestros), să-i păstreze atât pe ei cât şi pe urmaşii Iot în 
pace (pacifice!) şi în toate să se supună lor, aşa cum au ascultat 
şi de cnezii predecesori. Altfel să nu îndrăsnească a face 1 ^ 1 )* 
Acest ordin, neobicinuit în asemenea acte de danie, dovedeşte 
că populaţia acestor sate era în stare de insubordonare şi ca 
regele credea posibil ca ea să refuze primirea unor cnezi străini, 
chiar dacă din ordinul lui ar fi aşezaţi în fruntea satelor amin¬ 
tite, poate tocmai fiindcă erau cnezi regali şi nu aleşi de popu¬ 
laţie. Deasemenea documentul precizează că regele dăruise fiilor 
voevodului Crăciun din Bereg cneziatul acestor sate cu scopul: 
,,habitatorum multitudine decorări et ad statum uberiorem re¬ 
formări", ceea ce lasă să se intrevadă că o buna parte a po¬ 
pulaţiei plecase împreună cu cnezii lor, probabil în tabara lui 
Bogdan. 

Deocamdată, drept consecinţă a acţiunii desfăşurate de 
voevodul rebel şi a reacţiunii imediate regale, sa ajuns ca, 
după două decenii de absenţă totală (1328—1348), comitatul 
maramureşan să fie reînfiinţat, iar voevodatul — care în aceste 
două decenii se impusese ca unică autoritate efectivă în Maramu¬ 
reş — fu subordonat comitatului. Poate la aceasta, în afara de 
evenimentele arătate, a contribuit — dacă ipoteza noasira este 
justă — moartea voevodului Iuga, ai cărgi fii s'au dovedit sub 
nivelul prestigiului şt autorităţii tatălui lor. 

Reabilitarea Dragoşeştilor din ordinul regelui, chiar de 
către fratele lui Ştefan care i-a alungat de pe moşii, apei reîn¬ 
toarcerea vcevodului Ioan dela Bistriţa cu demnitatea pusa 
sub controlul şi tutela comitelui maramureşan, constituia o lo- 


129 ) I. Mihâlyi, o, c., p. 29—30. 

vilură dată acţiunii lui Bogdan, ale cărui acte erau arătate 
ca neputincioase faţă de voinţa regală. Dar mai scădea sim¬ 
ţitor şi prestigiul fiilor lui Iuga, deci a. Bogdăneştilor, faţă de 
Dragoşeşti. Situaţia acestora din urmă a fost şi mai mult con¬ 
solidată prin numirea lui Dragoş, la 1352, ca voevod al Mol¬ 
dovei 130 ). 

Prilejul pentru aşezarea lui Dragoş în această demnitate 
îl aduseră pregătirile pe care le făcea regele pentru o expe¬ 
diţie hotărâtoare împotriva Tătarilor din Moldova 131 ). Dela 
1336 nu mai avem nici o ştire despre Dragoş şi fratele său 
Drag. Nu este exclus ca ei încă din vremea campaniilor dela 
1345—1346, să fi rămas în Moldova, sau poate numai în regiu¬ 
nea Bistriţei, eventual a Câmpulungului molodovenesc, colabo¬ 
rând cu Andrei Lackfi, corniţele Secuilor, la organizarea Mol¬ 
dovei şi la apărarea ei împotriva Tătarilor. Nu avem nici un 
document care să arate o recompensă dată de rege lor, sau 
chiar numai o menţionare a lor în această activitate. Faptul 
însă, că regele pe Dragoş îl însărcinează, la 1352, cu conduce¬ 
rea Moldovei, — pe care irebue să o bănuim cel puţin în parte, 
dacă nu total, organizată ca provincie periferică a regatului 
ungar —, ne lasă să întrevedem că Dragoş era un bun şi verificat 
cunoscător de pe teren al împrejurărilor de acolo şi că era cel 
mai indicat om care, — cunoscut de Românii din Moldova — 
era în măsură să-i ţină în ascultare faţă de coroana ungară şi 
să-i ducă la luptă împotriva Tătarilor 132 )," 

Organizarea statului moldovean şi desăvârşirea Iui prin 
aşezarea Iui Dragoş ca voevod al ţării , coincide cu destituirea 
Iui loan fiul Iui luga din voevodatul maramureşan. înfrânt, 


130 ) Lui Dragoş şi fiului său Sas cronicele îi dau 6 ani de domnie 
înainte de descălecatul lui Bogdan dela 1359, deci Dragoş a început sa dom¬ 
nească în calitate de voevod al Moldovei la 1352. 

131 ) Hurmuzaki, Documente privitoare la Istoria Românilor , I 2 , Bucu¬ 
reşti, 1890, p. 22, 24—28. 

132) Tradiţia cunoaşte un descălecat în massă: „au plecat din Mara¬ 
mureş cu toţi tovarăşii lor şi s’au aşezat acolo şi şi-au ales pe Dragoş domn şi 
\oevod“. (Onciul, o. c., p. 71, 73—74). 

Ştefan, rebelul înfocat din anii 1348—1349, se pocaeşte, obţi¬ 
nând acum iertarea regelui şi împreună eu Ioan, destituit din 
voevodat, la 14 Mai 1353 se mulţumesc ca în calitate simplă 
de ,,Stefanus et Iohannes Olahi . .. filii Ige ,.. fideles servientes 
Domini Regis”.., să împartă între ei acea porţiune din domeniul 
familiar Cuhea, care le revenea lor 183 ). De partea aparţinătoare 
lui Bogdan regele nu sa atins. Deşi era socotit ca rebel — 
la 1349 se precizează că este ,,nostro et regni nostro infidelis 
notorius” şi deci îndeplinea toate motivele pentru a fi judecat 
pentru înaltă trădare cel puţin la confiscarea averii, — regele 
nu îndrăzneşte să sechestreze averea lui Bogdan şi nici cu pri¬ 
lejul împărţire! dela 1353 nu odă nici fiilor lui Juga, nici altor 
'servientes regii, probabil având încă nădejdea să-l reîntoarcă 
la credinţa faţă de Coroană, Bogdan nu era doar un delicvent 
comun, ci un răzvrătit în numele unei idei potrivnice regalită¬ 
ţii şi coroanei ungare, împărţeala dela 1353 constituia totuşi un 
succes pentru rege; pe această cale s’a rupt definitiv legătură 
Intre Ioan şi Ştefan, fiii lui Ioan, şi unchiul lor Bogdan, deci o 
mai mare izolare a acestuia şi un îndemn pentru ceilalţi ade¬ 
renţi ai lui să-l părăsească, de vreme ce şi nepoţii lui, inclusiv 
răsvrătitul de odinioară Ştefan, l-au părăsit. Ultima nădejde a 
aderenţilor lui Bogdan, regele socotea să o spulbere prin cam¬ 
pania pe care o pregătea pentru îndepărtarea definitivă a Tă¬ 
tarilor dintre Prut şi Nistru şi consolidarea autorităţii coroanei 
ungare şi a domniei lui Dragoş în Moldova. 

Expediţia — cum se ştie — sa desfăşurat în 1354, cu de¬ 
plină izbândă, Dragoş poate a căzut în luptă; în orice caz na 
supravieţuit mult această victorie. După cronologia letopiseţu¬ 
lui dela Bistriţa între anii 1354—1358 a domnit în Moldova fiul 
său Sas, 

'Fratele acestuia, Drag, apare la 1355 în documente ca 
nefiind în Moldova, ci în calitatea de comite („comes Drag'*) 
ca delegat al regelui, însărcinat să revizuiască graniţele moşiei 
Giuleşti şi Valea Mare în favoarea lui Dragoş fiul lui Giula şi 


138 ) I, Mihâlyi, o. c., p. 30—32. 

a fraţilor săi 131 ). Să fi fost aceasta o încercare a regelui de a 
verifica la faţa locului, cum ar fi primită de Români instalarea lui 
Drag în funcţia de comite al Maramureşului, cu evidenta conse¬ 
cinţă a renunţării definitive la vcevodat? Dacă prezenţa lui 
Drag în calitate de comite şi delegat al regelui la această ho¬ 
tărnicie ar putea fi în acest sens interpretată — ceeace date 
fiind împrejurările politice de atunci n’ar fi exclus — ar în¬ 
semna, fie că Românii maramureşeni au privit rău această 
eventualitate, fie că Drag însuşi na vrut să ia asupra lui opro¬ 
briul unei asemenea situaţii. 

In anul următor, Maramureşul este pus sub autoritatea lui 
Oliver Ratold, comite d£ Sătmar şi Maramureş, (Noemvrie 
1356) 135 ). Despre existenţa oficial recunoscută a unui voevod 
român dela 1349 încoace nu mai avem nici o ştire. Voevodatul 
maramureşan pare să fi fost desfiinţat la 1356 în favoarea co¬ 
mitatului. A fost sau nu o măsură temporală de încercare — 
dela 1356 până la 1361 nu mai avem amintiţi comiţi maramu¬ 
reşeni — nu putem preciza. Prezenţa chiar şi numai vremelnică 
a unui comite în Maramureş, în timp ce nu exista nici un voe¬ 
vod român oficial recunoscut, constituia însă pentru Bogdan şi 
aderenţii săi o confirmare a scopurilor urmărite de politica 
regală în Maramureş şi deci un prilej de a relua cu şi mai în¬ 
dârjită hotărîre mişcarea revoluţionară. De data aceasta nu¬ 
mărul aderenţilor hotărîţi sporeşte, iar Bogdan dă mişcării un 
obiectiv nou: stăpânirea Moldovei, fiindcă acest bastion răsă¬ 
ritean al coroanei ungare, atâta timp cât era condusă de oa¬ 
meni credincioşi regelui, zădărnicea orice putinţă de afirmare 
a autonomiei româneşti din Maramureş. 

5. Descălecatul lui Bogdan în Moldova. 

Prilejul potrivit pentru trecerea în Moldova, Bogdan îl 
găsi după moartea voevodului Sas, întâmplată în anul 1358. 


I. Mihălyi, o. c., p. 35—36. 

* 3r> ) Wertner M., o. c., în Tortenehni Tar , 1907, p. 21. 


www.dacoromanica.ro 



VOEVODATUL TRANSILVANIEI 


69 


Cronicarul Ioan de Kukiillo, fără să precizeze anul, povesteşte 
evenimentele: ,,In timpul acestuia (regelui Ludovic) Bogdan 
voevodul Românilor din Maramureş, adunând pe Românii din 
acel district, a trecut în taină în ţara Moldovei, care era supusa 
coroanei ungare, dar din pricina vecinătăţii Tătarilor de mult 
timp părăsită de locuitori, Şi, deşi a fost combătut maî adese 
ori de oastea regelui, crescând numărul Românilor în acea ţară, 
ca sa constituit în stat” 13r ‘). Avem deci înregistrat un exod ma. 
re de Maramureşeni cari l-au întovărăşit pe Bogdan în Mol¬ 
dova. 

Descălecatul a surprins pe rege. Nu l-a putut împiedeca 
cu forţa, dar a luat imediat măsuri pentru a atenua pericolul 
care ameninţa întreg rezultatul cu grele jertfe obţinut de 
pclitica regală în Maramureş şi mai cu seamă în Moldova. 
Proporţiile acestei primejdii le vedem din documentele date 
de rege în anul următor, La 20 Martie 1360 Ludovic arată cum 
„cunoscând strălucitele merite ale credinciosului nostru din Ma¬ 
ramureş, Dragoş fiul lui Giula, câştigate prin multe feluri de 
acte de credinţă şi loială supunere, servicii aduse majestăţii 
noastre cu prilejul mai multor misiuni şi expediţii încredinţate 
lor, mai cu seamă în restaurarea ţării noastre moldoveneşti, 
când pe mai mulţi Români, porniţi spre abatere din calea cu¬ 
venitei credinţe, prin necontenita lui strădanie, cu trează veghe 
şi neobosită grije i-a readus la păstrarea neclintitei credinţe 
faţă de coroana regală". .. . dărueşte lui Dragoş fiul lui Giula, 
precum şi fiilor săi Giula şi Ladislau satele maramureşene, Sla¬ 
tina, Brebu, Copăceni, Herniceşti, Deşeşti şi Satul-Sugatag ,,eo 
jure nobilitatis titulo, quo caeteri veri primi et naturales regni 
Nobiles sub vexillo regia exercituantes uti dignoscuntur" 137 ). 
în aceleaşi condiţiuni regele recompensează în ziua de 14 Mai 
1360 meritele românului său credincios Vanciuc, dându-i mo- 


130) Traci, după Onciul, o. c., p. 99—100, Textul latin m Schwandtner 
Sc»‘ i-.tores rtrum hungaricarum veteres ag genuini , Vindobonae, 1766, Nom. I 
p. 245, 

137 ) I. Mihâlyi, o. c. t p. 38. 

şia Varalia 138 ) şi pe cele ale lui Stan fiul lui Petru, căruia-E 
dărueşte satul şi moşia Rona de Sus 139 ). 

La 24 Iunie 1360 apoi, un document arată pe Ştefan , fiul 
lui Iuga, rebelul de odinioară şi pocăitul de mai târziu , voevod 
al Maramureşului („Stephanus, filius Ige, woywoda noster Ma- 
ramorosienisi*') 140 ), 

Precipitarea acestor danii — unele neobicinuit de mari şî 
toate în condiţiuni excepţionale, cu drepturi şi situaţii egale 
primilor nobili ai ţării cari sub steagul regelui şi-au câştigat 
merite războinice — apoi reînfiinţarea voevodatului maramu- 
reşan t — fiindcă aceasta o dovedeşte documentul din 24 Iunie 
1360 — arată de fapt panica , de care era cuprins regele în urma 
descălecatului lui Bogdan . Iar spaima era motivată. Cele trei 
acte de danie dela 20 Martie şi 14 Mai 1360, deşi se referă la 
o expediţie militară — trimisă, se pare, sub conducerea luî 
Dragoş din Giuleşti, încă în anul descălecării, 1359, împotriva 
lui Bogdan — ele nu pomenesc de lupte cu voevodul descăle¬ 
cător şi nici de riscuri militare, pe cari le-ar fi înfruntat bene¬ 
ficiarii actelor de danie semnalate, ci numai de „dovezi de cre¬ 
dinţă şi servicii'* neprecizate, sau, în cazul lui Dragoş, de suc¬ 
cesul obţinut prin readucerea unor Români la credinţă faţă de 
rege. Campania pornită s’a redus deci la o încercare de paci-i 
ficare a Moldovei prin negocieri şi persuasiunii Rezultat efe-l 
mer. Bogdan na putui fi constrâns la o luptă, na putut fi în¬ 
vins; el rămânea o primejdie în Moldova , scăpat de sub supra¬ 
vegherea regelui. 

In lumina acestor fapte, reînfiinţarea voevodatului mara- 
mureşan şi numirea lui Ştefan, fiul lui Iuga, în această demni¬ 
tate, primesc o semnificaţie deosebită. Ele constituesc o dovadă 
că descălecatul lui Bogdan din vara anului 1359 a năruit întreg 
rezultatul străduinţelor de şase decenii a politicei regale în Ma¬ 
ramureş. Acest descălecat a constrâns pe rege să recunoască. 


ias ) I. Mihalyi, o. c., p. 41. 

130) j TMiHalyî, o. c., p. 42—43. 
14 °) I. Mihalyi, o. c., p. 45—46. 

existenţa, acum din nou oficial confirmată, a voevodatului ro¬ 
mânesc, ca unică soluţie la care sa putut opri regele pentru 
menţinerea Maramureşului sub ascultarea sa. 

Ludovic pentru a menţine în credinţa faţă de Coroana pe 
puţinii aderenţi rămaşi încă nerăsplătiţi, la 14 Mai 1361 dă 
jumătate din cneziatul satului românesc Ozon din Maramureş 
Românilor săi Bud, Şandor, Oprişa, Ioan, Dragomir şi Balea, 
fiii lui Licovoi, pentru ,strălucitele merite'' câştigate prin fap¬ 
tul că în numeroasele treburi ale regelui şi ale regatului, s’au 
străduit, după puterea lor, să fie, şi la bine şi la rău, pe placul 
Maestăţii Sale 141 ). 

Ca măsură de siguranţă apoi, pune voevodatul lui Şte¬ 
fan sub controlul şi ocrotirea comitelui Benedict Himfi, comite 
în acelaş timp şi al Sătmarului şi Ugocei 142 ), om energic, brutal 
şi fără scrupule, iar ca urmaş al acestuia în funcţia de comite 
maramureşan, fu aşezat Simeon de gen. Pok, comite în acelaş 
timp al Crasnei, Sătmarului şi Ugocei 143 ). Numirea acestor mari 
demnitari în fruntea comitatului maramureşan, în perioada dela 
1361—1364, deci în timpul când sau desfăşurat campaniile îm¬ 
potriva lui Bogdan 144 ), constiltue dovada că voevodatul lui 
Ştefan nu prezenta suficiente garanţii pentru dominarea si¬ 
tuaţiei din Maramureş, în vremuri atât de critice. 

De fapt în Moldova regele na reuşit să obţină rezultate 
durabile de pe urma acţiunii din toamna anului 1359 a lui 
Dragoş. Aşa zisa „restaurare a ţării noastre Moldovane" s'a do¬ 
vedit de domeniul iluziilor. Acţiunea lui Bogdan trebue să fi 

141 ) I. Mihâlyi, o. c,, p. 50—51. 

142 ) Wertner M., o. c., în Tortene!mi Tar , 1907, p, 21. 

143 ) Idem, ibidem , p. 25. 

ii4y Cronicarul I. Kiikiillo, aminteşte în general de repetate campanii. 
Piima, cea din 1359, am văzut că s’a redus la o simplă încercare de a rea¬ 
duce pe Români la credinţă faţă de Coroană, pe cale paşnica. Pentru anul 
1360 nu avem nici o indicaţie că s’ar fi făcut expediţie în Moldova. Cam¬ 
paniile militare efective în sprijinul fiilor lui Sas împotriva lui Bogdan tre¬ 
bue să se fi produs începând cu primăvara anului 1362, de vreme ce abia 
dela 1 Nov. 1361 avem confirmată prezenţa din nou a comitetului mara* 
mureşen, 

fost populară şi în Moldova, unde fără îndoială că bătrânul re¬ 
voluţionar îşi avea oamenii lui de încredere, menţinând trează 
nădejdea într'o apropiată eliberare de sub asalturile catolicis¬ 
mului şi de sub stăpânirea indirect simţită a regelui prin co¬ 
miţii Secuilor şi prin Dragoşeşti. Descălecatul lui Bogdan în¬ 
semna deci sorocul mult aşteptat al realizării acestei liberări, 
prin acela, care în decursul celor două decenii dej acţiune revo¬ 
luţionară în Maramureş sa impus şi regelui ca o personalitate 
temută, de mare prestigiu, şi care în ochii Moldovenilor prin¬ 
sese nimb de erou neînfrânt al libertăţii. Fără această popu¬ 
laritate — fireşte din vreme şi sistematic întreţinută — a lui 
Bogdan printre Moldoveni, nu poate fi explicat succesul mare 
al descălecatului, într'o vreme când în Moldova se mai aflau fiii 
lui Sas t ca urmaşi legitimi pe tronul ţării, sprijiniţi de forţa mi¬ 
litară a regatului ungar. 

Proporţiile înfrângerii suferite de coroana ungară prin 
descălecatul lui Bogdan în Moldova, nu pot fi măsurate decât 
prin clocotul de ură cu care regele descrie, într'un document de 
mai târziu, acţiunea voevodului revoluţionar şi rezultatul ei: 
,,Bogdan voevod şi fiii săi fulgeraţi de diavol, duşmanul ome- 
nirei, care, cu păinjenişul răutăţilor şi a veninoasei înşelăciuni 
pătrunzând în inima lor, i-a determinat ca, abătând pe mai 
mulţi din calea statorniciei în cuvenita credinţă, să treacă clan¬ 
destin din numitul nostru regat al Ungariei în Ţara noastră 
moldovană, pe care s f au învrăjmăşit a o deţine şi păstra pentru 
ei, spre ofensa Majestăţii noastre" 145 ). 

Această apocaliptică descriere a descălecatului corespunde 
vremii când regele epuizase toate mijloacele politice şi purtase 
repeţite campanii împotriva lui Bogdan, care reuşise să în¬ 
frângă oştile regale, rupând definitiv Moldova de coroana un¬ 
gară. Cronicarul Ioan de Kukullo — s'a văzut — aminteşte 
despre aceste expediţii militare: Bogdan ,,a fost combătut mai 
adeseori de oastea regelui". ... Ultima campanie a fost fără 
îndoială cea purtată cel mai târziu în toamna anului 1364, ter- 


1 ‘ 4j ) I. Mihalyi, o. c., p. 57. 

minată cu definitiva victorie a lui Bogdan, Acest sfârşit îl cu¬ 
noaştem 'din documentul din 2 Februarie 1365, cel în care re¬ 
gele caracterizează în culori atât de întunecate descălecatul şi 
acţiunea ulterioară a lui Bogdan 140 ), Din acest document se 
vede că greul luptei l-a purtat Baliţă (în documente Bale), fiul 
lui Sas, rămas voevod al Moldovei în locul tatalui său, Despre 
el povesteşte regele că s'a luptat ,,cu vărsarea propriului sânge, 
suportând răni mortale şi expunând morţii crude pe fraţii, ru¬ 
dele şi pe cei mai mulţi din slujitorii săi", , , deci o luptă dis¬ 
perată, la sfârşitul căreia Baliţă fu nevoit ca „părăsind ţara 
noastră Moldovană, lăsând acolo pe scumpele lui rudenii şi 
pe numeroşii cumnaţi, precum şi toată averea, să vină în slujba 
noastră, pentru sporirea cinstei şi puterii noastre**, ,, 

Răsplata trebuia să fie pe măsura jertfelor: Baliţă şi fra¬ 
ţii săi primesc moşia din Maramureş a lui Bogdan şi anume do¬ 
meniul Cuhnea cu satele Ieud, Bacicov, amândouă Vişaele, Moi- 
seni şi amândouă Săliştele, In legătură cu această danie merită 
a fi subliniate amănuntele date de document, După ce regele 
face descrierea cunoscută în termeni plini de ură a descăleca¬ 
tului şi a acţiunii lui Bogdan în Moldova, adaugă şi sancţiunea: 
„pentru ca perversitatea (lui Bogdan) să nu treacă drept exem¬ 
plu la alţii ispitiţi de asemenea fapte" rebelul voevod şi fiii săi, 
ca nevrednici, sunt spoliaţi de proprietăţile lor şi toate actele 
eliberate lui şi fiilor săi pentru aceste moşii sunt declarate 
stricate, anulate şi revocate ca nevalabile, Deci, după un sfert 
de veac de activitate revoluţionară a lui Bogdan împotriva au¬ 
torităţii coroanei ungare, timp în care săvârşise şi actul răspicat 
al trădării, descălecatul, regele, fără să îndrăznească nici du¬ 
pă acest act să sancţioneze pe voevodul rebel, abia acum, când 
armata ungară suferise definitiva înfrângere în Moldova şi când 
această ţară fu scoasă de sub autoritatea coroanei ungare, se 
decide să sechestreze moşia din Maramureş a lui Bogdan, pen¬ 
tru a o da lui Baliţă şi fraţilor săi, Această atitudine a regelui 
ne dă măsura proporţiilor excepţionale a personalităţii lui Bog- 


I. Mihâlyi, o. c., p. 56—58. 

dan, căruia unul din cei mai de seamă monarhi ai Ungariei, Lu¬ 
dovic cel Mare, fusese în stare până în ulthpa clipă să-i ierte 
cele mai răspicate acte de trădare, numai să-l poată avea printre 
credincioşii săi. 

In documentul din 2 Februarie 1365, Baliţă este amintit ca 
,,Balk, filius Zaaz, vayvoda noster Maramorosiensis 1 *. Deci, în 
schimbul domniei pierdute din Moldova, Baliţă primeşte voe¬ 
vodatul Maramureşului. Menţinerea acestei instituţii era nece¬ 
sară din aceleaşi motive, pe cari le invoca regele drept justifi¬ 
care a sechestrării averilor lui Bogdan în Maramureş: ,.ut ne 
perversitas (Bogdani) aliis similia presumentibus transeat in 
exemplum“. Dar regele se grăbi să pună voevodatul sub controlul 
comitelui. La 20 Iunie 1366 este amintit Nicolae Lackfi în cali¬ 
tate de comite al Maramureşului, Sătmarului, Ugocei şi co¬ 
mite al Secuilor, iar la 5 Iulie 1368, fostul comite maramureşan 
Simeon fiul lui Mauriciu de gen. Pok 147 ), Este, oare, aceasta o 
mărturie de neîncredere a regelui faţă de Baliţă şi Drag, ale că¬ 
ror intenţii nu le cunoştea, sau poate chiar o înfrânare timpurie 
a legitimei dorinţe, pe care cei doi fraţi o puteau avea, de a stă¬ 
pâni voevodatul maramureşan cu aceleaşi atribuţiuni de Domn 
supus numai autorităţii Coroanei, nu şi supravegherii unui co¬ 
mite? Nu o putem şti. 

Spre a îndepărta amestecul acestor streini în atribuţiile 
voevodale, pentru Baliţă nu mai rămânea altă posibilitate, de¬ 
cât să accepte fără rezerve ordinea impusă de rege în Mara¬ 
mureş şi prin dovezi de credinţă să obţină pentru sine şi fratele 
său şi demnitatea de comite. Şi în adevăr, de! Ia 1368 începând, 
Baliţă, împreună cu fratele său Drag, îndeplineşte funcţiunea de 
* comite al Maramureşului, la care apoi regele le^a mai adăogat, 
dela 1373 începând, demnităţile de comite al Sătmarului, al 
Ugocei şi al Secuilor. In afară de aceste recompense, regele 
le mai dă în decurs de trei decenii cetăţile Chioariu, Nyalâb 
şi Aranyos, apoi oraşele Vişc, Hust şi Sighet şi circa 100 sate 
şi moşii în judeţele Maramureş, Sătmar şi Ugocea 148 ). 

14T ) Wertner M., o. c., în Tortenehni Tăr , 1907, p. 25. 

14S ) E. Lukinich, o. c., p. 215, 134, 248, 250, 267, 279—283, 298-300, 

Această risipitoare generozitate regală, unică prin propor¬ 
ţiile ei neobicinuite, constituia nu numai demna răsplata a 
unei domnii pierdute, ci ea arăta totdeodată şi importanţa ex¬ 
cepţională pe care o atribuia regele succesului obţinut prin fraţii 
Baliţă şi Drag, de a fi acceptat instituţia comitatului ca supra¬ 
ordonată voevodatului maramureşan. 

In cest timp Baliţă continuă să poarte titlul de voevod de 
Maramureş, Dela 1387 începând însă şi fratele său Drag poar¬ 
tă demnitatea de voevod maramureşan, pe lângă cea de comite. 

Instituţia voevodatului deci, chiar şi subordonată comitatu¬ 
lui, se impunea în Maramureş ca o realitate, pe care regele este 
nevoit să o accepte, ea neputând fi deocamdată desrădacinată 
din această regiune românească. 


5. Concluziuni. 

Ne-am ocupat în cele de mai sus, mai cu stăruinţă de voe- 
vodatul maramureşan, înainte de toate fiindcă istoricii streini nu 
pot contesta caracterul lui românesc, apoi din motivul că dintre 
voevcdatele constatate documentar pe teritoriul Ungariei şi al 
Transilvaniei, este singurul unde această instituţie sa putut 
manifesta în aşa fel, încât să putem desprinde din evoluţia ei 
atât caracterul cât şi tendinţele ei politice. 

Din cercetările noastre se desprind următoarele con¬ 
cluziuni: 

a) Voevodatul maramureşan na fost adus de Români pre¬ 
tinşi imigraţi din Moldova în sec. XIV — cum susţin istoricii lin¬ 
guri — ci este o instituţie autohtonă românească . 

b) Politica regală în Maramureş s'a caracterizat prin ten¬ 
dinţa continuă de a înlocui voevodatul cu comitatul , sau cel pu¬ 
ţin de a-l supune controlului acestuia , cu scopul unei treptate 
desfiinţări . Colonizările de Saşi şi Unguri pe valea Tisei, ten- 


310, 316, 318, 331—333, 336—339, 341, 376—377, 379—382, 385—386, 388— 
394, 408, 418—421,* 426, 431—432, 434—436, 439—442, 447—149, 459, 463, 
473, 475, 478—490, 493, 495—496, 502, 518—521. 

taţiile şi recompensele oferite Românilor pentru a-i câştiga pen¬ 
tru credinţă faţă de coroana ungară, suspendarea temporală a 
comiţilor şi acceptarea de fapt, nu de drept, a voevodatului, în 
momente de criză, recunoaşterea oficială a voevodatului numai 
în forma subordonată comitelui şi reînvierea lui sub presiunea 
înfrângerilor militare suferite în Moldova dela Bogdan, toate 
acestea sunt fazele luptei de şapte decenii, dusă de rege pen¬ 
tru a impune aici ierarhia şi ordinea feudală şi a supune prin 
comitat autonomia românească apărată de voevod. In decursul 
acestor frământări se precizează tot mai limpede faptul că: 

c) voevodatul a tins spre afirmarea deplină a independenţei 
faţă de coroana ungară, pe care dacă na putut-o realiza în 
Maramureş, a desăvărşit-o în Moldova, prin descălecatul lui 
Bogdan. 


IV. CARACTERUL ŞI TENDINŢELE VOEVODATULUI ROMANESC. 
1. Voevodatul şi autonomia românească. 


Expunerea sumară de mai sus asupra raporturilor dintre 
vcevodat şi comitat în Maramureş nu poate fi pe deplin înţe¬ 
leasă, fără cunoaşterea caracterului şi a tendinţelor voevodatu¬ 
lui românesc pe teritoriul fostului regat ungar. Cei ce sau ocu¬ 
pat de această instituţie, n'au ţinut seamă de faptul că mate¬ 
rialul documentar de care dispunem se referă numai la epoca 
de decadenţă a voevodatului, când acesta stătea sub presiunea 
ierahiei feudale, care tindea la îngrădirea atribuţiilor lui şi 
chiar la desfiinţarea acestei instituţii. Din acest motiv — oprin- 
du-se numai la cazurile semnalate de documente, când procesul 
de desfiinţare a vcevodatului este în plin mers, — I. Bogdan 
scrie: ,,In toate părţile unde găsim în Ungaria voevozi de ai 
Românilor, aceştia sunt sau a) identici cu cnezii, sau b) nişte 
cnezi mai puternici, având oarecare autoritate asupra altor 

cnezi“ 140 ) 1 iar G. E. Miiller îi consideră subordonaţi comitelui 
şi numai pentru Maramureş admite că voevodul era reprezen¬ 
tantul colectivităţii româneşti faţă de rege 130 ). Ocupându-se apoi 
de voevozii maramureşeni, I, Bogdan scrie: ,,0 definire mai de 
aproape a atribuţiunilor acestor voevozi nu găsim în documente; 
admiţând însă analogia cu voevozii din celelalte comitate, e de 
presupus că şi cei din Maramureş se alegeau din cneji şi anume 
din familiile de cneji mai însemnate prin bogaţia sau autoritatea 
lor morală; că erau recunoscuţi de rege ca voevozi ai Româ¬ 
nilor, cu îndatorirea de a aduna şi a plăti regelui veniturile 
obişnuite dela populaţia românească a ţinutului, îndeplinind aci 
şi funcţiunea de castelan, care lipsia în Maramureş. Aceste ve¬ 
nituri şi îndatoriri erau mai ales quinquagesima din oi şi ser¬ 
viciile militare. Pentru aceasta ei căpătau întâiu usufructul unor 
moşii, pe care regele li le dăruiau apoi, dacă îşi câştigau merite 
militare mai însemnate, cu drept de proprietate deplină şi no- 
bilitate, transformându-i astfel din voevozi în adevăraţi nobili 
ai regatului şi scutindu-i de orice dări şi *de orice atârnare de 
slujbaşii regelui, de comiţi sau castelani. 

Nobilitare a lor a însemnat însă, ca şi a cnejilor, pierderea 
lor deplină pentru poporul românesc 101 )'. 

Această prezentare a atribuţiunilor voevodului nu mai poa¬ 
te fi suficientă, mai cu seamă că ea cuprinde, în afară de infor¬ 
maţiile curente din documente, şi afirmaţii neacceptabile: nu 
avem nici o dovadă şi nici din evoluţia instituţiei voevodatului 
maramureşan nu rezultă că voevozii ar fi îndeplinit şi funcţiu¬ 
nea de castelan, care lipsia din Maramureş. Dacă voevodatul 
maramureşan ar fi fost în această situaţiune, s'ar fi ajuns fie la 
desfiinţarea totală a comitatului, fie la cea a voevodatului şi 
nam fi avut rivalitatea care se constată în Maramureş între 
aceste două instituţiuni. Deasemenea procesul de trecere dela 
situaţia — prezentată ca minoră — de vcevod, la cea de ,,ade- 

1 ' 49 ) I. Bogdan, Originea voevodatului la Români. Analele Academiei Ro¬ 
mâne. Ser. II, Tom. XXIV, Bucureşti, 1902, p. 195. 

150 ) C. E. Miiller, o. c., p. 28. 

151 ) I. Bogdan, o. c., p. 202. 

vărat nobil al regatului", nu constitue o evoluţie firească la 
voevozii maramureşeni. Mişcarea lui Bogdan dovedeşte rezis¬ 
tenţa şi lupta împotriva acestor tendinţe ale politicei regale. 

O mai atentă cercetare a documentelor, precum şi încadra¬ 
rea informaţiurlilor, destul de puţine, în împrejurările istorice 
contimporane, pot totuşi oferi suficiente indicaţiuni privitoare 
la caracterul şi tendinţele voevodatului la Românii din Transil¬ 
vania şi Ungaria. Astfel documentul din 30 Septemvrie 1364, este 
lămuritor în această privinţă. In el Regina Elisabeta arată cum: 
,,Communitas Walacorum nostrorum in comitatu nostro Beregh 
existentium", reclamând ,,quod quia ipsi per officiales comitis 
noştri de Beregh, quos loco woyvode, contra libertatem eorum 
inter ipsos locare est consuetus, diversas iniurias patiuntur, ideo 
woywodam Wolacum qui pro ipsis utilis et honestus videretur, 
de communi voluntate eis preficere admitteremus, secundum quod 
etiam alii Wclachi in Maramarosio et aliis partibus regni noştri 
residentes huius modi potirentur libertate. Nos igitur attendentes 
supplicationem ipsorum Wolacorum fieri esse congruam, annui- 
mus eisdem Wolacis nostris ut woiwodam quem communitas wo- 
lacorum habere voluerit, liberam eligendi et preficiendi habeant 
facultatem, qui omnes causas inter ipsos exortas iudieare debet 
et fine debit o terminare , omnes eciam proventus nostros et uni - 
versa iura ex parte dictorum Wolacorum nobis et dicto comiţi 
nostro proveniencia idem woywoda fidefiter nobis tenebitur am- 
ministrare " 152 ). 

Dar, important este momentul politic în care a dat regina 
acest document. El corespunde timpului când autoritatea Co¬ 
roanei trece printr’o grea criză în aceste regiuni, în urma înfrân¬ 
gerilor succesive suferite de armata regală în Moldova din par¬ 
tea lui Bogdan. Grija regelui după descălecat a fost — după 
cum însuşi o mărturiseşte — ca nu cumva exemplul lui Bogdan 
să ispitească şi pe alţii a săvârşi asemenea acte de- trădare. 
Nimic mai firesc deci, de cât ca regina să se grăbească a solu- 


152 ) I. Mihalyi, o. c M p. 55. 

ţiona nemulţumirii^ Românilor din Bereg, prin diploma din 30 
Sept. 1364. 

Natura acestor nemulţumiri este precis indicata: Românii 
din Bereg sufereau mari nedreptăţi de pe urma abuzului deve¬ 
nit obiceiu, de a li se impune în locul voevodului funcţionari de 
ai comitalui „potrivnic libertăţii lor \ In Bereg , deâ' lf sa pro¬ 
dus desfiinţarea voevodatului în favoarea comitatului şi a sluj¬ 
başilor lui . Tendinţa era veche; realizarea ei a fost înlesnită fă¬ 
ră îndoială de atitudinea de totală supunere la politica regala 
a voevodului Crăciun din 1342—1343, devenind astfel obiceiu. 
Faptul că — după cum reiese din textul documentului — acest 
obiceiu era potrivnic libertăţii Românilor, arată lămurit că re¬ 
gina prin actul din 30 Sept . 1346 T nu acorda Românilor din Be~ 
reg drepturi noui f ci vechile lor libertăţi. 

Precizarea făcută de regină, că aceste libertăţi sunt ace¬ 
leaşi şi la Românii din alte părţi ale Ungariei şi în deosebi la 
Românii din Maramureş, lasă să se întrevadă că, spre deosebire 
de faptul cum au fost ele încălcate de autorităţile comitatului 
Bereg, în Maramureş au putut fi menţinute, şi aceasta — adău¬ 
găm — numai datorită rezistenţei continue opusă de voevodat 
şi în deosebi de mişcarea revoluţionară a lui Bogdan, lata, deci, 
o anumită lăture , identificabilă , a scopurilor urmărite de voevo - 
ăul rebel: apărarea libertăţilor cuprinse în documentul din 30 
Sept. 1364 faţă de comitat. 

Aceste libertăţi, după cum arată documentul, sunt în pri¬ 
mul rând: 

a) Dreptul Românilor de a-şi alege liber voevodul; 

b) Dreptul voevodului de a judeca „în toate cauzele ivite 
între Români **, având astfel atribuţiuni judecătoreşti depline şi 
în justiţia majoră şi în cea minoră . 

Această interpretare a textului dm document: „omnes cau- 
sas inter ipsos exortas iudicare debet et fine debito terminare", 
cere a fi mai amănunţit justificată, datorită documentelor mai 
târzii, cari arată dificultăţile ridicarte de lumea feudală în apli- 
^care^ atribuţiilor judecătoreşti ale voevodului în diferite ca¬ 
zuri. 

Astfel proprietarii feudali, primarii satelor nobilitare şi 
cetăţenii oraşelor din judeţul Bereg, socoteau că în temeiul pro- 
cedurei urmate faţă de iobagii lor, sunt în drept să aresteze 
pe Români, să le sechestreze averile şi să-i condamne pentru 
orice crimă sau delict săvârşit pe teritoriul proprietăţilor no¬ 
bilitare sau orăşeneşti. Din acest motiv, în urma reclamaţiei 
făcute de proprietarii de sate româneşti Clemente şi Ioan fii 
ai lui Maxim 153 ) şi de Nicolae şi Valentin 1 * 11 ) fii ai fostului voevod 
de Bereg Crăciun, în ziua de 6 Oct. 1366 regina ordonă ca Ro- 
mânii şi iobagii numiţilor proprietari , aflători în teritoriul sau 
în mijlocul nobilimei, al stăpânilor feudali, sau al oraşelor, 
să nu poată îi judecaţi , nici arestaţi , nici să nu li se sechestreze 
avutul decât pentru furt, tâlhărie , sau alte cPme publice . Orice 
alte pricini ar avea cu ei, să fie judecate numai în faţa numi¬ 
ţilor stăpâni ai lor, cari vor da satisfacţie fiecărui reclamant, 
după cum cere legea 155 ). 

Aceeaşi fii ai voevodului Crăciun şi ai lui Maxim, vor de¬ 
termina şi clarificarea situaţiei lor de Români proprietari de 
sate deţinute de regină, faţă de sfera de jurisdicţie a pala¬ 
tinului, a judelui curiei regale şi a comitetului, în raport cu cea a 
voevodului. Astfel la 25 Sept. 1370 regina decide 100 ) ca în ches¬ 
tiunea proprietăţilor pe cari numiţii Români le deţin dela re¬ 
gină .. . aceştia vor fi judecaţi de comite ca reprezentant al 
persoanei reginei 151 }, iar în celelalte pricini mai mici, vor fi ju¬ 
decaţi de voevodul Românilor din Bereg“. Ordonă deci pala¬ 
tinului şi judelui curiei regale, precum şî subalternilor lor, să 
nu îndrăsnească a judeca pe numiţii Români, nici să-i cheme 
în faţa lor la judecată. Iar dacă cineva are de făcut vre-o re- 
clamaţiune împotriva acelor Români, să o ducă înainte comite- 


153 ) E. Lukinich, o. c. Doc. nr. 60 131. 

ir>1 ) E. Lukinich, o. c. Doc. nr. 56, 77, 84, 86, 138. 

15 °) I. Mihâlyi, o. c., p. 59. 

1 ^°) I.» Mihâlyi, o. c.> p. 63—64. 

15 ‘) Cf. ţcxtul mai lămurit al documentului din 24 S6pt. 1380 la I. 
Mihâlyi, o. c., p 76. 

Iui sau a voevodului, cari le vor da satisfacţia cuvenita po¬ 
trivit legilor. 

La 1378 apoi, ţinând seama de plângerile Românilor din- 
comitatul Bereg, că diferiţii funcţionari îi trag îrl judecata în 
mod arbitrar, nesocotindu-le mărturiile şi dovezile şi fara să 
fi făcut cercetare prealabilă judecătorească în faţa cnezilor sau 
voevodului, cum au cerut ei, regina ordonă tuiuror autorităţilor 
regatului, să nu îndrăsnească a judeca pe numiţii cnezi şi ro¬ 
mâni, de cât pentru furt, tâlhărie şi alte crime. Iar daca au vre-o 
pricină împotriva lor, să-i cheme în faţa judecăţii comitelui 
de Bereg, sau a mai marilor acelor Români, conform legii 158 ). 

Caracteristica acestor hotărâri ale reginei este ca ele n'au 
fost respectate. Din acest motiv ordinul din 6 Octomvrie 1366 
a fost nevoie să fie repetat la 27 Februarie 150 ), iar cel din 25 
Sept. 1370 a fost reînoit la 24 Sept. 1380 160 ). 

Cercetând aceste documente, G. E. Miiller observă, mai co- 
rect decât alţii istorici, că: ,,Betreffs der Gerichtsbarkeitsrechte 
der Woiwoden ist hervozuheben, dass die anfănglich weitge- 
benden Rechte dieser Woiwoden in der Folgezeit zu Gunsten 
der Komitatsoberbehorden eingeschrănkt erscheinen". Anume, 
în timp ce la 1364 jurisdicţia voevodului de Bereg cuprindea 
toate pricinile ivite între Români, la 1378 a fost restrânsă nu¬ 
mai la cauzele mai mici, judecarea crimelor fiind reservată co¬ 
mitelui, căruia i se dă în anii 1370, 1380, 1383 şi judecarea ches¬ 
tiunilor de proprietate 161 ). 

Documentele mai sus pomenite însă arată că procesele 
de proprietate au fost rezervate pe seama comitelui nu 
mai în calitatea acestuia de reprezentant al reginei ( ,Comes 
noster de Bereg in nostra persona") şi numai când sunt puse 
în discuţie proprietăţile pe cari Româniţi le deţineau dela re- 


15S ) N. Drăganu, Românii în veacurile IX XIV pe baza toponimiei fi a 
onomasticei. Bucureşti, 1933, p. 375. Cf. şi E. Lukinich, o. c., dor. nr. 210. 
159 ) I. Mihâlyi, o. c., p. 78. 

10 °) I. Mihâlyi, o. c., p. 76. 

llil ) G. E. Miiller, o. c., în Siebenbiirgische Vierteljahrschrift, 61 Jahrg. 
1938, Heft 1—2, p. 29. 

gina (,,super factis possessionum quas iidem a nostra tenent 
maiestate''). Proprietăţile deţinute nu prin danie regală, ci prin 
drept de moştenire, rămâneau deci în sfera de judecată a voe- 
vodului şi se făceau după dreptul românesc 102 ). In ce priveşte 
dreptul de judecată al crimelor, atribuit comitelui, documentele 
nu sunt în deajuns de clare. Cele din 6 Oct, 1366 şi 27 Febr, 
1383 se referă numai la cazurile când Românii au săvârşit aces¬ 
te crime pe teritorii aparţinătoare nobililor, proprietarilor feu¬ 
dali sau ale oraşelor, nu şi ale satelor cneziale româneşti. Cel din 
19 Febr, 1378 se referă în general la Românii din judeţul Bereg. 

La început însă voevozii au avut atribuţiuni judecătoreşti 
mai mari — după cum constată şi G, E Muller — extinzându- 
se asupra tuturor pricinilor ivite între Români, deci — adăugăm 
— şi asupra crimelor. Dovada o avem în dqcumentul din 7 Mai 
1371, în care se confirmă existenţa unei proceduri româneşti în 
judecarea crimei de furt 1 ™). 

Această procedură aparţinând justiţiei majore, în mod fi¬ 
resc n'a putut fi aplicată decât de voevod, sau, în regiunile 
unde voevod nu exista, de „universitas kneziorum" ca supremă 
autoritate judecătorească la Români 

In urma precizărilor de mai sus, textul „omnes causas 
inter ipsos exortas iudicare debet et fine debito terminare" din 
documentul din 30 Sept,, trebue interpretat în sensul că voe- 
vodul avea atribuţiuni judecătoreşti atât în procesele de justi¬ 
ţie majoră (cr'mele), cât şi în cele de justiţie minoră (delic¬ 
tele). 


102 ) împărţirea moşiei Cuhea la 14 Mai 1353 se face „juxta moduin 
olachormn, que inibi fieri consvevissent et que iam sunt et in posterum fieri 
possent“. (Cf. I. Mihalyi, o. c„ p. 31), 

1 ® 3 ) Barabăs Samu, Codex diplomaticus „ . . comiturn farniliae Teleki 
de Szek . Tom. I. Budapest, 1895, p. 168. Românul Petru fiind arestat pentru 
crima de furt şi dus de funcţionarii judeţeni spre a fi judecat în faţa caste¬ 
lanului din Deva, ..universi kenezii et olachi de quator sedibus, districtibus 
castri Deva ipsum iudicittm et legem regni inhibuerunt . . . dicendo ut iidem 
officialcs iuxta legem olachorum eundem Petrum comprobare possent, sed 
uon cum abis iurilnis regui, ideo ullum iudicium seu institiam ipsis facere 
intcrdixcrnnt**. Cf. şi E. Lukinich, o. c-, p. 233. 

Această deplină sferă de autoritate judecătoreasca a voe - 
vodului este însăşi fiinţa autonomiei româneşti exercitată şi în- 
iruchipată de voevod 101 ). 

Care a fost atitudinea regalităţii şi a organelor ei execu¬ 
tive faţă de această instituţie? Din necontenitele străduinţe ale 
nobilimei şi ale comiţilor, de a îngrădi puterea voevodala, luân_ 
du-i dreptul de judecată în procesele de crima şi lasându-i nu¬ 
mai pe cele referitoare la delictele obicinuite, apoi din tendinţa 
— isbutită în Transilvania — de a încadra pe Românii din ju¬ 
deţele nobilitare în justiţia feudală, precum şi din desfiinţarea 
voevodatului în Bereg, rezultă, credem, mai presus de orice în¬ 
doială ca ţinta regalităţii ungare, urmărită prin organele ei sub¬ 
alterne, a fost desfiinţarea voevodatului şi prin el a autonomiei 
româneşti 105 ). 

Această autonomie românească se apără împotriva legilor 
regatului ungar , cari nesocotesc libertăţile (datinele) cttprinse 
în jus valahicum; este potrivnică ordinei şi ierarhiei , care ocro¬ 
teşte şi execută justiţia feudală , deci comitatului nobilitar. In 
cele mai multe regiuni, mai cu seamă în comitate, autonomia 
românească a fost fie total, fie în parte strivită de regimul feu¬ 
dal; în alte părţi — cum sunt districtele româneşti din Hune¬ 
doara şi Banat — ea a găsit forme de compromis pentru a se 
menţine în cadrul comitatului, în Maramureş însă ea a opus o 


104 ) In documentul din 30 Sept. 1364 se precizează şi obligaţiile \oe* 
vodului: de a strânge darea cuvenită regelui şi comitelui. Această sarcină 
însă voevodul nu o îndeplinea ca subordonat al comitelui— cum greşit crede 
G. E. Miiller — ci pentru a feri autonomia românească de amestecul func¬ 
ţionarilor judeţeni. Cu acelaş scop s’a înfiinţat în districtele privilegiate ro¬ 
mâneşti din judeţul Hunedoarei şi din Banat instituţia crainicului. (Cf. G. 
E. Miiller, o. c., p. 32—33 şi S. Dragomir, Câteva urme ale organizaţiei de stat 
slavo-romăne. Dacoromania, Anul I (1920—1921), Cluj, p. 151 6qn. 

105 ) Cazurile rare — şi numai despre acestea vorbesc documentele — 
când regele confirmă existenţa voevodatului în diferite părţi ale ţării, sunt 
determinate fie de situaţii dificile, în care se găsea regele faţă de rezistenţa 
Românilor, cum este cazul în Maramureş, fie de măsuri de oportunitate fis¬ 
cală până la treptata desfiinţare a acestei instituţii. 

rezistenţă continuă tuturor încercărilor de a fi subordonată, di¬ 
minuată, sau desfiinţată. 

2. Tendinţa voevodatului românesc spre suveranitate. 

S'ar putea crede că afirmarea atât de viguroasă a auto¬ 
nomiei româneşti, mai bine zis a voevodatului, în Maramureş, se 
datoreşte mişcării lui Bogdan, sau că numai această mişcare 
a creat-o. Rezistenţa împotriva ordinei feudale, reprezentată şi 
introdusă prin comitat, este însă mai veche şi, după cum s'a ară¬ 
tat, ea a determinat vacanţa comitatului timp de două decenii în 
Maramureş (1328—1348). Bogdan are meritul de a fi dat ca¬ 
racter revoluţionar acestei rezistenţe şi mai cu seamă de a fi dus 
lupta pentru conservarea şi afirmarea autonomiei româneşti 
până la concluzia ei finală: suveranitate proprie şi independenţă 
faţă de coroana ungară . Faptul că regele cu un deceniu înainte 
de a se produce descălecatul lui Bogdan în Moldova, încă la 
1349 îl numeşte pe Bogdan ,,nostro et regni noştri infidelis no 
torius 1 * constitue o recunoaştere oficială acestui caracter al re¬ 
voluţiei lui Bogdan, iar descălecatul acestuia în Moldova este 
afirmarea fără echivoc a tendinţei spre suveranitate şi inde¬ 
pendenţă, care dacă na putut fi realizată în Maramureş, a dus-o 
în schimb la o izbândă totală în ff marca" moldovenească a re¬ 
gatului ungar. 

Dar ceeace interesează în problema cercetată în acest stu¬ 
diu, este dacă tendinţa spre suveranitate şi independenţă a fost 
proprie autonomiilor româneşti, mai precis voevodatului, în 
Ungaria, sau numai afirmarea ambiţioasă a unui incorigibil 
revoluţionar, cum era Bogdan? 

Tendinţele pentru conservarea autonomiilor locale sunt des^ 
tul de numeroase în Ungaria şi Transilvania în cursul veacurilor 
XIII—XIV. La periferiile regatului — în momentele când auto¬ 
ritatea regală era în decadenţă — sau dat lupte pentru suvera¬ 
nitate proprie şi independenţă. 

Am arătat mai înainte exemplele cu „regatul" lui Matei 
Csâk şi stăpânirea lui Iacob Kopasz. Soarta, pe care au avut-o 

aceşti oligarhi şi stăpânirile lor nu erau de natura a încuraja 
o încercare similară în Maramureş. 

îndemnul pentru afirmarea şi cucerirea cu armele a suve¬ 
ranităţii depline şi a independenţei, nu le-a putut primi Bogdan 
decât dela exemplul lui Basarab, care prin biruinţa dela Po¬ 
sada, din anul 1330, a cucerit independenţa Ţării Româneşti. Dar 
şi această independenţă îşi trage originea tot dintr'un alt des¬ 
călecat voevodal, provenit din Ţara Făgăraşului, cu patru decenii 
mai înainte. Şi aici, în Ţara Oltului, a existat o rezistenţă îm¬ 
potriva tendinţelor de infiltrare a unor demnitari streini ca 
proprietari şi prin ei a prezenţei permanente şi pe teren a pu¬ 
terii regale pe pământul autonomiei româneşti; şi aici, aceasta 
„Ţară" românească, caută a fi pusă sub controlul unui comite 
vecin, tot atâtea motive cari determină pe enigmaticul voevod 
local ca, la sfârşitul rezistenţei, să treacă munţii descalecând 
în Muntenia, pentru a realiza acolo, ceeace nu putuse păstră şi 
desăvârşi în Făgăraş: suveranitatea deplină şi independenţa 
faţă de regatul ungar 100 ). Acţiunea lui Bogdan în Maramureş 
şi în Moldova apare în chip firesc ca o reeditare a acţiunei iden¬ 
tice a enigmaticului voevod făgărăşan cu trei sferturi de veac 
mai nainte 107 ). Bogdan — poate să fi ştiut de ea — prin vreo 
tradiţie. Sigur este însă numai că el a cunoscut biruinţa dela 
Posada, care indica unicul mijloc cu ajutorul căruia suverani¬ 
tatea şi independenţa pot fi câştigate. 

Ţinând seamă de antecedenţele acestor două descălecate 
şi de scopurile realizate prin ele, credem a nu săvârşi o abatere 
dela adevărul istoric, afirmând că tendinţa voevodatului ro¬ 
mânesc în Ungaria a fost păstrarea autonomiei cu cele mai 
largi atribuţiuni de suveranitate cu putinţă , iar când împrejură- 


106 ) Cura ara amintit despre descălecatul Ţării Româneşti vom publica 
un studiu aparte. Cf. şi Gh. I. Brătianu, Tradiţia istorică şi descălecatul Ţarii 
Româneşti în lumina nouălor cercetări. Analele Acad. Române. Mein. Secţ. 
Ist. Seria III. Tom. XXV. Mem. 1. 

167 ) Cf. comunicarea făeută de Gh. I. Brătianu la Academie despre Tra¬ 
diţia istorică a descălecatului Moldovei în lumina noilor cercetări, în ziarul 
C.urentul din 13 Iulie 1944. 

rile au înlesnit-o , cu dorinţa de totală independenţă faţă de co¬ 
roana ungară. 

E adevărat că manifestarea acestei tendinţe nu se poate 
vedea decât în mod sporadic şi în forme de compromis în anu¬ 
mite regiuni, ca în Hunedoara şi Banat, iar în comitatele no¬ 
bilitare de loc, sau prea puţin. Aceasta se datoreşte însă fap¬ 
tului că în aceste părţi puterea regală şi a nobilimei au fost în 
măsură a-şi exercita cu succes mijloacele de constrângere pen- 
tru a supune sau a încadra autonomiile româneşti în ordinea 
feudală. In acele părţi însă, unde puterea regală şi cea nobili¬ 
tară nu erau încă deplin consolidate, cum a fost la sfârşitul sec. 
XIII în Ţara Oltului, iar în sec. XIV în Maramureş, această ten¬ 
dinţă sa manifestat cu atâta vigoare, încât prin descălecat au 
dat fiinţă celor două state româneşti. 

Dar în afară de cele semnalate mai sus, merită a fi sub¬ 
liniat un alt aspect al tendinţei spre suveranitate în Maramu¬ 
reş, tendinţă mărturisită chiar şi de voevozii cari au acceptat 
încadrarea lor în ierarhia statului ungar. 

Se cunoaşte anume actul din 13 August 1391, prin care 
Baliţă şi Dragu închinaseră mănăstirea Sf. Arhanghel Mihai 
din Perii Maramureşului Patriarhului din Constant in op ol, Ce 
scopuri au urmărit fraţii Baliţă şi Dragu cu acest act? 

Versiunea greacă a documentului, socotită ca mai apropiată 
de originalul necunoscut, dă preţioase informaţiuni. La cererea 
lui Dragu (în document Dragoş), care călătorise în acest scop la 
Constantinopol, Patriarhul ia sub ocrotirea lui mănăstirea din 
Peri — moştenire familiară a lui Baliţă şi Dragu —, o ridică 
la rangul de stavropighie, iar egumenul mănăstirii, Pahomie, 
îi acordă rangul de exarh al Românilor din comitatele Maramu¬ 
reş, Crasna, Solnocul de Mijloc, Ugocea, din unele părţi din 
Sătmar şi de pe domeniile cetăţilor Ciceu şi Unguraş, cu drept 
de judecată în chestiunile bisericeşti şi de supraveghere a ju¬ 
decăţilor făcute de preoţii în subordine, precum şi de sfinţire 
de biserici etc. potrivit canoanelor. După moartea lui Pahomie» 

dreptul de alegere al succesorului său revine Iui Baliţa şi Dragu, 
împreună cu călugării mânăstirei 1<?s ). 

Deosebit de semnificativ în acest act este faptul ca, deşi 
atât Maramureşul, cât şi Moldova, faceau parte din Mitropolia 
din Halioi 189 ), Pahomie, ca exarh al Românilor din Maramureş 
şi Transilvania de Nord, nu era supus jurisdicţiei acestui mitro¬ 
polit, ci direct patriharhiei din Constantinopol, Momentul poli¬ 
tic, când Dragu obţine actul de mai sus, are şi el importanţa. 
Ofensiva catolică în Moldova, deslănţuită de Poloni, obţinu re¬ 
zultate însemnate. La 1371 se întemeiase episcopia catolica de 
Şiret şi în acelaş an episcopatul Milcoviei primi un nou titular. 
Reacţiunea ortodoxă se manifestă prin întemeierea unui episco¬ 
pat al Moldovei şi sfinţirea de episcop a lui Iosif de către mi¬ 
tropolitul din Halici, înainte de 1391, poate chiar înainte de 1387, 
Se stăruia apoi la Constantinopol pentru recunoaşterea unui 
mitropolit al Moldovei, ,,Obţinerea unui asemenea prelat, însem¬ 
na şi consacrarea religioasă a independenţei Statului’* 170 ), 
Abia cu mitropolie proprie, suveranitatea Moldovei era deplina, 
Negocierile în acest scop cu patriarhul din Constantinopol în¬ 
cepură înainte de 1393 şi au fost duse la bun sfârşit abia în 
HOL 

In cadrul acestor frământări pentru independenţa biseri¬ 
cească, actul din 13 August, 1391 obţinut de Dragu dela patriarhul 
din Constantinopol, arată că el ascunde tendinţe similare pen¬ 
tru Transilvania de Nord. De fapt, prin constituirea unui exarhat 
al Românilor din Transilvania septemtrionalâ, dependent numai 
de Patriarhia din Constantinopol şi prin dreptul rezervat 
lui Balfţă şi Dragu , ca împreună cu călugării mărtastirei din 
Peri să aleagă pe urmaşii lui Pahonie , cei doi fraţi îşi asigurau 


108 ) Hurmuzaki—Iorga, Documente privitoare la istoria Românilor , voi. 
XIV, p. 13—15. Cf. şi E. Eukinich, o. c., p. 418 421. 

169 ) C. Marinescu, înfiinţarea Mitropoliilor în Ţara Român J asr'î $i Mol¬ 
dova. Acad. Rom. Mem. Sccţ. Ist. Seria IIJ, Tom. II. Mem. 6 .Bucure ti, 1**2J, 
p. 11 squ. 

17 °) C. Marinescu, o. c., p. 16. 

dreptul de patronat bisericesc asupra Românilor din Transilva¬ 
nia de Nord, drept care este o atribuţie a suveranităţii. 

In aceeaşi lună August a anului 1391, Patriarhul încredin¬ 
ţează pe ieromonahul Simeon cu administrarea Bisericii din 
Halici, până ce aceasta va primi dela Patriarhie un nou arhie¬ 
reu, Iar dacă Simeon ar fi murit între timp ,,să aibă voie dom¬ 
nii de acolo, voevodul Baliţă şi fratele său Dragu, a alege pe 
altul ca dichiu al Bisericii (din Halici) şi să o ţie şi acela, cum 
ar fi ţinut-o şi ieromonahul Simeon 171 ), 

Acest document aruncă o nouă lumină asupra scopurilor 
urmărite de Dragu şi Baliţă prin vizita celui dintâi la Constanţi, 
nopol, Haliciul trecuse din mână în mână între puterile rivale 
cari îl revendicau: Ungaria, Polonia şi ducii lituani. La 1390 
fusese smuls de regina polonă Hedviga din stăpânirea cumna¬ 
tului său Sigismund, regele Ungariei, care, ocupat fiind încă ani 
de-arândul cu expediţii militare în Sud, nu a reacţionat, 

Obţinerea dreptului de patronat asupra Bisericii din Ha¬ 
lici — fiindcă aceasta reiese din documentul citat — întir'o vre¬ 
me când acest drept îl revendica regele polon Vladislav Iagello, 
iar mitropolitul Moscovei râvnea să supună jurisdicţiei sale şi 
această Biserică 172 ), apoi înfiinţarea unui exarhat, care să cu¬ 
prindă pe ortodocşii din Maramureş, Ugocea, Bereg, Sătmar, 
Ciceu şi Bistriţa şi punerea acestui exarhat sub dreptul de pa¬ 
tronat al fraţilor Baliţă şi Dragu, arată că Patriarhul îşi făcuse 
idei mari despre aceşti voevozi şi lega nădejdi de proiectele lor. 
In cele două acte patriarhiceşti, Baliţă şi Dragu nu sunt presen- 
taţi ca demnitari din regatul ungar (comiţi), ci ca voevozi „de 
preabun neam 1 '; în Halici ca „domni", deşi această calitate nu 
o aveau nici ca proprietari, nici ca stăpânitori. Fără îndoială că 
Dragu n'a uitat să arate Patriarhului descendenţa lor din ,,os de 
Domn", şi calitatea lui Baliţă de fost voevod al Moldovei, din a 
cărei stăpânire pe nedrept a fost alungat, tot atâtea calităţi şi 
merite, cari îl îndreptăţeau să domnească şi în viitor, 

1T1 ) Hurmuzaki—Iorga, Documente privitoare la istoria Românilor , voi. 

XIV, p. 15. 

1T2 ) C. Marinescu, o. c., p. 16. 

înaintea regelui, fireşte, rostul călătoriei la Constantino- 
pol trebuia altfel prezentat. Dreptul de patronat asupra Biseri¬ 
cii din Haliri al celor doi voevozi maramureşeni, prin calitatea 
acestora de supuşi ai regelui, continua sa extindă pe cale religi¬ 
oasă drepturile coroanei ungare asupra acestor regiuni, contes¬ 
tate cu arma în mână şi de Polonia şi de ducii Lituaniei, Iar în¬ 
fiinţarea unui exarhat al Românilor din Transilvania de Nord 
şi judeţele vecine ungare, independent de mitropolia dela Haliri 
şi în directă subordonare faţă de Patriarhia din Constantinopol, 
dovedea acestor Români că ei îşi pot realiza autonomia biseri¬ 
cească sub patronatul unor voevozi de-ai lor, şi în cadrul regatu¬ 
lui ungar, chiar cu aprobarea regelui catolic, înainte ca Românii 
din Moldova Bogdan-Muşatinilor, cari de mult se străduiau pen¬ 
tru aceasta, să fi putut realiza o asemenea independenţa biseri¬ 
cească, 

Dar oricâte planuri îşi vor fi făurit cei doi voevozi mara¬ 
mureşeni în urma călătoriei lui Dragu la Constantinopol, asupra 
dăinuirei dreptului lor de patronat în Halici — date fiind marile 
rivalităţi cari se încrucişau în această regiune — credem ca nu 
şi-au făcut iluzii, Ca rezultat pozitiv al acestei călătorii , rămânea 
tot exarhatul Românilor din Transilvania de Nord şi judeţele 
ungare învecinate , al cărui drept de patronat dădea lui Baliţa % 
şi Dragu putinţa de a exercita asupra acestor Români o parte de 
suveranitate — cea religioasă —, singura pe care o socoteau 
realizabilă în cadrul regatului ungar . 

Au fost, sau nu, realizate aceste intenţii ale voevozilor ma¬ 
ramureşeni, nu putem preciza 173 ), Documentele patriarhiceşti nu 


173 ) Documentul Patriarhului Antonie a fost confirmat în traducere la¬ 
tină la 14 Mai 1494 de regele Vladislav al Ungariei (Magazinu htoncu ptnrru 
Dacia. Tom. III. Bucureşti, 1846, p. 172 squ.). De vreme ce cu acest prilej fu¬ 
sese prezentat originalul grecesc („graecis litcris“) spre confirmare, care fu 
găsit întreg şi autentic, versiunea latină pare să fi fost făcuta numai acum, 
pentru a putea fi înserată în documentul de confirmare. Această traducere 
se deosebeşte de originalul grecesc în două puncte esenţiale şi anume ale¬ 
gerea succesorului lui Pahomie nu se face numai de Baliţă şi Dragu ,.cu voia 
călugărilor din mănăstire**, cum snune originalul grecesc (Cf. Hurmu/aki — 


* 

laşa insa nici o îndoială că Baliţă şi Dragu au râvnit şi încercat 
realizarea unei a tari suveranităţi asupra Românilor din Tran¬ 
silvania de Nord şi din judeţele învecinate. 

Dovada existenţei unor asemenea tendinţe tocmai la Ba- 
liţa şi Dragu, beneficiarii fără limită ai celei mai largi generozi¬ 
tăţi regale, este în adevăr foarte semnificativă. 

Oricum ar fi încercat ei să justifice dreptul de patronat 
asupra exarhatului proiectat, prin faptul că au obţinut acest 
drept fără prealabilul consimţământ al suveranului, încălcau 
dreptul de patronat suprem al acestuia 171 ). Din acest motiv, ţi¬ 
nând seama că la 1391 dorinţa lui Baliţă şi Dragu de a exercita 
un atribut al suveranităţii — patronatul religios asupra unor mas- 
se româneşti al căror teritoriu depăşea proprietăţile celor doi 


Iorga, Documente , XIV, p. 15), ci, pe lângă aceştia şi de „omuihus homiuibus, 
parvis et magnis in dictis residentiis pertiuentihus 44 , deci şi de toţi Românii 
din exarhat. Pahomie apoi nu este amintit cu titlul de „cxarh 44 , ci cn unul 
mai modest de „prior et abbas 44 al mânăstirei din Peri. In versiunea latină 
este deci vădită tendinţa de restrângere şi diminuare a celor obţinute de cei 
doi \oevozi maramureşeni prin călătoria lui Dragu la Constantinopol. Era, 
oare, această restrângere şi diminuare corespunzătoare situaţiei dela ^494 a 
egumenului mânăstirei din Peri, sau era o tendinţă mai veche, poate <hiar 
dela sfârşitul secolului XIV, a cercurilor catolice din Ungaria, faţă de exar- 
batul românesc şi de dreptul de patronat a lui Baliţă şi Dragu? Nu este exclus! 
La 1494 situaţia egumenului mânăstirei din Peri, faţă de cea pe care a avn- 
t-o Pahomie, era total schimbată. Anume regele Vladislav, Ia cererea egu¬ 
menului Ilariu, reconfirmă actul patriarhicesc din 1391 numai rit condiţia 
ca „acel frate Ilariu şi următorii lui să dea episcopului din Muueaciu cuve¬ 
nita reverinţă, iar arhiepiscopului din Transilvania, celui de acum şi celor vii¬ 
tori, ca superiori ai săi, să le arate cuvenita supunere şi ascultare 44 . (Maga¬ 
zinul Istoric pentru Dacia , Tom. III, p. 178). Independenţa bisericească a 
exarhatului românesc deci, fie că n’a fost dela început admisă de cercurile 
catolice ungare, fie că fusese treptat desfiinţată. Despie procesul de juris¬ 
dicţie dintre episcopia din Muncaeiu şi stavropighia din Peri, început la sfâr¬ 
şitul sec. XV şi continuat în veacul următor, vezi Hodinh i \ ,A munkăcsi 
gorog-katolikus piispokseg tortenete. (Istoria episcopiei greeo catolice din 
Muncaeiu). Budapest, 1909. 

174 ) Pentru dreptul de patronat al regilor unguri vezi: Deâk Iânos, 
-A kegyuri jog Magvarorszâgon a Reformătioig. (Dreptul de patronat în Ungaria 
până la Reformă). Kolozsvâr, 1916; cf. capitolul III, p. 49 t,4 urm. 

voevozi — trecea dincolo de limitele îngăduite de drepturile 
regelui ungar; că temelia acestei râvnite suveranităţi au aşe¬ 
zat-o în mănăstirea din Perii Maramureşului ca ctitorie familiara 
a Dragoşeştilor; că legitimitatea dorinţei lor de a exercita o 
asemenea suveranitate o întemeiau nu pe caliiatea lor de proprie¬ 
tari, sau de demnitari ai regatului, investiţi de rege cu asemsnea 
atribuţiuni, ci pe calitatea lor de voevozi, toate acestea ne în¬ 
dreptăţesc a crede că cei doi fraţi socoteau voevodatul ca o 
instituţie superioară demnităţii de comite, chiar daca aceasta 
demnitate o deţineau pentru 3—4 judeţe ungare, ca pe o dom¬ 
nie cu îndreptăţite veleităţi de suveranitate deplină. 

Aspiraţiunile celor doi voevozi maramureşeni — în condi- 
ţiunile în cari ei se aflau şi în cari şi le-au manifestat — dove¬ 
desc tendinţe identice cu cele pentru cari a luptat şi a izbândit 
Bogdan. Acţiunea lui Baliţă şi Dragu din vara anului 1391 la 
Constantinopol vine să confirme şi ea, că tendinţele voevodatu- 
lui românesc au fost totdeauna autonomia dusă până la suvera¬ 
nitate deplină 


V. VOEVODATUL TRANSILVAN IN RAPORT CU CELELALTE 
VOEVODATE ROMÂNEŞTI. 

După ce sa lămurit în cele de mai sus originea şi evolu¬ 
ţia voevodatului transilvan, apoi raporturile voevodatului ma- 
ramureşan cu regalitatea ungară, precum şi caracterul şi ten¬ 
dinţele instituţiei voevodale la Românii din Transilvania şi Un¬ 
garia, suntem, acum, mai în măsură a cerceta fiinţa voevoda¬ 
tului transilvan în raport cu celelalte voevodate româneşti. 

Sa afirmat de istoricii streini, că voevodatul transilvan nu 
are nimic comun cu instituţia românească purtătoare a acele¬ 
iaşi denumiri şi aceasta din pricina că — după cum susţine isto¬ 
riografia maghiară — despre nici una din organizaţiunile politice 
aflate de Unguri cu prilejul venirei lor în Transilvania, nu se 
poate dovedi că ar fi cuprins în ea element românesc. 

Această aserţiune este voit eronată. Se ştie, anume, ca sin- 


www.dacoromanica.ro 


92 


I. MOGA 


gurele informaţiuni despre situaţia etnică şi politică a Transil¬ 
vaniei, din vremea pătrunderii Ungurilor, sunt cele cuprinse în 
cronica notarului anonim, Nu mai reluăm aici discuţia asupra 
timpului când şi-a scris Anonimus cronica şi a valorii infor- 
maţiunilor lui 175 ), Ele vorbesc însă precis despre Românii şi 
Slavii din aceste regiuni, cât şi despre ,,Gelou dux Blaco- 
rum“ 170 ), Acum, chiar dacă Anonimus ar fi inventat pe Gelou 
ca erou eponim, un fapt rămâne totuşi de necontestat, anume 
ca Românii şi Slavii din Transilvania aveau o organizaţiune po¬ 
li ti că-militară, Că Românii aveau rolul conducător, nu mai în¬ 
cape nici o îndoială, de vreme ce Anonimus arată pe ipoteticul 
Gelou ca fiind ,,quidam Blacus", deci Român, 

Acceptând teza istoriografiei maghiare, că Anonimus se 
referă la situaţia etnică a Transilvaniei de pe vremea lui, pe 
care o transpune în epoca descălecării Ungurilor în Panonia, 
resultă că enigmaticul notar avea cunoştinţă fie prin informa¬ 
tori, fie prin tradiţie, de existenţa unei organizaţiuni politice 
româno-slave, în fruntea căreia stătea un conducător român, în- 
nainte ca această organizaţiune să fi ajuns a fi supusă autorităţii 
regale ungare, 

Fără îndoială că în persoana lui Gelou avem atestată exis¬ 
tenţa instituţiei voevodatului transilvan, în faza ei româno-slavă, 
încă nesupusă autorităţii coroanei ungare, Faptul că acest Ge¬ 
lou ru este amintit cu termenul de voevod, ci cu cel de ,,dux‘\ 
nu poate fi invocat drept argument împotriva existenţei voevo¬ 
datului, Anonimus pentru toate căpeteniile militare, ungare, 
slave, sau de orice alt neam, nu foloseşte de cât termenul de 
,,dux“, Acest termen e folosit şi ca echivalent latin al celui slav 
de voevoda 174 ), Ţinând acum seama de faptul că termenul de 
voevoda intrase în limba diplomatică ungară la 1176, când 


l4pi ) I. Moga, Le Roumain de Transylvanie au Moyen Âge., p. 119—124. 

1<G ) St. L. Endlicher, Rerum liungaricarum monumenta Arpadiana. Leip- 
zig 1931, p. 24—26. 

14 4 ) Voevozii Rutenilor = „duces Ruthcnorum 44 ; voevodul Chievului = 
„dux de Kyeu 44 ; „duces Ruthenorum, scilicet de Kyeu et Susdal 44 ; (Endlicher, 
o. c. p. 9—11); „magnus dux Bulgariae 44 . (Idem, p. 13). 

avem amintit pe Leustachius cu acest titlu, resulta ca Anoni- 
mus scria despre existenţa voevodatului românesc din Transil¬ 
vania într'o vreme anterioară anului 1176, deci se referea la 
realităţi, dacă nu din epoca descălecatului unguresc, cel mai 
târziu la cele din prima jumătate a sec, XII lTS ) p deci în epoca, 
în care regii Ungariei au fost nevoiţi să renunţe la încercarea 
de a organiza o marcă după model apusean în frunte cu un 
,,princeps ultrasilvanus" şi să accepte fiinţa voevodatului tran¬ 
silvan ca pe o instituţie străveche, ce nu putea fi desradacinata 
din realităţile geografice şi etnice ale acestei ţări. 

In temeiul acestor fapte, se poate afirma cu certitudine ca 
voivodatul transilvan nu numai că a avut în compoziţia lui ele¬ 
ment etnic românesc , dar el a fost o organizafiune politică româ- 
no-slavă , identică cu celelalte voevodate româneşti , fiind ates¬ 
tată de izvoarele istorice cu două veacuri înaintea celei din Ţara 
Românească şi cu trei veacuri înaintea celei din Moldova. 

O altă teză a istoriografiei streine, este — după cum s’a 
arătat — cea susţinută de G. E, Miiller, care consideră pe voe- 
vozii Transilvani ca ,.guvernatori, , , numiţi de rege, purtători 
ai titlului de voevod". Despre aceşti ,,guvernatori" susţine au¬ 
torul că nu se pot compara cu voevozii ţărilor române, deoarece 
„Voevozii Munteniei şi ai Moldovei erau domnitori indepen¬ 
denţi, în timp ce voevozii Transilvaniei, ca locţiitori ai regelui, 
au fost numiţi sau destituiţi de rege". 

Această comparaţie poartă pecetea metodei cunoscute a 
d-lui G. E. Miiller, de a judeca anumite instituţiuni sau stări 
juridice nu prin caracterul lor specific originar, ci prin situaţia 
de drept în care acestea au ajuns a fi forţate să se încadreze 1 ' 0 ). 


17S ) I. Moga, o. c., p. 123—125. 

179 ) Dintre numeroasele lucrări ale autorului, străbătute de acest spi¬ 
rit şi elaborate cu această metodă, semnalăm cunoscutul studiu: .,Die unspriing- 
liche Rechtslage der Rumanen in Siebenbiirger Sachsenlande Hermauusta lt, 
1912, care a stârnit o vie polemică (cf. studiul d-lui S. Dragomir în „Con- 
tribuţiuni istorice privitoare la trecutttl Românilor de pe pământul crăiesc 
Sibiu, 1913). 

Fără îndoială, nimeni nu contestă că voevodatul Transil¬ 
vaniei a ajuns sub autoritatea regalităţii ungare şi ca atare voe- 
vozii erau numiţi sau destituiţi de rege, guvernând în numele 
acestora. Dar aceasta este situaţia juridică în care a fost adus 
voevodatul transilvan, drept resultat al permanentei străduinţe 
a regalităţii de a încadra şi supune această instituţie ierarhiei re¬ 
gatului ungar. Situaţia aceasta însă nu constitue caracteristica 
intrinsecă, fiinţa voevodatului transilvan. 

Pentru cunoaşterea acestei caracteristici nu se poate face 
paralelă de cât între instituţiuni de origine identică, supuse ace- 
luiaş regim politic. Termenul de comparaţie pentru voevoda¬ 
tul transilvan, nu poate fi de cât voevodatul maramureşan. Deo¬ 
sebirea între aceste două voevodate nu se manifestă în caracte¬ 
rul lor originar, ci în spaţiul geografic diferit asupra căruia se 
întindea jurisdicţia voevodală, precum şi în faptul că în timp 
ce în Transilvania regele îşi exercita autoritatea în mod direct 
asupra voevodatului, în Maramureş o făcea şi indirect, prin mij¬ 
locirea reprezentantului său local, corniţele. 

Ţinând seamă de aceste deosebiri, neesenţiale în ce pri¬ 
veşte natura intrinsecă a celor -două instituţii, în temeiul da¬ 
telor analizate în cap, II—IV al acestui studiu, se pot constata 
următoarele: 

a) Regele a manifestat faţă de voevodatul transilvan o vă¬ 
dită neîncredere, îngrădindu-i sfera de autoritate judecătorească, 
scoţând pe Saşi şi Secui şi chiar pe indivizi izolaţi de sub ju¬ 
risdicţia voevodului şi punându-i în directă dependenţă faţă de 
el, Deasemenea a adus şi împroprietărit în Transilvania oameni 
verificaţi în statornica lor credinţă faţă de rege, pentru a-i avea 
sprijin şi frână împotriva puterii voevodale. Aceeaşi neîncre¬ 
dere a dovedit-o regele şi faţă de voevodatul maramureşan. 
Drept sprijin al autorităţii lui în această regiune a aşezat co¬ 
lonişti streini în valea Tisei şi a urmărit stăruitor captarea de 
români izolaţi în serviciul regalităţii, pentru a-i scoate de sub 
autoritatea voevodală, pe care urmărea să o desfiinţeze şi pe 
care a reuşit să o supună controlului exercitat de comite. 

b) Voevozii Transilvaniei, cari nu au înţeles sa rămână 
simpli ,,guvernatori” — cum îi dorea regele, — şi-au manifestat 
în mod categoric dorinţa de a-şi apăra deplina jurisdicţie asu¬ 
pra tuturor locuitorilor, nesocotind privilegiile regale acordate 
indivizilor şi colectivităţilor scoase de sub autoritatea voevo- 
dală, şi impunând — cum a făcut Toma Szecheny la 1324 — 
regelui să restitue dreptul voevodului de a judeca în toate pri¬ 
cinile H precum judecau vechii voevozi din vremea înaintaşilor 
noştri, iluştri regi ai Ungariei”, Pentru aceleaşi drepturi ale voe¬ 
vodului, de a judeca ,,în toate cauzele ivite între Români”, atât 
în cele aparţinătoare justiţiei majore, cât şi în cele ale justiţiei 
minore, s'au străduit şi Românii din Bereg şi le-au aparat şi 
voevozii maramureşeni, această deplină jurisdicţie constituind 
însăşi fiinţa autonomiei româneşti întruchipată de voevod. 

c) Voevozii reprezentativi ai Transilvaniei au închegat un 
regnum transilvanum ca expresie a autonomiei, cu jurisdiţie şi 
legislaţie proprie şi cu tendinţă spre suveranitate şi indepen¬ 
denţă faţă de coroana ungară. La fel autonomia românească din 
Maramureş, apărată de vcevczi împotriva tendinţelor regale de 
a o desfiinţa, şi-a afirmat — prin mişcarea revoluţionară a lui 
Bogdan — voinţa de suveranitate şi independenţă faţă de regatul 
ungar, p£ care dacă na putut-o realiza în Maramureş, a dus-o 
la deplină biruinţă în Moldova, 

dj Acest paralelism între lupta peniru apărarea aceloraşi 
atrihuţiuni şi afirmarea aceloraşi tendinţe politice ale voevozilor 
maramureşeni şi transilvani, precum şi atitudinea regalităţii fa¬ 
ţă de cele două voevodate, impun în mod logic conclusia că re¬ 
galitatea ungară sa găsit faţă în faţă cu două organizaţiuni cu 
caracter intrinsec identic . 

Fireşte, există şi deosebiri între cele două voevodate. Ace¬ 
ste deosebiri nu constau însă — repetăm — în caracterul insti¬ 
tuţiei, ci în spaţiile geografice diferite asupra cărora îşi exerci¬ 
tau atribuţiunile, în forma cum regele îşi exercita autoritatea asu¬ 
pra lor şi — adăugăm — în deosebirea factorilor etnici şi po¬ 
litici, cari determinau evoluţia celor două autonomii. Astfel, în 
timp ce voevodatul maramureşan cuprindea o autonomie exclusiv 

românească, reglementată prin dreptul românesc (jus valachi- 
cum), ostil dreptului feudal representat de comite şi de colo¬ 
nişti streini privilegiaţi, voevodatul Transilvaniei şi-a organi¬ 
zat în cursul timpului autonomia tocmai pe temeiul dreptului 
feudal, cuprinzând în ea ,,naţiunile“ politice privilegiate: nobi¬ 
limea, Saşii şi Secuii, precum şi oraşele cu drepturi munici¬ 
pale. 

Cele două voevodate au ajuns deci să fie de structură 
diferită, dar — după cum sa văzut — de caracter şi tendinţe 
identice. Deosebirea de structură a determinat şi soarta diferită 
pe care au avut-o cele două voevodate. Anume, în timp ce în 
Maramureş voevodatul în luptă cu ordinea feudală, a fost în¬ 
tâi subordonat comitatului, pentru ca mai târziu să fie desfiin¬ 
ţat, în Transilvan’-a, sprijinindu-se tocmai pe ordinea feudală, 
voevodul, — deşi numit de rege şi guvernând în numele aces¬ 
tuia —, în calitatea lui de şef al puterii judecătoreşti, conducă¬ 
tor al celei legislative şi şef al administraţiei şi al armatei, se 
afirmă tot mai mult ca un adevărat domnitor, 

In legătură cu această situaţie a voevodului transilvan, me¬ 
rită a fi subliniat faptul că autonomia transilvană întemeiată 
pe ordinea feudală , sa constituit potrivnic scopurilor urmărite 
de regalitate , sub presiunea nevoilor interne prin voevodat 
şi sub conducerea lui , identiflcăndu-se cu aspiraţiunile politice ale 
acestuia. 

Anume, după scoaterea colectivităţilor etnice privilegiate, 
Saşii şi Secuii, de sub autoritatea voevodală şi aşezarea lor sub 
directul control al regelui prin comes Saxonum şi comes Sicu- 
lorum, a urmat, prin dispoziţiunile dietei din 1290 dela Buda, 
extinse şi asupra Transilvaniei, scoaterea şi a nobilimei transil¬ 
vane de sub autoritatea voevodală, pentru a distruge acel reg- 
num transilvanum al lui Roland Borş, care constituia un început 
de realizare politică a autonomiei în forma unui stat transilvan, 
Carol Robert — cum am văzut — a fost nevoit să restitue de¬ 
plina jurisdicţie a voevodului transilvan. Urmaşul său, Ludovic, 
a întărit autonomia naţionala a Saşilor şi a Secuilor şi prin 
drepturile municipale acordate diferitelor oraşe săseşti, ca şi 

prin cele acordate comitatelor nobilitare, a contribuit în 
mod esenţial la organizarea „naţiunilor 11 politice privilegiate 
din Transilvania. Aceste naţiuni însă au sfârşit prin a se înche¬ 
ga în autonomia transilvană cu dietă şi legislaţie proprie 118 ), 
autonomie făurită sub autoritatea voevodală, identificânu-se cu 
aspiraţiile ei politice spre suveranitate şi independenţă. Aceste 
tendinţe le mărturiseşte Martinuzzi într’o scrisoare din 1542, 
prin cuvintele: „din vechime se frământă Transilvănenii să se 
desfacă de acest regat al Ungariei, ca, după exemplul Moldovei 
şi Munteniei, să se supună Turcului' 1181 ). Acest proces, ce merge 
spre făurirea statului transilvan, deosebit şi chiar potrivnic celui 
ungar, are în miezul său forţa de închegare a instituţiei voevo- 
dale, ca factor reprezetativ al autonomiei transilvane. 

In lumina acestor constatări, încercarea dlui G« E. Miiller 
dea reduce rolul voevozilor transilvani la acela de „guvernatori'* 
numiţi şi destituiţi de rege, este prea simplistă, ţinând seama 
numai de forme şi nu de conţinut, şi dovedeşte o vădită inten¬ 
ţie de a ignora fiinţa şi tendinţele acestui voevodat, 

Deasemenea, discriminarea pe care o face acelaş autor în¬ 
tre caracterul voevodatului transilvan şi cel al voevodatelor mun¬ 
tean şi moldovean, este arbitrară, de oare ce fixează ca ter¬ 
meni ai comparaţiei numai situaţia de drept diferită, în care au 
ajuns aceste instituţii, cu scopul de a exclude elmentul esen¬ 
ţial: caracterul intrinsec şi tendinţele identice ale acestor voe- 
vodate. 

In adevăr, voevozii din Ţara Românească şi din Moldova 
erau domnitori independenţi, şi — adăogăm —, aleşi de statu¬ 
rile conducătoare ale ţării în această demnitate, în timp ce voe¬ 
vozii Transilvaniei, până la o anumită vreme, erau numiţi, sau 
destituiţi de rege. Dar istoricul sas amintit ia termen de com¬ 
paraţie situaţia la care sau ridicat voevodatele Ţării Româneşti 
şi al Moldovei după ce — pe de o parte, prin descălecatul voe- 


18 °) I. Lupaş, Realităţi istorice în voevodatul Transilvaniei din sec. 
XII—XVI. Bucureşti, 1938, p. 63 şi urm. 

181 ) I. Lupaş, o. c., p. 82. 

vodal dcla sfârşitul sec. XIII, şi prin lupta lui Basarab dela 1330, 
pentru eliberarea de sub autoritatea coroanei ungare, de altă 
parte prin descălecatul lui Bogdan în Moldova, urmat de aceeaşi 
îndepărtare a autorităţii coroanei ungare, — cele două ţări ro¬ 
mane şi-au putut realiza independenţa politică, iar voevozii lor 
au ajuns să-şi exercite toate atribuţiunile unor domnitori nea- 
tâmaţi, în timp ce pentru voevozii Transilvaniei, G. E. Miiller 
ia ca termen de comparaţie situaţia acestora dinainte de a se 
putea elibera de sub autoritatea regelui. 

Fireşte, această trunchere voită în evoluţia voevodatului 
transilvănean, autorul amintit n’ar putea-o justifica, de cât cu 
teza, că odată ce Transilvania s'a smuls de sub autoritatea co¬ 
roanei ungare, ea nu mai era voevodat, ci principat. Acest 
principat însă este resultatul evoluţiei fireşti a voevodatului şi 
prin el a autonomiei transilvane; este fructul tendinţelor mai 
vechi ale acestuia spre suveranitate. Faptul a fost recunoscut 
şi de autori maghiari, de exemplu Endes M., care, ca jurist, în 
monografia sa despre autonomia transivană, deşi are vădita 
tendinţă de a susţine punctul de vedere al integrităţii de drept 
a regatului ungar împreună cu Transilvania, aşa cum face şi 
G. E. Miiller — recunoaşte totuşi că, încă înainte de înfiinţa¬ 
rea principatului ,,Transilvania s'a străduit ca, după exemplul 
Ţării Româneşti, să se organizeze ca stat suveran“ ls2 Ţ 

La această suveranitate însă voevodatul transilvan n’a pu¬ 
tut ajunge, de cât după sdrobirea forţelor regatului ungar de 
către Turci, în bătălia dela Mohâcs. Abia după această prăbu¬ 
şire, în decurs de patru decenii şi jumătate, voevodatul transil¬ 
van a reuşit la 1571 să fie organizat în stat cu deplină suvera- 
niiate, cu constituţie proprie, având în frunte un principe ales, 
asemenea domnitorilor din ţările române. 

Renunţarea la titlul de voevod nu s’a făcut din pricina că 
instituţia voevodală nar fi putut reprezenta această suverani¬ 
tate, — domnii Ţării Româneşti şi ai Moldovei, ca suverani, 
continuau sa poarte titlul de voevod —, ci datorită situaţiei 


182 ) Endes M., o. c., p. 152. 

subordonate în care fusese ţinută din punct de vedere de drept 
instituţia voevodală în ierarhia regatului ungar. Păstrarea ti¬ 
tlului de voevod ar fi putut da prilejul în viitor ca, în temeiul 
drepturilor coroanei ungare, voevodatul Transilvaniei să poată 
fi revendicat pentru o reîncadrare în corpul regatului ungar. 
Din acest motiv, pentru a se sublinia şi mai mult ruperea defi¬ 
nitivă de coroana ungară, s'a renunţat la titlul de ovevod, ca¬ 
re în Transilvania nu mai corespundea cu situaţia de drept a 
ţării şi s’a adoptat titlul considerat superior, de principe. Acea¬ 
sta fiind realitatea istorică, afirmaţia amintitului jurist ma¬ 
ghiar Endes M., că ,,Principatul Transilvaniei nu este continua¬ 
rea autorităţii vGevodale. ci a celei a regalităţii ungare‘‘ 18:î ), 
este în vădită contrazicere cu evoluţia voevodatului şi a princi¬ 
patului transilvan. 


VI. ÎNCHEIERE. 


Oprind, deocamdată, la aceste date, cercetările şi consi- 
deraţiunile noastre asupra voevodatului transilvan, — cerce¬ 
tări, pe cari nădăjduim să le putem relua curând, cu posibilităţi 
mai complete de investigaţie a amănuntelor —, credem a pu¬ 
tea formula resumativ următoarele concluziuni: 

1. Voevodatul transilvan , asemenea celorlalte voevodate 
româneşti , îşi trage originea din instituţia voevodală romăno- 
slavă autohtonă , cuprinzând o ordine ji ridică şi socială cu to¬ 
tul deosebită de cea a Ungwilor descălecători 1 şi de organiza- 
ţiunile de tip apusean *ntroduse de primii regi ai Ungariei în 
aceste părţi. 

2. Cu toate că acest voevodat a ajuns să fie constrâns a se 
încadra în ierarhia feudală a regatului ungar , voevozii trnsil- 
vani au căutat să-şi saltuze atribuţiunile lor originare , în spe¬ 
cial deplinele puteri judecătoreşti , asemenea altor voevozi ro¬ 
mâni supuşi aceleiaşi politici regale feudale , iar ca instituţie 


1S3 ) Endes M., o. c., p. 180. 

conducătoare politică, voevodatul — prin representanţii săi mai 
de seamă — s'a aîirmat ca factor principal de închegare a sta¬ 
tului transilvan autonom t cu tendinţe de suveranitate deplină 
şi de independenţă faţă de coroana ungară , 

3, Această tendinţă spre suveranitate şi independenţă este 
proprie şi celorlalte voevodate româneşti, Muntenia şi Moldova, 
cari, cu veacuri înaintea voevodatului transilvan, att reuşit să 
o ducă la o deplină realizare , Acest din urmă voevodat, are deci 
acelaş obiectiv ca şi cel muntean şi moldovean , anume elibera¬ 
rea de sub autoritatea coroanei ungare, ca mijloc de realizare 
a suveranităţii depline şi prin aceasta se încadrează în mod fi¬ 
resc în destinul comun al formaţiunilor politice izvorîte din 
instituţia voevodatului băştinaş românesc. 

Constatările de mai sus, — deşi mai au nevoie de unele 
verificări şi cercetări de amănunt — credem că şi după între, 
girea acestor investigaţii, nu vor suferi modificări esenţiale. 
Ele sunt în desacord cu tezele susţinute de istoricii streini şi în 
unele privinţe întregesc concluziunile la cari a ajuns, în decursul 
cercetărilor sale, dl, I, Lupaş, în publicaţiunile semnalate în pre¬ 
zentul studiu. 

